
Ultimul lucru pe care se gândea să-l facă 
Larisa Rose era să meargă la o petrecere. Mai ales 
că rochia pe care şi-o dusese pentru acest 
eveniment îşi petrecea seara în altă parte - 
împreună cu valiza şi restul lucrurilor pe care le 
împachetase pentru călătoria în Florida. 
Reprezentanţii liniei aeriene o asiguraseră că vor 
face tot ce vor putea pentru a-i găsi bagajul 
pierdut, ceea ce o lăsa cu perspectiva unei 
petreceri la care trebuia să participe şi la care 
putea să îmbrace doar taiorul pe care-l purtase în 
timpul călătoriei. 

Mama ei fusese mai mult decât dispusă să-şi 
împartă garderoba cu Lara. Purtau aceeaşi 
măsură şi toate ar fi fost bune dacă ar fi avut o 
mamă obişnuită. Dar, fiind fiica unui sex simbol, 
rochia împrumutată se mula pe ea ca o a doua 
piele. 

Acesta nu era deloc felul în care se îmbrăca de 
obicei. Îmbrăcămintea cu aspect foarte profesional 
pe care o purta la serviciu unde lucra ca 
programator era destul de neutră, lăsând-o să 


acţioneze în voie într-un domeniu predominant 
bărbătesc fără să poată fi acuzată că îşi foloseşte 
trupul mai mult decât creierul pentru a avea 
succes. Acasă purta haine mai mult comode decât 
moderne şi nu prea avea viaţă socială - în afară de 
evenimentele ocazionale ca petrecerea dată în 
onoarea mamei sale din seara aceasta. 

Nu doar strâmtimea rochiei împrumutate era 
total neobişnuită pentru ea. Era o noutate să-i iasă 
piciorul prin despicătura laterală a rochiei de 
mătase, ca şi decolteul adânc ce lăsa să se vadă 
mai mult decât şi-ar fi dorit ea. Refuză să se mai 
gândească la lenjeria pe care o purta. Avea şi 
acasă un sertar plin cu lenjerie similară, toată 
primită de la mama ei şi pe care n-o purtase 
niciodată. 

Toate acestea la un loc o făceau să nu se simtă 
în largul ei, cu toate că văzuse că arăta bine. 

Mergând prin mulţime, căuta o figură 
familiară. Petrecerea din această seară era dată 
pentru a sărbători sfârşitul filmărilor la ultimul 
film al lui Angelique. Aceşti directori străini, actori 
şi membri ai echipei de filmare făceau parte din 
viaţa de zi cu zi a mamei sale... o viaţă ale cărei 
uşi erau de obicei închise pentru ea. 

Lara o căută cu privirea pe Angelique. 
Mulțimea se mişcă şi pentru o clipă văzu clar toată 
camera. li plăcu ce văzu. 

Din privirea scurtă pe care o aruncase, văzu 
că avea un metru optzeci înălţime şi păr castaniu 
des. Era prea departe de ea ca să-i vadă culoarea 


ochilor în lumina  candelabrelor, dar avea 
inexplicabila senzaţie că ochii acestuia erau verzi. 

Nu numai extraordinara lui înfăţişare îi 
atrăsese atenţia ci şi puterea pe care simţea că o 
emană. Deşi înconjurat de elita strălucitoare a 
Hollywood-ului, bărbatul se evidenția în mulţime. 

Ea se mişcă până reuşi să îl vadă din nou. 
Costumul lui de seară părea scump şi i se potrivea 
bine pe umerii laţi ai siluetei perfecte. Deşi după 
cum era îmbrăcat putea avea banii unui 
producător şi era destul de frumos ca să fie actor, 
nu părea să facă parte din lumea Hollywoodului. 

Cine era? Se pregătea să se mai apropie puţin 
când observă blonda micuță de lângă el - atârnată 
de cotul lui. Angelique. 

Era ultimul amant al mamei sale? Era o 
posibilitate, O posibilitate teribil de 
dezamăgitoare. El arăta de treizeci de ani, în timp 
ce Angelique avea patruzeci şi patru. Arăta mai 
tânără şi în mod frecvent era încurcată cu bărbaţi 
mai tineri. 

— Mamă, te-ai întrecut pe tine de astă dată, 
şopti Lara cu ochii la mama ei. 

Se uită din nou la bărbatul care-i stârnise 
interesul. Şi el o privea. Din cap până-n picioare... 
începuse cu faţa şi acum privirea îi cobora. Rochia 
îndrăzneață lăsa foarte puţin de lucru imaginaţiei. 
Lara simţi nevoia să fugă în sus pe scări ca să se 
ascundă în camera ei. Şi total nefiresc, îşi dori să 
fie şi el cu ea. O cuprinse un val de căldură. Dintr- 
odată, în cameră i se păru prea cald şi sufocant. 


Avea nevoie de aer. 

Îi trebui tărie să-şi ia ochii din ochii lui, ce 
ajunseseră din nou la acelaşi nivel, şi încă şi mai 
multă ca să se întoarcă încet şi să se îndrepte 
calmă spre uşile franţuzeşti ale balconului. 

Rămase locului şi privi în noapte, lăsând pacea 
şi seninătatea nopţii să pătrundă în sufletul ei. 
Luna plină, lumina peisajul, coborând peste apele 
calme ale râului Indian şi făcându-le să 
strălucească. Parfumul florilor de portocal se 
simţea în aer. 

Ce i se întâmplase oare? Nu mai simţise ceva 
asemănător până acum. Nu voia să simtă astfel. 
Cel puţin... nu pentru unul dintre bărbaţii mamei 
sale... mai ales pentru unul dintre bărbaţii mamei 
sale. 


— Domnişoară Rose. 

Ştia cine era fără să se uite. Vocea i se 
potrivea perfect, caldă şi profundă. Se sili să 
zâmbească şi păzindu-şi tulburarea trupului sub 
privirea rece, se întoarse cu faţa la el. Era 
capabilă să-şi camufleze interesul pentru el, dar 
nemulţumirea pentru indisponibilitatea lui îi făcu 
vorbele ostile. 

— Dacă speraţi să vă întăriţi relaţia cu mama 
împrietenindu-vă cu mine, trebuie să vă previn că 
Angelique nu se mai lasă păcălită de astfel de 
trucuri. 

O sprânceană castanie se ridică a mirare şi 
zâmbetul lui prietenesc deveni pe jumătate 


amuzat. 

— Nu nu vă urmăresc mama, sunt gazda 
dumneavoastră. Întinse mâna şi se prezentă. 

— Tyler Thorne. 

Dacă era posibil să se moară de ruşine, 
aceasta ar fi fost ultima ei clipă. Lara îi întinse 
mâna, deloc surprinsă de plăcuta senzaţie. Se uită 
în ochii lui şi simţi o strângere stranie de inimă. 

— Larisa Rose, reuşi să răspundă. 

— Ştiu. 

Fiind mai aproape, putu vedea şi aprecia 
frumuseţea dură a chipului lui frumos, pometții 
proeminenţi, bărbia puternică. In lumina lunii, 
culoarea ochilor lui rămase un mister. Realiză 
dintr-odată că mâna-i era încă ţinută strâns şi 
ridică spre el o privire de căţel însetat de 
dragoste. 

— Îmi pare rău pentru ceea ce am spus, zise 
ea retrăgându-şi mâna. Încercă să se uite oriunde, 
dar nu în ochii lui. 

— Nu vă faceţi probleme. El se întoarse şi se 
rezemă de balustradă chiar lângă ea, cu faţa spre 
uşi. Briza uşoară a nopţii aduse spre ea mirosul 
after shave-ului lui. 


Tyler Thorne... Se bucura că nu se dovedise a 
fi unul dintre amanţii mamei sale. Lara încercă să- 
şi amintească ceva despre Tyler Thorne. Işi 
reaminti doar că era fiul vitreg cel mare al celei 
mai bune prietene a mamei sale, Claire. Lara o 
văzuse pe Claire de mai multe ori de-a lungul 


anilor când o vizita pe Angelique în California, dar 
venise totdeauna singură, iar aceasta era prima 
călătorie a Larei la proprietatea Thorne din Vero 
Beach, Florida. 

Işi aminti de asemenea că familia Thorne 
deţinea Neptune Cruise Lines. Ceea ce explica 
aura de putere. Incercă să-şi amintească ceva 
despre starea lui civilă. Privind mâna lui stângă, 
nu văzu verighetă, dar nu se putu împiedica să nu 
observe mâinile puternice şi frumoase. Chiar şi pe 
întuneric, se vedea că este foarte bronzat, iar 
culoarea lui contrasta puternic cu albul cămăşii. 

Işi aminti ce simţise la atingerea celeilalte 
mâini a lui şi se întrebă cum s-ar simţi dacă 
aceasta s-ar mişca pe braţul ei gol şi peste 
mătasea rochiei strâmte. Opreşte-te, Lara! 

— Aţi călătorit bine? întrebă Tyler, aducând-o 
pe Lara înapoi la realitate. 

— Da, a fost bine. Până când bagajul n-a 
apărut. Întoarse capul ca să îl privească şi imediat 
îşi dori să se fi abținut. 

El se uita la rochia ei strâmtă, dar îşi ridică 
ochii odată cu ea. 

Lara nu fusese niciodată mai conştientă de 
trupul ei, de curbele line care o proclamau femeie. 
Nu prea rămânea loc de întrebări, se gândi ea, cu 
toate formele expuse. 

— Este prima dumneavoastră călătorie în 
Florida? 

— Da, este prima, răspunse ea simplu, 
regretând că nu învățase arta micii conversații. 


N-avea probleme când avea de-a face cu 
bărbaţii la nivel profesional şi putea vorbi cu ei 
despre computere cât era ziua de lungă. Din punct 
de vedere social însă, era altceva. 

Bărbaţii de la Hollywood pe care-i cunoscuse 
prin Angelique ar fi vorbit despre ei şi despre 
ultimele lor proiecte fără să ceară mai mult decât 
câte o încuviinţare ocazională sau îngăduinţă 
generală. Ştia însă că discuţia cu un bărbat ca 
Tyler Thorne cerea mult mai mult şi n-avea idee 
de unde să înceapă. 

O tăcere stânjenitoare să lăsă între ei în timp 
ce Lara se străduia să găsească ceva potrivit de 
spus. Privind în jur, privirea ei întâlni casa. 

— Aveţi o casă foarte frumoasă, din cât am 
reuşit să văd. 

— Mulţumesc, a construit-o bunicul din partea 
tatălui. Exteriorul este copiat după modelul 
caselor plantatorilor pe care le-a văzut bunicul în 
Louisiana în timpul lunii lor de miere. Interiorul l- 
au făcut singuri. 

Îi trecu prin minte că bunicul lui trebuie să-şi 
fi iubit mult soţia. Dar voia ea să abordeze 
subiectul dragoste sau romantism când însăşi 
prezenţa acestui bărbat lângă ea îi provoca o 
stranie tulburare? 

Tyler vorbi din nou: 

— O veţi putea vedea mai bine mâine când va 
fi mai puţin aglomerată. Rămâneţi, nu-i aşa? 

— Da, e vremea vacanței anuale. 


— Vă petreceţi vacanţa împreună în fiecare 
an? Lara încuviinţă. 

— E o tradiţie începută de Angelique în anul 
când am intrat la facultate. 

— Şi o continuaţi încă? 

El părea mirat. Ea se întrebă de ce. 

— Da. În afară de perioadele ocazionale, e 
singurul timp pe care îl petrecem împreună. 

— Cred că nu aţi avut o educaţie prea 
tradiţională. 

Ea era din nou pierdută în ochii lui şi răspunse 
automat: 

— Nu, n-am avut. El părea atent şi grijuliu. 
Lara simți toate frustrările, regretele şi 
dezamăgirile copilăriei aşteptând să ţâşnească. Au 
fost vremuri când aş fi dat orice ca să fac parte 
dintr-o familie mai convenţională... Ce naiba era în 
capul ei? Nici măcar nu-l cunoştea. Se feri să mai 
spună ceva. 

— Spuneaţi... încercă el să o facă să continue. 

— V-aţi gândit să faceţi carieră în psihologie 
sau ca reporter? El păru uluit. 

— Eram pe cale să vă spun lucruri pe care nu 
le-am spus nimănui altcuiva, explică ea. 

— Sunt un bun ascultător. 

— Problema e că eu nu am nevoie de un 
ascultător. 

— Chiar dacă v-aş spune că mi-ar face plăcere 
să aud cum e să fii fiica unei actriţe celebre? 

— Dumneavoastră sau oricine altcineva. Mai 
ales că în ultimii câţiva ani a primit multe oferte 


din partea reporterilor pentru a face publică 
povestea vieţii ei. Majoritatea dorind o expunere 
răutăcioasă cum au făcut alţi copii de celebrităţi. 

Le putea oferi una, dar la ce bun? N-ar fi 
schimbat trecutul şi ar fi stricat slaba relaţie pe 
care o avea cu Angelique, ceea ce era ultimul 
lucru pe care şi l-ar fi dorit. 

Nu putea da înapoi clipa când o luase gura pe 
dinainte şi lăsase să se înţeleagă că n-avusese un 
paradis de copilărie, dar îi putea cere lui Tyler să 
nu spună nimănui despre aceasta. Ar fi putut 
astfel ajunge la urechile presei ceva. 


— Ştiţi, bineînţeles, că sunt destui oameni 
care ar plăti bani grei pentru această informaţie. 

Ochii lui se micşorară şi căldura chipului lui se 
răci. 

— Dacă sugeraţi că aş fi în stare să vând vreo 
informaţie pe care mi-aţi împărtăşit-o... 

— Nu am sugerat că dumneavoastră... îi venea 
să-şi muşte limba. 

O sprânceană i se ridică şi privirea lui se răci 
şi mai mult. 

— Nu? Cu siguranţă aşa a sunat. 

— Am vrut să spun că dacă povestea se află, 
mai devreme sau mai târziu s-ar putea să ajungă 
la cineva a cărui nevoie de bani să atârne mai 
greu decât integritatea şi aş prefera ca aceasta să 
nu se întâmple. 

El se îndreptă de unde stătuse rezemat. 

— Dati-mi voie să vă asigur, domnişoară Rose, 


că remarca dumneavoastră nu va pleca de la mine 
şi integritatea mea va atârna întotdeauna mai 
greu decât nevoia mea de bani. 

Ce era cu ea în această seară? Mai întâi 
crezuse că este amantul lui Angelique, apoi dorise 
să-l aibă cu ea în pat. După aceea mintea ei crease 
fantezii despre mâinile lui, apoi îi vorbise despre 
copilăria ei şi, la urmă, neintenţionată insultă. 

Poate că o obosise zborul cu avionul, poate că 
noaptea specifică sudului avea efecte asupra ei, 
sau aura senzuală a acestui bărbat purta vina. Sau 
poate era de vină rochia ei provocatoare cu 
textura erotică a mătăsii pe pielea ei goală. 

Ar fi trebuit să-şi ceară scuze şi ar fi făcut-o, 
dar nu în seara aceasta. Nu, nu în seara aceasta. 
Ar fi reuşit, dacă ar fi încercat. 

— N-am salutat-o pe Angelique de când am 
coborât. Cred că ar fi mai bine să mă duc să o 
caut. 


— Nu mă lăsaţi să vă opresc. 

Părea aproape bucuros să o vadă plecând. Nu- 
l putea învinui, dar îşi dori ca discuţia lor să se fi 
terminat pe o notă mai pozitivă. Cu toată 
sinceritatea, îşi dori ca discuţia lor să fi început 
mai bine. 

— Bine... cred că ne vom mai vedea. 

— Fără nicio îndoială. r 

Lara se întoarse şi porni spre uşă. li putea 
simţi privirea. Işi dorea să fi făcut o primă 
impresie mai bună. Nu că ar fi contat prea mult. 


Cu el locuind în Florida, şansele de a se revedea 
după terminarea vacanței ei, în afară de cazul 
când între ei doi avea să apară ceva, erau slabe - 
în pofida imaginaţiei ei prolifice, o imaginaţie 
canalizată de obicei pe programele de 
calculatoare, nu să creeze fantezii despre bărbaţi 
superbi. 

De fapt, după ce va fi dormit bine o noapte, 
probabil nu i se va mai părea atât de atrăgător ca 
în seara aceasta. Cu graba de a se pregăti pentru 
plecarea în vacanţă şi apoi pierderea bagajului, 
era de înţeles ca reacţia ei faţă de el să fie 
exagerată din cauza stresului. 

Nu putea nega că Tyler Thorne era un bărbat 
incredibil de atrăgător şi era normal ca ea să-i 
aprecieze înfăţişarea. Aceasta era tot. 

Dar în orice caz, nu vor mai fi rochii sexy! Şi 
nu nici lenjerie de mătase. 

Tyler Thorne o privi cum se îndepărta. Când 
ea ajunse la uşă, el spuse: 

— Angelique se îndrepta spre bufetul 
organizat în sufragerie când ne-am despărţit. 

Lara se întoarse încet. 


— Mulţumesc domnule Thorne, am să merg 
mai întâi acolo. Intră apoi în casă, lăsându-l 
singur. 

Din clipa în care o văzuse în mijlocul camerei, 
nu avusese nicio îndoială că era Larisa Rose. O 
tânără de douăzeci şi cinci de ani cu păr castaniu 
bogat şi figură de înger - versiunea dulce a fetiţei 


blonde din vecini după care alergau bărbaţii şi 
femeile încercau să o imite. 

Rochia ei n-avea nimic în comun cu fetiţa din 
vecini şi nici trupul feminin de sub ea. Nu era 
nimic dulce nici în atitudinea ei de prinţesă de 
gheaţă. 

Poate că se obişnuise mai degrabă să îngheţe 
sufletul în bărbaţii care o curtau decât să sufere 
consecinţele urmate de o fărâmă de încurajare 
prietenească. 

Sau poate era stânjenită de faptul că îl 
confundase cu unul dintre companionii mamei 
sale. 

— Domnule Thorne. Sosirea lui Farley, valetul 
familiei Thorne, îi întrerupse gândurile. Domnul 
Branigan este la telefon şi sună din California, 
vorbiţi dumneavoastră sau preiau eu mesajul? 

— Am să vorbesc eu, mulţumesc, Farley. 

Tyler intră în casă şi îşi făcu lor prin mulţime 
până la biroul său, urmărit de privirile femeilor pe 
lângă care trecu. Speră că Branigan avea veşti 
bune pentru el. 

Conversaţia cu Jake Branigan merse bine. Jake 
era omul său de încredere şi lucra pentru 
expansiunea firmei Neptune pe piaţa coastei de 
vest. Ani de vise erau pe cale să se materializeze. 

Când închise telefonul, cineva bătu la uşă. 

La răspunsul său, uşa se deschise şi intră 
mama sa vitregă, Claire Thorne. 


— Am văzut lumină pe sub uşă. Doar nu 


lucrezi, nu? 

— Ei, ştii cum e, zise el ridicând din umeri. 

— Eşti la fel de rău pe cât era şi tatăl tău. 
Claire dădu nemulțumită din cap. Nu poţi să-ţi iei 
nici măcar o seară liberă fără să te strecori ca să 
te ocupi de vreo afacere. 

— Fă bani ca să poţi avea parte de cât mai 
multe petreceri, o tachină el. 

Se ridică şi ocoli biroul. 

Tatăl său se căsătorise cu Claire când Tyler 
avea şapte ani. La început fusese greu pentru că 
el şi-o reamintea pe mama sa foarte bine, dar 
Claire nu încercase niciodată să intre în 
competiţie cu amintirea mamei sale. Ea crease un 
climat cald de cămin, o casă primitoare în care a 
câştigat dragostea şi devotamentul celor trei 
băieţi ai familiei Thorne. 

Era ceea ce dorea şi el pentru copiii săi. Dacă 
şi când avea să se hotărască să se însoare şi să îi 
aibă. 

li trecu prin minte gândul că Lara avusese o 
copilărie foarte diferită de a lui. 

— Dacă ai terminat, vreau să-ţi prezint pe 
cineva. Fiica lui Angelique e aici şi 

— Am cunoscut-o pe domnişoara Rose. 

— Şi ai dat fuga să dai un telefon de afaceri? 
întrebă ea uluită. 

— A sunat telefonul, dar ea plecase deja 
înainte. 

— Speram să o iei sub aripa ta. 

De data aceasta Tyler fuse cel uluit. 


— De ce ar trebui? 

— Pentru că nu cunoaşte majoritatea 
persoanelor de aici. 

— Garantez că nu ar avea probleme cu niciun 
bărbat. Claire zâmbi. 


— E o tânără foarte atrăgătoare. 

— Da, e frumoasă. Dar aceasta nu explica 
strania reacţie pe care el o simţise când o văzuse 
prima oară. La naiba, nu-şi putea găsi nici 
cuvintele pentru a o descrie. Nu ştia că nu numai 
frumuseţea ei era de vină. Invăţase cu mult timp 
în urmă că la o femeie era mai mult decât 
trăsăturile cu care o binecuvântase Mama Natură. 

— De obicei, când era atras de o femeie, 
motivul era fie un real simţ al umorului, fie o 
personalitate strălucitoare sau abilitatea de a duce 
o conversaţie interesantă. Nimic din toate acestea 
nu văzuse la Lara, deşi aceasta îi stârnise 
interesul. De ce? 

Se întrebă de asemenea de ce o femeie 
frumoasă ca Lara îşi petrecea vacanţele împreună 
cu mama sa în loc de prieteni sau altcineva mai 
interesant. 

— Frumoasă, dar mai degrabă timidă, de 
aceea speram să o ajuţi. Bagajul ei s-a pierdut la 
aeroport şi vacanţa ei a început cu stângul. 

— Bagajul ei s-a pierdut? 

— Da, a trebuit să împrumute îmbrăcămintea 
mamei sale. Rochia purtată de Lara era sigur stilul 
lui Angelique. Dar el presupusese că era şi al 


Larei. Cum e mama... şi fiica... dar poate nu? 
Arăta splendid. 

— Adevărat, dar sunt sigură că se simte puţin 
pierdută. 

— Ce te face să crezi? 

— Eram de faţă când ea şi Angelique alegeau 
cu ce să se îmbrace Lara în seara aceasta, şi ea 
spera să găsească ceva mai discret. 

Tyler zâmbi. 

— Dacă aceasta este cea mai discretă, aş vrea 
să o văd îmbrăcată într-una din rochiile pe care le- 
a refuzat. 

Claire râse. 


— A, deci nu te-a lăsat rece după câte se pare. 

— N-am spus că m-a lăsat rece. 

— N-ai părut prea impresionat dacă ai 
menţionat doar aspectul ei. 

Tyler ridică din umeri. 

— Poate am prins-o într-un moment prost. 

— Poate că da. 

Era posibil s-o fi judecat greşit. Avea să se 
asigure că drumurile lor se vor întâlni din nou. 

Angelique nu se vedea în sufragerie. De-acum, 
putea fi oriunde. Lara făcu o grimasă. N-avea 
niciun chef să se joace de-a ascunselea. Doar dacă 
nu se punea problema să se joace cu Tyler. Işi 
chemă gândurile la ordine - chiar avea nevoie să- 
şi ţină gândurile departe de acest bărbat. 

— Lara dragă, arăţi minunat! 

Se întoarse şi-l văzu apropiindu-se pe 


impresarul mamei sale. 

— Bună, Burton, îl întâmpină ea zâmbind. 

El o strânse repede în braţe, apoi se dădu un 
pas înapoi şi dădu aprobator din cap. 

— Frumoasă rochie, puştoaico. 

— Mulţumesc. Încercă să accepte 
complimentul cu graţie, ştiind că este sincer. 
Burton Dressler fusese impresarul lui Angelique 
încă înainte de naşterea ei şi de-a lungul anilor 
jucase rolul unui fel de unchi. Fusese o insulă de 
stabilitate în vârtejul în care crescuse ea. 

— Când ai de gând să nu te mai joci cu acele 
maşini infernale şi să mă laşi să te lansez în film? 


Când era mică, îşi dorise să calce pe urmele 
mamei sale. Angelique refuzase, dar promisese că 
îi va da binecuvântarea dacă Lara va mai fi 
interesată când va împlini optsprezece ani. Dar 
de-atunci, Lara îşi descoperise vocaţia în lumea 
computerelor. 

— Un superstar în familie e suficient, 
mulţumesc frumos. 

— Ştii unde să mă cauţi dacă te răzgândeşti, 
zise el bătând-o pe umăr. 

Vorbiră puţin despre filmul care tocmai se 
terminase şi de cel programat să înceapă luna 
viitoare, apoi Burton dispăru printre oameni. î 

Lara se întoarse în mijlocul petrecerii. In 
sfârşit, o găsi pe Angelique. 

— Lara, tocmai mă întrebam unde eşti. Vino să 
ţi-l prezint pe Preston Kent. 


Lara se apropie şi strânse mâna bărbatului din 
dreapta lui Angelique. Mai erau şi alte persoane în 
grup, dar Angelique îl prezentă numai pe Preston. 
Din experienţă, Lara ştia că mama ei nu putea 
memora numele tuturor, sau nu le acorda prea 
mare atenţie. 

Observă imediat că Preston era înalt şi arătos 
şi prinse numai jumătate din spusele mamei sale 
despre virtuțile de producător ale acestuia, pentru 
că Tyler stătea la nici trei metri depărtare. 


Capitolul 2 


Lara privi cum Tyler vorbea cu o roşcată 
atrăgătoare care-i sorbea toate cuvintele. 

Vocea lui Angelique se opri şi Lara îşi întoarse 
din nou atenţia la Preston Kent. 

— Abia aştept să văd noul film. 

— Tu şi toţi ceilalţi. Dar merită să aştepţi. Este 
un film clasic. Ce orgoliu! Lara se simţi foarte 
calmă şi foarte sigură în prezenţa lui - ceea ce nu 
se putea spune despre comportamentul ei în 
prezenţa lui Tyler. 

— Ce noutăţi aveţi în agendă? Angelique râse. 

— Tocmai discutam aceasta înainte de a 
apărea tu. Nu-i aşa, Preston? 

Discuţia continuă de unde se oprise. Lara era 
conştientă că Preston şi alţi câţiva bărbaţi din 
grup erau cu ochii pe ea. Simţi că-i vine să fugă 
când Tyler se uită spre ea, dar el nu se apropie. 
Privind în direcţia lui, îl văzu râzând de ceea ce-i 


spunea roşcata. 
De ce nu putuse fi relaxată şi calmă cu el? 


Pentru că dintr-un anume motiv, într-un fel pe 
care nu-l înţelegea, el avea importanţă. 

El ridică privirea şi o surprinse uitându-se la 
el. Se simţi dezamăgită să vadă că se scuză şi se 
îndreaptă spre ea. După ultima lor conversaţie, 
care se dovedise dezastruoasă, de ce ar fi vrut să 
discute cu ea? Ce naiba avea să-i spună? îi datora 
scuze, dar nu se hotărâse s-o facă. Se hotărâse să 
aştepte până mâine ca să se gândească bine. Şi se 
aştepta ca la întâlnire să fie îmbrăcată într-o 
ţinută mai conservatoare, să se simtă mai sigură 
pe sine şi mai puţin femeie. 

Mai puţin femeie? 

Acest gând o ului o clipă, până când realiză că 
dăduse cuvântului femeie un înţeles sexual. Işi 
dorea să-l întâlnească pe teren neutru, într-o 
discuţie firească în care detaliul că el era bărbat şi 
ea femeie să nu conteze. Ceea ce sperase se putea 
întâmpla numai după ce ieşea din rochia mamei 
sale. 

Ca la un semnal, imaginaţia ei veşnic vie o 
prezentă pe ea fără rochie, iar pe Tyler fără 
smoching, şi spre dezamăgirea ei, nu se strădui să 
le îndepărteze. Roşi când Tyler ajunse lângă ea. 

Lara a fost salvată de obligaţia de a vorbi când 
Angelique îl apucă de braţ pe Tyler. 

— Ty, iubitule, vreau să-ţi prezint pe fiica mea, 
Lara. 


— Ne-am cunoscut mai devreme. 

Angelique îşi arcui o sprânceană perfect 
conturată când se uită de la unul la celălalt. 

— Chiar? Angelique putea percepe foarte 
repede orice, dacă voia şi Lara o bănui că 
observase cum ea roşise. 

— L-ai cunoscut de asemenea şi pe directorul 
meu, Preston 

Kent? 


— Nu, nu l-am cunoscut. 

Angelique făcu prezentările şi Lara căută o 
cale de scăpare. Scăparea veni pe neaşteptate, 
unul dintre tinerii din grupul mamei sale invitând- 
o la dans. 

Când acesta o conduse în celălalt capăt al 
camerei, unde era orchestra şi ringul de dans, ea 
îşi privi partenerul. Părea să fie cam de vârsta ei, 
mai înalt decât ea, dar nu foarte înalt pentru un 
bărbat. Părul său blond era tuns scurt în părţi, iar 
restul atârna. Presupuse că era un tip atrăgător, 
dar ea nu se simţea atrasă de el mai mult decât de 
Preston Kent. Se bucură să constate că strania 
purtare a trupului ei părea să fie legată doar de 
Tyler Thorne, aşa că trebuia să fie perfect dacă 
reuşea să se ţină departe de acesta. 

Când ajunseră pe ringul de dans, partenerul ei 
o luă în braţe, ţinând-o la o distanţă politicoasă. 

— Eu sunt Ben Dennison, domnişoară Rose. 

Numele îi sună ciudat de familiar. Lara ridică 
ochii, încercând să-şi amintească dacă-l mai 


văzuse vreodată înainte. 

— Ne cunoaştem? 

— Nu personal, dar am vorbit la telefon. 

Uimită, încercă să-şi verifice memoria. Ben 
Dennison... Ben Dennison. Nu-şi amintea. 

— Am vorbit pentru firma Bradshaw 
Publishing... 

— Am crezut că această petrecere s-a dat doar 
pentru actori şi echipa de filmare. 

— Scrisul e o afacere cu urcuşuri şi 
coborâşuri, aşa că mi-am păstrat slujba la care 
lucram ziua. 

— Care este? 

— Sunt scenarist. 


— Sunt sigură că v-am spus ultima dată când 
am vorbit, că nu sunt interesată să discut cu 
niciun membru al presei. 

— Nu sunt un membru al presei, domnişoară 
Rose. El se opri şi mâinile lui n-o mai ţinură. 
Ascultaţi-mă, nu am publicat nimic. Am discutat 
cu un editor la Bradshaw despre ideea de a scrie o 
carte despre dumneavoastră, şi se pare că i-a 
plăcut. 

— N-aveţi dreptul să o faceţi fără a avea mai 
întâi aprobarea mea. 

— Poate da, poate nu, dar obţinând povestea 
dumneavoastră aş putea da marea lovitură. N-aţi 
vrea să mă ajutaţi? 

Lara se îndepărtă de el. 

— Aş vrea să vă ajut, dar credeţi-mă, nimic din 


viaţa mea nu merită osteneala de a fi aşternut pe 
hârtie. 

— Lăsaţi-mă pe mine să hotărăsc. Privi în jur. 
E pe undeva un loc în care am putea vorbi? 

— Nu. Scutură din cap. Mulţumesc pentru 
dans, domnule Dennison şi succes în cariera de 
scriitor. Se întoarse şi se strecură printre celelalte 
perechi de dansatori. Privind spre locul în care 
fusese mama sa, observă că Tyler nu mai era 
acolo. Ar fi trebuit să se întoarcă. li venea mai 
degrabă să plece sus. 

Înainte de a se hotărî, se trezi faţă în faţă cu 
Tyler. 

— Dansăm? 

Un nu fără o scuză temeinică ar fi însemnat o 
nouă insultă şi, deşi încercă, nu găsi una destul de 
bună. Dar un da ar fi însemnat să stea cu el faţă în 
faţă, să fie în braţele lui şi să-l atingă. 

— Eu... ah... bine. 

— Dacă preferaţi să nu... 

— Nu... adică, da. Aş vrea să dansez. Fir-ar să 
fie! De ce nu se putea comporta normal în 
prezenţa acestui bărbat? Se întoarse şi porni pe 
drumul pe care tocmai venise, oprindu-se locului 
când simţi mâna lui pe mijloc. Inspiră adânc şi se 
întoarse încet. 


El îi luă o mână în mâna lui şi o trase spre el 
cu cealaltă. O ţinea mult mai aproape decât o 
ţinuse Ben Dennison. Conducând-o în ritmul 
muzicii orchestrei, el însuşi părea că se mişcă în 


ritmul bătăilor inimii ei. 

Lara luptă pentru fiecare respiraţie. 

— Poftim? îndepărtându-se uşor, ridică 
privirea la el. N-auzise o vorbă din ce-i spusese 
dar simţise vibrația pieptului lui şi răsuflarea lui 
pe tâmplă. 

— Repet: Claire mi-a spus că v-aţi pierdut 
bagajul şi m-am oferit să vă duc mâine la 
cumpărături. 

Voia să o ducă la cumpărături? Nu, cu 
siguranţă. Claire trebuie că-i sugerase aceasta şi 
el considerase că e o datorie. 

— Vă rog să nu vă simţiţi obligat. Angelique 
merge cu mine şi sunt sigură că ne descurcăm 
singure. 

El o privi printre gene şi pe sub sprâncenele 
împreunate. 

— Atunci, maşina şi şoferul meu vă vor sta la 
dispoziţie. Când veţi fi gata, anunţaţi şoferul. 

— Mulţumesc pentru ofertă dar am închiriat o 
maşină. 

El privi în altă parte. Ea ar fi vrut să-i spună 
ceva care să-l facă să râdă, cum văzuse că făcuse 
roşcata... sau măcar să zâmbească... 

Ar fi râs cu siguranţă dacă ar fi aflat că fiind 
atât de aproape de el, trupul ei era aproape de 
devastare. Îi venise în minte o glumă pe care o 
vehicula cu ani înainte pe seama curiozităţii 
sexuale Reamintită probabil din cauză că devenise 
foarte conştientă de Tyler. Ironizându-l pentru cel 
mai bun... sau cel mai râu... 


— E foarte frumos din partea dumneavoastră 
că aţi dat o petrecere în onoarea lui Angelique. 


— Claire este autoarea. Ea a pus-o la cale de 
când a auzit că mama dumneavoastră filmează în 
Orlando. 

— Cred că a ales Orlando ca să poată petrece 
mai mult timp cu Claire. 

Lara văzu că Angelique şi Preston se 
alăturaseră mulţimii de pe ringul de dans. Erau 
presaţi unul de celălalt pe cât le permiteau hainele 
şi se mişcau mai mult unul pe celălalt decât pe 
ringul de dans. 

Lara speră ca Tyler să nu observe. Ea ar fi 
trebuit să ştie mai bine. 

— Aş zice că e ultima achiziţie a mamei 
dumitale, Lara. Ea se îndreptă de spate şi îl privi 
în ochi. 

— Mi-am cerut deja scuze pentru ceea ce am 
spus. 

— Şi eu ţi-am spus să nu-ţi faci probleme. 

— Dar aţi deschis din nou discuţia, şi dacă am 
ajuns la subiectul de mai devreme... îşi opri 
privirea pe umărul lui drept. Aş vrea să-mi cer 
scuze că în mod accidental a părut că pun sub 
semnul întrebării integritatea dumneavoastră. Ea 
rostise repede cuvintele. 

— Eu n-ar fi trebuit să sar cu atâta grabă în 
defensivă. 

Ce  uşurare... Scuzele fuseseră oferite şi 
acceptate. Nu fusese atât de greu pe cât se 


aşteptase. Un zâmbet slab de mulţumire îi apăru 
în colţul gurii. Ridică ochii spre Tyler. 

El îi zâmbi şi toată starea generată de 
prezenţa ei şi de care fusese tot timpul conştientă 
explodă într-o dorinţă puternică. 

Sunetul aplauzelor fuse primul lucru care 
pătrunse prin ceața ce-o înconjura. Cântecul se 
terminase şi orchestra lua o pauză. Tyler slăbi 
strânsoarea şi ea se dădu un pas înapoi, privind fix 
în ochii lui. 


— Hei, bătrâne, sper că n-o păstrezi numai 
pentru tine. Deranjată de noua intruziune, Lara se 
uită la bărbatul care venise şi se oprise lângă 
Tyler. Arăta ca un băiat răutăcios care crescuse 
prea mult. Părul lui era mai deschis ca al lui Tyler 
şi era ceva mai scund, dar ceea ce-i lipsea în 
înălţime, câştigase în strălucire. 

— Lara, el este fratele meu Neil. Neil, Larisa 
Rose... Fiica lui Angelique. 

Neil se grăbi să spună: 

— E o plăcere să te cunosc. Dădu apoi din cap. 
Nici nu vă pot spune cât regret că n-am însoţit-o 
vreodată pe Claire în călătoriile ei în vest. 

A doua sa remarcă semăna teribil cu ceea ce 
auzise ea prin mulţimea celor de la Hollywood. 
Invăţase cu multă vreme în urmă că cel mai bine 
era să nu-i încuviinţezi şi să nu-i crezi. 

— Şi eu mă bucur să te cunosc. 

— Pot să-ţi ofer ceva de băut? 

— Acolo este barul, Neil. Bărbatul care venise 


de cealaltă parte a lui Tyler era evident fratele 
care lipsea. Semăna foarte bine cu fratele său mai 
mare, dar chiar dacă trăsăturile erau 
asemănătoare, acestuia îi lipsea autoritatea pe 
care o avea Tyler. 

Neil se uită în jur. 

— Fleacuri. Ce zici, Lara, ai vrea să bei ceva? 

Ar fi preferat un loc liniştit în care să fie cu 
fratele lui şi să-şi satisfacă unele dintre noile 
fantezii. Dar reuşi să revină la normal şi acceptă 
invitaţia lui Neil. 

Bărbaţii care flirtau peste măsură ca Neil, 
erau uşor de stăpânit - ignorându-le avansurile, 
lăsându-i să vorbească despre ei, scăpa. 

Putea să se descurce cu Neil. 

Dar Tyler? 

Tyler era altceva. 


— O laşi să plece fără să te lupţi? întrebă 
Dillon când cei doi fraţi priveau cum Neil şi Lara 
se îndepărtau. Probabil că nu te interesează. 

— Strălucită deducție, Watson. 

— Bineînţeles, oricine s-ar uita la faţa ta acum 
sau când o priveai dansând cu celălalt tip ar fi 
îndreptăţit să creadă altceva. 

Tyler se uită la Dillon. Fratele mijlociu era cu 
doi ani mai mic decât Tyler, cu trei ani mai mare 
decât Neil şi avea temperamentul exact la mijloc 
între aceştia. 

— Ai putea să-ţi ştergi zâmbetul acela 
mulţumit de pe mutră. 


— Pe naiba, nu. Ai să vezi. Neil s-a întâlnit cu 
fete pe care le-am cunoscut eu mai întâi. Şi tu la 
fel. 

— Dar numai când tu nu erai interesat de ele. 

— Şi nici acum nu sunt interesat. 

— Zici tu. Dar pari interesat şi nu te ştiu în 
stare să laşi să-ţi scape un premiu ca Lara. 

— Crezi că e un premiu? Se pare că ai uitat, 
înfăţişarea poate să decepţioneze. Tyler puse 
mâna pe umărul fratelui său. Am cunoscut şi eu 
prințese de gheaţă la viaţa mea, dar Larisa Rose le 
îngheaţă pe toate. Tu şi Neil sunteţi bineveniţi să 
o curtaţi. 

Din nefericire pentru el, îl intriga ceva în 
legătură cu ea şi chiar dacă nu ştia ce, era evident 
ceva destul de puternic deoarece Dillon observase. 

— Credeam că topirea prinţeselor de gheaţă 
era una din îndeletnicirile tale favorite. 

Tyler ridică din umeri. 

— Nu sunt sigur dacă aceasta merită 
osteneala. 

— Acesta să fie motivul? 


— Bineînţeles, care altul? 

— Tu să-mi spui. 

Era atras de ea şi simţea că şi ea era atrasă de 
el, chiar dacă fusese aproape să-l refuze când o 
invitase să danseze şi chiar dacă declinase oferta 
lui de a o însoţi la cumpărături. Cuvintele ei 
spuneau ceva, dar felul cum îl privea şi ochii ei 
mari inocenți, spuneau altceva şi pulsul lui o lua 


razna. 

Dintr-odată, lucrurile se aşezară fiecare la 
locul său. O văzuse pe Angelique de nenumărate 
ori privind astfel. 

La naiba, Lara se jucase cu el. Era fiica demnă 
a mamei sale. 

Din fericire se stăpânise şi nu o lăsase să vadă 
că trucurile ei îl tulburaseră. 

— Dillon, nu te osteni să cauţi motive 
ulterioare... Nu mă interesează. Pur şi simplu. 

De data aceasta vorbea serios. 

Neil stătea lângă ea, aruncând şi prinzând 
cheile de la maşină. 

— Ultima şansă, Lara. 

— Nu, mulţumesc, Neil. 

— "Ţi-am spus că am jucat rolul unui criminal 
belgian? 

— Da, cel puţin o dată. 

Neil începu să arunce subtilităţi legate de ei 
doi, şoptindu-i că ar putea fi singuri după ce îşi 
vor fi terminat băuturile şi că după terminarea 
serii o invita la el acasă. 

Lara ştiu că îl va zdrobi dacă nu va fi atentă 
cum îi va refuza avansurile. 

El îşi puse cheile în buzunar şi o atinse cu 
degetul pe bărbie. 


— Capăt un sărut de consolare? 
— Nu cred. 

El se întinse şi o sărută scurt. 
— Te rog? 


Lara scutură din cap şi făcu un pas spre scări. 

— Am să te întreb din nou. 

— Răspunsul va fi acelaşi. 

— Rămâne de văzut. 

— Noapte bună, Neil. 

După plecarea lui Neil, se îndreptă spre 
camera ei. Zâmbea. Timpul petrecut în compania 
lui Neil o ajutase mult să-şi recapete siguranţa de 
sine, ajungând să se comporte din nou ca un adult 
în public. 

Era cu piciorul pe prima treaptă a scării şi cu 
mâna pe balustradă când îşi aruncă ochii în hol şi 
văzu silueta unui bărbat stând în cadrul unei uşi. 

Îi pieri zâmbetul. 

Lumina de la intrare nu era destul de departe 
ca să-i lumineze trăsăturile, iar lumina lunii ce 
venea din spatele lui nu o ajuta deloc. Dar ştia 
fără niciun dubiu că era Tyler şi că se uita la ea. 
Nu ştia însă de cât timp era acolo. 

Aşteptă ca el să spună ceva. Pentru că el nu 
spuse nimic, ea continuă să urce treptele, hotărâtă 
să reziste tentaţiei de a se întoarce jos. 

— Bobocul meu de trandafir, se vede că n-ai 
dormit bine azi-noapte. 

Lara se aplecă, iar mama ei sărută aerul de 
lângă obrazul ei, apoi se aşeză lângă ea la masă. 
Cred că se va schimba timpul. 


Lara şi Claire se salutară. Lara se temuse că 
va trebui să dea ochii cu Tyler dis de dimineaţă şi 
se bucură că acesta nu era acolo. 


Nu dormise bine, iar el fusese motivul. Silueta 
lui din cadrul uşii o urmărise până spre dimineaţă, 
apoi reuşise să adoarmă şi îl visase. 

Menajera familiei Thorne apăru cu micul 
dejun pentru Lara şi o cană cu cafea proaspătă. În 
timp ce mânca, Lara asculta cu o jumătate de 
ureche conversaţia Clarei cu Angelique. 

Cele două fuseseră colege de cameră în 
vremea când aspirau să devină actriţe. Chiar şi 
după ce Angelique devenise celebră şi făcuse 
avere, iar Claire se îndrăgostise, se căsătorise şi 
se mutase în Florida, tot rămăseseră prietene. 

— Ce planuri ai pentru astăzi, Lara? întrebă 
Claire. N 

— Cumpărături. In această dimineață purta o 
pereche de blugi uzaţi şi un tricou cu mânecă 
scurtă pe care era imprimată reclama filmului lui 
Angelique, „La ce oră vrei să pleci, mamă?” 

Angelique îşi apucă buza de jos cu dinţii şi 
Lara ştiu imediat că nu-i va plăcea ceea ce-i va 
spune. 

— O, scumpo, îmi pare rău. Am uitat că ne-am 
făcut program şi aseară m-a invitat Preston să 
navigăm pe râu şi eu am acceptat. Putem merge 
mâine la cumpărături. Până atunci, poţi îmbrăca 
lucrurile mele. Am o mulţime, ştii. Alege ce-ţi 
place. 

Nu era problemă de cantitate ci de stil şi 
imagine. Mai mult încă, se punea din nou 
problema încălcării unei promisiuni, fusese dată 
uitării când apăruse o ofertă mai bună. Trebuia să 


te fi obişnuit până acum, Lara! 

— Mulţumesc pentru ofertă mamă, dar am să- 
mi iau singură câteva lucruri. 

Claire se întinse şi puse mâna pe braţul Larei. 


— N-ai vrea să-l întreb pe Tyler dacă e liber să 
meargă cu tine? 

— Nu-i nevoie să-l deranjezi, spune-mi doar 
unde este cel mai apropiat magazin. 

— Bobocul meu, îmi pare rău, se scuză din nou 
Angelique. Nu-ţi pare rău deloc, dacă ţi-ar fi părut, 
ţi-ai fi amânat sau anulat întâlnirea! Cuvintele 
stătuseră pe vârful limbii. 

— Nu-i nimic, mamă. Înţeleg. Oricum, va dura 
mai puţin dacă nu voi fi obligată să aştept până 
dai tuturor autografe. 

— Nu-i adevărat. Tu eşti foarte practică, nu-i 
aşa Claire că e foarte practică? Poţi să crezi că am 
dat naştere unui copil atât de practic? Angelique 
nu aşteptă răspuns la întrebare, îşi împinse 
scaunul şi se ridică. 

— Bine, ne vedem la prânz. 

Când rămaseră singure, Claire o întrebă: 

— I-ai cunoscut pe toţi băieţii mei, aseară? 

— l-am cunoscut pe Tyler şi Neil şi l-am văzut 
pe cel de-al treilea frate, dar nu i-am fost 
prezentată. 

— E Dillon. Ar trebui să vină astăzi la cină, aşa 
că vei avea ocazia să îl cunoşti. Ce părere ai de 
Tyler şi Neil? 

— Par foarte drăguţi. Era foarte greu să spună 


că Neil era prototipul afemeiatului egoist şi că 
Tyler o făcuse să aibă tot felul de fantezii de care 
nu se bănuise a fi în stare. 

— Toţi trei băieţii sunt drăguţi. Tyler este cel 
mai mare şi singurul lui păcat este că munceşte 
prea mult. Chiar cred că prima lui jucărie a fost o 
servietă. Soţul meu se aştepta ca toţi trei să facă 
parte din afacerea familiei, dar totdeauna a părut 
să aştepte mai mult de la Tyler pentru că era cel 
mai mare. Tyler totdeauna a fost pe măsura 
aşteptărilor lui. De anul trecut, de când a murit 
tatăl lui, lucrează şi mai mult. 


— Şi ceilalţi doi fraţi lucrează tot în cadrul 
companiei? 

— Dillon, mijlociul, da. Neil, cel mai mic, se 
ocupă de curse de maşini, deşi este unul dintre 
directorii companiei. Tyler tot încearcă să-i 
stârnească interesul pentru afaceri, dar Neil se 
plânge că are rău de mare şi nu vrea să aibă de-a 
face cu ceva legat de Neptune. 

După ce Lara şi Claire îşi terminară micul 
dejun, Claire îi dădu câteva îndrumări pentru 
cumpărături şi Lara porni pe scări ca să-şi ia 
poşeta. 

Când ajunse pe scară i şi văzu uşa în cadrul 
căreia îl văzuse pe Tyler seara trecută, se simţi 
vinovată. Uşa era deschisă. Intenţionă să nu se 
oprească dar vederea computerului o făcu să se 
întoarcă din drum. 

Bănui că era biroul lui Tyler, dar el nu era 


acolo. Computerul era o piesă de artă, iar ea lucra 
pentru compania care îl fabricase. 
— Cauţi ceva? 


Capitolul 3 


Lara se întoarse şi-l văzu pe Tyler rezemat de 
tocul uşii. Îl privi din cap până-n picioare. 
Rezultatul era tulburător - lumina zilei şi hainele 
obişnuite nu diminuau atracţia puternică pe care o 
simţise aseară. Dacă era vreo schimbare, părea şi 
mai puternic. Şi avusese dreptate, ochii lui erau 
verzi. Sângele i se urcă în obraji. 

La naiba, ar fi trebuit să-şi dea seama că el nu 
putea fi departe de vreme ce computerul era 
pornit. 

— Nu  spionam, vă admiram doar 
echipamentul. 

— Chiar? întrebă el pe un ton amuzat. Lara se 
simţi stânjenită. N-o crezuse? 

— Da, cred că sunt aici de un minut şi n-am 
atins nimic. Tyler deveni palid, apoi se îndreptă 
clătinându-se spre fotoliul biroului şi se aşeză. 

Lara se temea că are să leşine. Spionajul 
industrial trebuia să fie la fel de mare în afacerile 
cu nave de croazieră cum era în industria 
calculatoarelor. 


— Chiar dacă m-aş fi uitat la ce lucraţi, nu ştiu 
cine ar fi fost interesat să cumpere informaţia. In 
plus... 


Tyler o întrerupse. 

— Te deranjează când ţi se pune integritatea 
la îndoială, nu-i aşa? 

Nu-i plăcu să i se amintească greşeala făcută 
când se întâlniseră, dar cel puţin el îşi revenise 
din starea neplăcută în care se aflase. 

— Mi-am cerut scuze. 

— Ai făcut-o. Claire mi-a spus că lucrezi cu 
computere. Făcu un gest către al său. Intruneşte 
cele mai înalte standarde ale tale? 

Entuziasmată de subiect, uită cu cine vorbeşte 
şi îşi pierdu timiditatea. 

— E minunat. E mai bun decât cel pe care 
lucrez eu la serviciu. Dacă aş fi lucrat pe aceeaşi 
tip, mi-aş fi terminat proiectul până să plec în 
vacanţă şi n-ar fi trebuit să-l târăsc după mine în 
tot acest timp. Nu-mi place să lucrez prea mult 
timp la un proiect. Din fericire, termenul de 
predare nu e deloc aproape. Dându-şi seama că 
vorbise prea mult, se opri. 

— În timpul săptămânii voi fi plecat la birou, 
aşa că dacă ai timp liber, poţi să-l foloseşti. 

Ideea o încântă. Putea folosi modemul pentru 
a-şi accesa dosarele şi cum Angelique părea foarte 
preocupată de Preston Kent, avea să aibă foarte 
mult timp liber. 

— Accept. Lara îi zâmbi. 

— Eşti invitata mea, răspunse el şi îi răspunse 
la zâmbet. Doamne, ce zâmbet. 

O clipă, îşi aminti sugestia lui Claire că Tyler 
s-ar putea să fie disponibil şi să meargă cu ea la 


cumpărături. Aseară se oferise el, dar bănuia ca şi 
acum, că se simţise obligat faţă de ea. In plus, 
acum era ocupat. 


Îşi imagină cum ar fi să meargă împreună la 
cumpărături. Cu siguranţă, el s-ar plictisi - 
aşteptând ca ea să se uite, aşteptând-o să probeze. 
Şi nu se punea problema să-şi aleagă doar două 
piese. Avea de făcut cumpărături complete pentru 
două săptămâni. 

Se imagină alegând lenjerie de mătase sub 
privirile lui Tyler, el zâmbind aprobator la 
alegerile ei. Se lăsă o tăcere stânjenitoare. 

— Dacă vreţi, pot să mă uit peste setări şi să 
mă asigur că obţineţi eficienţă maximă pentru 
programele pe care le rulaţi, se oferi ea. Avea 
astfel şansa de a-i arăta că era mai mult decât faţa 
şi trupul la care se uitase el. 

— Am o echipă de programatori pe care o 
plătesc pentru aceasta. In plus, toate fişierele 
legate de afaceri se pot accesa numai cu parolă. 

— Da, bineînţeles. Ar fi trebuit să ştie că o 
companie de mărimea lui Neptune avea toate 
computerele necesare pentru a fi manevrate de 
acasă, dar mândria ei era stârnită. 

— Voiam doar să găsesc un mijloc de a vă 
mulţumi că îmi daţi acces la computerul 
dumneavoastră. 

Tyler se strâmbă, rămânând în aceeaşi poziţie. 

— Nu e nevoie să-mi mulţumeşti. 

— Bine, vă las să vă întoarceţi la lucru. 


— Eşti sigură că te-ai uitat destul de bine la 
echipamentul meu? întrebă el abţinându-se să nu 
zâmbească. 

Lara aproape exclamă nemulțumită, când 
realiză ce-i spusese mai devreme şi înţelese 
strania lui purtare. 

Bărbaţii cu care lucra nu-şi permiteau să 
folosească în discuţiile cu ea vorbe cu două 
înţelesuri, deşi toată lumea lăsa mereu să 
plutească în aer câte un dublu înţeles legat de 
terminologia computerelor. 


În mod evident, el prinsese momentul şi îl 
speculase, privind-o cu îndrăzneala ochilor lui 
verzi, râzând de ea. N-avea mare experienţă cu 
bărbaţii, dar avea mândrie şi nimeni, nici măcar 
Tyler Thorne, n-avea să râdă pe seama ei. 

Privi lung spre computer, apoi îşi întoarse 
ochii spre Tyler, privindu-l cum o privise el aseară. 

— De fapt, mor să pun mâna pe el, dar nu 
vreau să vă întrerup lucrul. Zâmbindu-i dulce, se 
întoarse şi ieşi din birou. 

Aveau să fie două săptămâni grele. Tyler era 
uluit că supravieţuise întâlnirii cu Lara în birou. 

Devenise peste noapte seducătoare din 
prinţesă de gheață. Remarca ei despre 
echipamentul lui îl terminase. Nu atât expresia cât 
felul cum fusese spusă. Cum reuşise să o spună cu 
atâta inocenţă în privire? 

Hotărâse aseară să nu se lase influenţat de 
jocul ei şi nu avea de gând să se răzgândească. 


Dar hotărârea lui de a rămâne impasibil la 
farmecele ei nu era ascultată şi de trupul lui. 
Reacţia sa fizică involuntară la cuvintele ei fusese 
rapidă şi intensă. Când spusese că n-a atins nimic, 
fusese tentat să încuie uşa şi să-i spună să-i atingă 
inima. Rememorând scena, ea păruse evident 
conştientă de gândurile lui. Se întrebă pentru o 
clipă dacă era într-adevăr inocentă. 

Nu, îl manevrase mult prea bine pe Neil 
aseară. Era foarte atentă să pară inocentă. Ar fi 
trebuit să urmeze cariera mamei sale. 

Îşi puse mâinile sub cap şi îşi urcă picioarele 
pe birou, uitându-se în tavan. Incepu să se 
gândească unde ar fi ajuns dacă ar fi dat curs 
insinuării făcute de ea. 


Ar fi ajuns probabil în camera lui, sau a ei, sau 
afară în barcă. Dar şi mai probabil ar fi încuiat uşa 
şi ar fi folosit canapeaua, sau podeaua dacă ar fi 
avut nevoie de mai mult spaţiu. N-avea nicio 
îndoială că sexul cu Lara ar fi fost minunat. O 
simţise şi în aerul care-i despărţea. 

Dar numai cerul ştia ce jocuri ar fi încercat ea 
după aceea. Pe cine ar fi avut în braţe. o prinţesă 
de gheaţă, o femeie pe care trebuia să o convingă 
sau o femeie satisfăcută? N-avea nici cea mai mică 
intenţie să afle. 

Lara se forţă să mai facă o ultimă flotare 
înainte de a se arunca în piscină. Activitatea fizică 
era bună şi pentru trup şi pentru minte. 
Cumpărarea hainelor nu fusese niciodată 


activitatea sa favorită şi îi plăcea şi mai puţin 
atunci când o făcea de nevoie. 

După ce întinse prosopul pe şezlong, se întinse 
pe el. Îşi depărtă picioarele şi îşi trase în sus 
costumul de baie răscroit adânc. Costumul era mai 
îndrăzneţ decât unul pe care l-ar fi ales ieri, dar 
când îl probase, îi revenise în minte figura lui 
Tyler şi se hotărâse să-l cumpere. Şi celelalte 
haine pe care şi le luase erau mult mai îndrăzneţe 
decât purta de obicei. 

Închise ochii şi se relaxă. Mama ei nu 
încercase să o facă să se simtă mai bine când, cu 
ani în urmă, îi spusese că la un moment dat va 
căpăta forme feminine. În timp, fără ca Lara să-şi 
dea seama, acest lucru se întâmplase. 

Poate că era momentul să înceapă să acorde 
mai multă atenţie garderobei sale - şi să adauge 
un plus de feminitate hainelor pe care le purta 
când nu era la serviciu, să înceapă să poarte 
lucruri care ar putea face un bărbat ca Tyler 
Thorne să se uite mai atent. 


Nu că ar fi ajutat-o cine ştie ce. În pofida 
primului ei succes când îi răspunsese lui Tyler la 
avansuri, Lara ştia că relaţia ei cu bărbaţii în viaţa 
socială trebuia serios îmbunătăţită înainte de a fi 
capabilă să se simtă în largul ei în prezenţa lui. 
Mai ales de când victoria ei fusese însoţită de furie 
şi mândrie rănită. 

Auzi zgomotul paşilor pe lângă piscină şi 
deschise ochii. Fu şocată să vadă subiectul 


gândurilor sale stând în picioare la capătul 
şezlongului. 

După cum arăta, putea spune că era la fel de 
încântat de priveliştea pe care o oferea ea în acel 
costum de baie pe cât fusese când o văzuse 
îmbrăcată cu rochia de aseară. 

— Bună ziua, Lara. 

Mândria ei era încă rănită, ceea ce se văzu din 
tonul ei. 

— Aţi terminat lucrul, domnule Thorne? 

— Tyler, te rog. El se aşeză pe şezlongul de 
lângă al ei. Mi-a spus Claire unde să te găsesc. 

— Deci, iată-mă. 

— Iată-te. Privirea lui cobori. 

Voiai ca el să se uite mai atent, îşi reaminti 
singură. El chiar se uita, dar ea nu ştia ce să facă. 
Ce dorea ea de la acest bărbat? N-avea nicio idee. 
Să fie din cauza faptului că înţelesese că un bărbat 
bogat şi cu poziţia lui socială o găsea atrăgătoare? 
Ea nu punea prea mare preţ pe frumuseţea fizică. 
O făcuse când era copil. In afara unei vieţi 
normale de familie, îşi dorise nespus să fie la fel 
de frumoasă ca mama ei. Visul devenise realitate 
dar nu-i adusese fericirea pe care crezuse că i-o va 
aduce. 

Adevărat, îşi putea folosi frumuseţea pentru a- 
i atrage atenţia lui Tyler. Şi privirea din ochii lui, 
când el avea să-i întâlnească din nou ochii, nu lăsa 
niciun dubiu că misiunea ei era deja îndeplinită. 


Se ridică şi se înfăşură în prosop, ceea ce ar fi 


trebuit să facă chiar în clipa în care el apăruse 
într-adevăr acolo şi nu era doar rodul imaginaţiei. 
Mai bine mai târziu decât niciodată. 

— Nu trebuie să te acoperi din cauza mea, o 
asigură Tyler. Mie mi se părea o privelişte foarte 
plăcută. 

— Imi era prea rece. 

— Prea rece? El ridică dintr-o sprânceană. 
Poate prea cald. Ea nu se mai concentră asupra 
prosopului şi se uită la el. El zâmbea şi în ochi 
avea o anume strălucire, vicleană fuse primul 
cuvânt care-i veni ei în minte, urmat îndeaproape 
de sexy. Se aşeză înapoi pe şezlong, în siguranţa 
pe care i-o oferea prosopul. 

— Care e motivul pentru care m-ai căutat? Elo 
privi întâi mirat, apoi se încruntă. 

— Au sunat de la linia aeriană. Ţi-au găsit 
valiza. O va aduce un curier. Şi în timp ce erai la 
cumpărături, a sunat un anume Dennison. Te-a 
rugat să-l suni. El îi înmână un bileţel pe care era 
notat un număr de telefon. 

Lara ghemotoci hârtia. 

— Supărare de îndrăgostiţi? 

— Nu. Se enervase din cauza tupeului lui 
Dennison. Era sătulă de reporteri şi aspiranţi la 
titlul de biografi. Erau ca vulturii ce dădeau 
târcoale unui animal rănit. 

— Poţi să-l inviţi la cină, trebuie doar să anunţi 
la bucătărie că va veni. 

— Mulţumesc pentru ofertă, dar nu-l voi suna. 

Tyler se ridică în şezlong cu o expresie rece. 


Revenise la Domnul Distant şi ea revenise la 
starea de limbă legată. Pentru că nu-l invita pe 
Ben la cină? Ce importanţă putea avea pentru el? 

Comentariul lui de mai devreme - Supărare de 
îndrăgostiţi - îi reveni în minte. 


— Domnul Dennison nu este un prieten. Este 
unul din acei oameni de care am vorbit aseară şi 
care ar plăti pentru informaţii legate de copilăria 
mea. 

— Înţeleg. El îşi vârî mâinile în buzunare. 

Privindu-i expresia, Lara încercă să discearnă 
dacă informaţia că ea nu era încurcată cu Ben 
însemna ceva pentru Tyler. N 

El părea să nu fie afectat, dar probabil era. Işi 
dori ca el să se fi arătat uşurat. 

Îşi dori din nou să găsească ceva inteligent de 
spus. Nervozitatea de care dădea dovadă în 
preajma lui trebuia să se schimbe... cumva... şi în 
viitorul foarte apropiat. Pentru moment, se 
impuneau bunele maniere. 

— Mulţumesc pentru mesaj. 

— Cu plăcere, ne vedem la cină. 

Uitându-se în urma lui, nu se putu abţine să 
nu şi-l imagineze în slip - acei umeri laţi, şoldurile 
înguste. În timp ce imaginea mentală se îndepărta, 
simţi aceeaşi stranie durere în piept. 

Avea să se confrunte cu această stare toată 
vacanţa? în cazul acesta, avea nevoie de o vacanţă 
de la vacanţă. 

Valiza ei sosi la scurtă vreme după ce ieşi de 


sub duş. Era încuiată încă şi totul părea să fie 
acolo. 

În timp ce se gândea cu ce să se îmbrace 
pentru cină, îi veni în minte ce trebuia să-i fi spus 
lui Tyler lângă piscină. Prea cald? încearcă un duş 
rece. 

Sau poate era prea banal? Bineînţeles, orice ar 
fi fost mai bine decât „Care e motivul pentru care 
m-ai căutat?” 

Lara mormăi. Ce-o fi gândind Tyler? 


Plecase din biroul lui după ce făcuse o aluzie, 
se lungise lângă piscina lui într-un costum de baie 
aiuritor, apoi se acoperise. 

Probabil că era confuz. Ea era, o ştia bine. 

Rochia pe care plănuise să o îmbrace seara 
era mai decentă decât oricare dintre cele 
cumpărate astăzi. Părea cea mai bună alegere 
pentru seară. Poate că dacă se simţea mai 
împăcată cu înfăţişarea sa, se va putea purta mai 
normal în preajma lui Tyler. 

Continuă să se pregătească pentru seară, 
întrebându-se dacă apariţia ei avea să fie izbitoare 
pentru Tyler în pofida ţinutei mai conservatoare. 

Dacă el avea să o mai privească la fel, se 
temea de reacţia trupului ei. Pentru că avusese de 
mai multe ori această experienţă şi ştia la ce să se 
aştepte, ar fi fost inutil să se mintă singură şi să 
spună că nu-i plăcea senzaţia. Dar unde o va 
duce? 

Primul gând care-i trecu prin minte fu o 


aventură de vacanţă. 

— Minunat, Lara. Va avea astfel ocazia să 
constate că eşti incapabilă şi de altele nu numai să 
porţi o conversaţie decentă cu el. 

Angelique purtase cu ea o discuţie despre 
păsărele şi albine când era în liceu. O discuţie 
maternă foarte tradiţională, dar imaginea sexy a 
mamei sale părea să contrazică tot ce-i spusese. 
Toate discuţiile despre dragoste, promisiune şi 
păstrarea pentru Domnul Potrivit, păreau doar 
vorbe goale. 

Ignorând cuvintele mamei sale, urmaşe 
exemplul prietenelor ei în privinţa curiozităţii 
sexuale. Experienţa fusese un dezastru total de la 
început până la sfârşit - ceea ce nu se mai 
repetase de-atunci. 

Concentrându-şi toată atenţia asupra studiului 
şi al carierei, pusese subiectul la păstrare. 

La acea vreme păruse o decizie înţeleaptă şi îi 
prinsese bine. Până când dăduse cu ochii de Tyler. 


Lara se trezi aşezată la cină între Dillon şi 
Neil. 

Amândoi duseră o luptă continuă să-i câştige 
atenţia. Tyler nu-i spusese nimic de când o 
salutase la intrarea în sufragerie, dar îl simţi 
privind-o. De cele câteva ori când îi întâlni 
privirea, avu senzaţia că el şi-o reamintea în 
costum de baie. Ea îşi ferise repede privirea, dar 
simţi că respiră mai greu. 

Angelique era la fel de exuberantă ca de 


obicei, dar Lara observă că ori de câte ori se uita 
în direcţia ei, se încrunta. La jumătatea antreului, 
află cauza. 

— Lara, iubito, sper că ai aşteptat să mergem 
împreună la cumpărături. 

Ieşirea ei cu Preston trebuie că nu ieşise cum 
anticipase ea. 

— Am putea merge mâine dacă ai nevoie de 
ceva. 

Lara observă că orice conversaţie se oprise şi 
toată lumea era cu ochii pe ea şi pe Angelique. 
Angelique continuă: 

— Chiar nu înţeleg de ce insişti să te îmbraci 
de parcă ai fi o mătuşă bătrână. Arătai frumos 
aseară. Am fost mândră de tine. 

Lara se uită în farfurie. Nu era prima oară 
când aveau această discuţie, noutatea era că de 
data aceasta aveau auditoriu. Angelique avea 
obiceiul să facă pe mama grijulie în public. 

— Mamă, putem discuta altă dată acest 
subiect? Dar Angelique îşi intrase în rol. 

— Tyler, iubitule, dacă Lara ar fi fost astfel 
îmbrăcată aseară, ai fi invitat-o la dans? 

Lara simţea că intră în pământ. Aruncă o 
privire spre capătul mesei unde stătea Tyler. El se 
uitase la ea, dar se întorsese ca să-i răspundă 
mamei ei. 


— Eu nu dansez cu o rochie, dansez cu o 
femeie. Ipocritule, erai cu ochii cât cepele pe 
rochie. Lara nu se putu abţine să nu se întrebe ce 


s-ar fi putut întâmpla dacă ar fi purtat propria 
rochie aseară. Întâlnirea lor ar fi fost aceeaşi? Neil 
aplaudă. 

— Foarte diplomatic răspuns, bătrâne. Sunt 
bucuros că cineva cu un asemenea tact şi fler se 
ocupă de viitorul meu financiar. 

Uşa se deschise şi intră valetul. 

— Domnule Tyler, Davette Simms este la 
telefon. Spune că este o problemă importantă de 
afaceri. După tonul vocii lui Farley, era limpede că 
se îndoia de cele spuse de doamna de la telefon. 

— Ai pus-o pe Davette să lucreze la Neptune? 
râse Neil. Care sunt îndatoririle ei? Să meargă cu 
liftul în sus şi în jos şi să dea telefoane pe linia ta 
privată ca să vadă dacă funcţionează? 

— Trebuie că o plăteşte la negru. Nu e pe 
ştatul de plată, spuse Dillon. 

— Hmm... la negru... sau la Tyler? întrebă 
Neil. 

Tyler lăsă furculiţa din mână, puse şervetul pe 
masă şi se ridică. 

— Când vei abandona cursele de maşini, poate 
te vei hotărî să te faci comediant. Între timp, poţi 
să-ţi ceri scuze faţă de doamne pentru umorul tău 
deplasat. 

Lara se întrebă cine era Davette. Voia să 
întrebe, dar nu voia să pară prea interesată. 
Comentariul lui Neil lăsase să se înţeleagă că între 
femeie şi Tyler era o relaţie clară. 

Tyler era un bărbat atrăgător. N-ar fi fost 
surprinsă să afle că era încurcat cu cineva. Era o 


posibilitate atât de evidentă, încât nu putea fi 
trecută cu vederea. 

Se simţi stânjenită şi că de noaptea trecută se 
tot gândise la el - mai ales în timp ce se îmbrăca 
pentru cină. Mulţumea cerului că el n-avea să afle 
vreodată că ea se gândise chiar să aibă o aventură 
de vacanţă cu el! 


Capitolul 4 


Era aproape ora unu. Unde naiba erau? 

Tyler înjura mergând prin livingul întunecat. 
Lumina de la intrare era aprinsă, dar nu străbătea 
până la el. 

Se opri încă o dată în faţa ferestrei din faţă, 
uitându-se după faruri. 

Înjură încă o dată drumul încă gol. 

N-ar fi trebuit să plece din sufragerie. Sau cel 
puţin să nu fi stat plecat atât de mult timp. După 
ce partea de afaceri a telefonului se terminase ar 
fi trebuit să închidă. Relaţia lui personală cu 
Davette se terminase de câteva săptămâni... dar 
ea nu păruse în stare să accepte că totul se 
terminase într-adevăr. El încercase să fie delicat 
când îi explicase din nou situaţia şi fusese 
mulţumit că ea începuse să devină rezonabilă. 
Buna lui dispoziţie dispăruse când ieşise din birou 
şi-l găsise pe Neil supărat că Lara fugise undeva 
cu Dillon. 

Era adevărat, toţi trei aveau ocazia să iasă cu 
aceeaşi femeie, dar nu toţi trei deodată şi în niciun 


caz dacă celălalt frate era încă interesat de ea. 
Neil nu s-ar fi îndepărtat cu Lara aseară dacă 
Tyler nu i-ar fi făcut semn că o voia el. Şi Dillon ar 
fi trebuit să urmeze aceeaşi politică astă seară. 

Neil se învârtise până după miezul nopţii şi 
apoi plecase acasă. Plin de indignare, Tyler 
continuase să aştepte. 

Pe măsură ce minutele treceau, începu să se 
gândească la întâlnirea din birou de azi dimineaţă. 
Nu fusese el pregătit să facă dragoste cu Lara, 
fără să se gândească la Neil? Adevărul îl lovi în 
moalele capului. Aici nu era greşeala lui Dillon... 
era greşeala Larei. 

Îi vrăjise pe toţi şi se insinuase între cei trei 
fraţi. Nu ştia ce urmărea, dar precis rămăsese 
singură cu Dillon şi îl convinsese pe acesta să o 
scoată în oraş. Ce naiba punea la cale? 

Îl auzise pe Neil când o invitase să-şi petreacă 
noaptea cu el. Ea spusese nu, dar fusese sinceră? 
Şi comportamentul ei de azi dimineaţă faţă de el, 
şi cel de după amiază. 

Figura cu prosopul. Făcea doar parte dintr-un 
joc? Şi Ben Dennison. De unde apăruse? Căuta 
într-adevăr informaţii despre copilăria ei, sau era 
unul dintre bărbaţii care o curtau şi faţă de care 
nu era indiferentă? 

Sincer, nu-l interesau jocurile ei sau cu cine le 
juca atâta timp cât el şi fraţii lui nu erau incluşi în 
ele. Ea avea să plece în două săptămâni, iar ei 
aveau să fie fraţi mereu. 

Prin fereastră se zăriră luminile farurilor. 


În sfârşit, se întorseseră. 

Lara nici nu-şi mai amintea de când nu mai 
petrecuse o seară plăcută. Orchestra de jazz pe 
care fuseseră să o asculte fusese excelentă şi 
chiar Dillon fusese o surpriză plăcută. 


La început fusese puţin îngrijorată când toată 
lumea refuzase invitaţia de a merge să asculte 
prietenii lui din orchestră. Se temuse să fie 
singură cu el, dar descoperise că era amuzant să 
fie cu el şi surprinzător de uşor de discutat cu el. 
Nu era atât de plin de sine ca Neil şi nici 
inabordabil ca Tyler. Bineînţeles, pasiunea lui 
pentru computere fusese un mare ajutor. 

Pe parcursul serii se stabilise un raport plăcut 
între ei şi n-o deranjă sărutul frăţesc pe obraz la 
despărţire. 

— Am să trec mâine în jurul prânzului. 

— Abia aştept. Noapte bună, Dillon. 

— Noapte bună, Lara. 

Ea zâmbea când închise portiera. 

—  Începusem să cred că tu şi Dillon aţi 
adormit şi nu v-aţi mai trezit. 

Lara se întoarse repede şi se rezemă de uşa de 
la intrare ca şi cum ar fi vrut să se apere de 
bărbatul furios care intrase în cameră. 

Tyler se apropie până când rămaseră între ei 
doar două palme. 

—  Stârneşti unul dintre fraţi împotriva 
celuilalt, domnişoară Rose? 

— Nu, domnule Thorne, nu fac aşa ceva. 


— Chiar pentru un observator obişnuit, se 
pare că o faci. L-ai sărutat pe Neil vineri seara, pe 
Dillon sâmbătă. Poate faci o comparaţie asupra 
tehnicii de a face dragoste a bărbaţilor din familia 
Thorne. Trebuie să te previn, dacă eu sunt 
programat pentru duminică, ar fi o mică problemă. 
Am alte planuri pentru seară. Mai făcu un pas 
spre ea. Se pare că amândoi suntem liberi acum. 
Să trecem la rândul meu? 


Lara rămăsese mută. Presupunea că planurile 
lui pentru duminică erau legate de telefonul dat 
de Davette, iar acum sugera să o sărute. Ce tupeu! 

Până să-i poată răspunde, el ajunse la ea. O 
trase de lângă uşă şi îi căută gura. Ar fi trebuit să 
se tragă înapoi şi să pună capăt acestei nebunii. 
Dar era atât de bine... 

Suspină slab când sărutul deveni mai 
insistent. Mâinile lui alunecară pe sub părul ei 
lăsat liber şi ajunseră pe pielea goală a decolteului 
spatelui. Atât de calde... atât de mari, degetele lui 
se desfăcură pentru a cuprinde o cât mai mare 
suprafaţă. Lara se presă mai tare de el. 

Tyler se îndepărtă primul. Ea ridică privirea şi 
se înfioră de dorinţa pe care o văzu în ochii lui. 

— Aşadar, domnişoară Rose, care dintre noi 
câştigă premiul? Şi ce primeşte învingătorul? 

— Lara se smulse din braţele lui. În mintea ei 
nu era niciun dubiu că pasiunea lui era reală. Sunt 
unele lucruri pe care un bărbat nu le poate 
ascunde când ţine o femeie în braţe. Dar deşi ştia 


că o dorea, din acuzaţiile lui înţelese că nu o 
plăcea foarte mult. 

N-o plăcea, dar era gata să o sărute. Nu-i 
venea să creadă că el o trata astfel. Era doar un 
adult, ceva mai sofisticat decât Neil. 

— N-a fost un concurs, domnule Thorne, dar 
dacă ar fi fost, n-aţi fi câştigat. 

El se apropie de ea şi-şi puse mâinile pe 
umerii ei. 

— Poate ar trebui să mai încerc o dată? 

Ea îl privi şi îşi înclină capul, cu un aer 
sfidător. 

— Poate ar trebui să-ţi iei mâinile de pe mine. 
Cuvintele ei urmară logica rece a minţii, dar 
trupul ei tânjea după repetarea sărutului. 


— Nu ştiu care-ţi este jocul şi ca să fiu cinstit 
nu-mi pasă, dar pentru restul timpului cât vei sta 
aici, te vei întâlni cu unul sau cu altul dintre fraţii 
mei, dar nu-i programa alternativ. 

Lara nu ştia dacă să râdă sau să încerce să-l 
readucă la realitate trântindu-i în cap vaza de pe 
măsuţa din apropiere. 

— Am observat că multiplele mele alegeri se 
rezumă la două. N-ai de gând să continui jocul? 
O... îmi amintesc. Eşti deja programat, nu? Şi 
domnişoara Simms n-ar accepta aranjamentul 
serii alternative nu-i aşa? 

— Ce legătură are Davette cu toată povestea 
asta? 

— Te întâlneşti mâine cu ea, nu? 


— De unde ţi-a venit ideea? 

— Ai spus că mâine ai program... apoi a sunat 
telefonul şi din ceea ce a spus Neil am înţeles că 
ai o legătură cu ea? 

Tyler râse. 

— Crezi că unicul motiv pentru care nu vreau 
să fiu cu tine mâine este pentru ca să fiu cu o 
femeie cu care am o relaţie de lungă durată? 

— Nu, dar pare un răspuns logic având în 
vedere circumstanţele. 

Privirea lui era a unui om torturat. Îi prinse 
faţa cu ambele mâini. 

— În iad, acolo ai să ajungi cu ochii aceştia 
inocenți. 

Lara încercă să răspundă dar el o sărută din 
nou. De data asta fără delicateţe, cu 
impetuozitate. Senzaţiile stârnite de sărutul lui 
erau atât de plăcute încât refuză să se eschiveze. 
Orice părere ar fi avut el despre dorinţa ei de a-i 
avea şi pe Neil şi pe Dillon nu mai avea acum 
importanţă. Relaţia lui cu Davette Simms era 
neimportantă. Faptul că el nu mai era de piatră 
cum crezuse iniţial era neimportant. 


Era important doar sărutul lor, buzele lui 
presate de buzele ei, căldura pe care simţea că o 
emană trupul lui. 

Simţi că mâinile lui se mişcă pe trupul ei şi 
ajunseră la sâni. Instinctiv, se arcui. Tyler gemu şi 
apăsarea mâinilor lui spori. Nu mai trăise 
niciodată asemenea momente. Experienţa din 


adolescenţă era nimic pe lângă senzațiile stârnite 
de mângăâierile lui Tyler. Se agăţă de gâtul lui, 
conştientă că n-o mai ţineau genunchii. 

Tyler o cuprinse de mijloc şi o strânse lângă 
el. Gura lui cobori spre explorarea pielii sensibile 
a gâtului. 

— Bine, Lara, ai învins. Nu ştiu ce fel de vrajă 
ai aruncat asupra mea, dar nu pot lupta cu ea. 
Spune când şi unde şi sunt al tău. 

Lara deschise ochii mari. 

— Când şi unde? 

Tyler se îndreptă, continuând să o ţină de 
talie. 

— Îmi convine şi acum, dar mă tem că va 
trebui să găsim un loc mai ferit decât holul de la 
intrare. 

Părea încântat că era gata să facă dragoste cu 
el, iar Lara era uluită. Se dezmetici repede, se 
desprinse din braţele lui şi fugi pe scară. 

El o strigă dar, din fericire nu o urmă. Din 
fericire, n-o urmă. Reuşi să scape din foc, dar 
flăcările lui o amenințau încă. 

La naiba, ce-l găsise oare? O sărutase! Nu-i 
venea să creadă că o sărutase. 

— Tyler, trebuia să lămureşti problema că ea, 
îi urmărea şi pe Neil şi pe Dillon şi ai sfârşit prin a 
o săruta chiar tu. Şi ai fi făcut mult mai mult dacă 
ea nu s-ar fi opus. Îşi scoase cămaşa şi o aruncă pe 
pat. 


Continuă să se dezbrace, bombănindu-se 


singur, în timp ce se îndrepta spre baie ca să facă 
un duş... un duş rece şi relaxant. 

Nu intenţionase să o sărute, îi părea rău că o 
făcuse, dar nu putea nega că sărutul fusese 
minunat. Se întreba totuşi ce îl împinsese să o 
sărute. 

Îi văzuse şi pe Dillon şi pe Neil sărutând-o, dar 
niciunul dintre săruturi nu durase mai mult de 
două secunde. Ce-l apucase de o sărutase cu atâta 
pasiune? Dacă n-ar fi ştiut cum stau lucrurile, ar fi 
zis că e muşcat de gelozie. 

Dar cum putea fi gelos când n-o voia? 

Ajunse în cada de duş şi se uită în oglinda 
mare de pe peretele opus. Mă rog... o voia, dar 
numai pentru sex. Nimic mai mult. 

Dădu drumul apei reci. Dar apa rece nu avu 
mare efect asupra arsurii sale interioare. Luă 
săpunul şi începu să se săpunească. Ar fi fost 
plăcut ca Lara să fie aici să-l spele pe spate... Din 
adolescenţă şi până în prezent, nu dusese lipsă de 
partenere doritoare. Săpunul începu să se mişte 
din ce în ce mai încet pe măsură ce era mai 
absorbit de gânduri. Acum că stătea să se 
gândească, trebuia să admită că odată cu trecerea 
anilor, apetitul sexual îşi pierduse din intensitatea 
iniţială. Termină de spălat în timp ce se gândea la 
cele mai recente întâlniri. Realiză că tot ce 
realizase, fusese satisfacerea nevoilor biologice, 
nimic mai mult. Dar aceasta fusese înainte de a fi 
sărutat-o pe Lara. 

Cu ea, magicul era prezent şi lipsea 


nesiguranța adolescentului. Toate scânteile de 
mult uitate, toate focurile de artificii, fuseseră 
acolo când el o ţinuse pe Lara în braţe. Când o 
găsise lângă piscină, imaginea ei întinsă în acel 
costum de baie îl făcuse să uite de telefoanele 
pentru care o căutase de fapt. La naiba, imaginea 
ei fusese suficientă pentru a-i face sângele să-i 
fiarbă în vine. În timp ce se ştergea, mintea îi 
zbură din nou la Lara. 


Rochia pe care o purtase aseară fusese 
aproape la fel de revelatoare ca acel costum de 
baie. Cea pe care o purtase astă seară fusese mult 
mai subtilă, dar nu reuşise deloc să ascundă 
incredibila siluetă de sub ea - sânul plin, talia 
îngustă, picioarele lungi şi cu formă frumoasă. 
Văzuse bine doar călcâiele şi gleznele, iar restul 
ghicise prin rochie şi tot ştiuse că aveau să-i 
bântuie visele. 

Dacă va reuşi să adoarmă. Ştiind că ea era 
întinsă într-un pat nu prea departe de acolo, nu 
era sigur că somnul era posibil. 

Se duse la dulap, trase afară o pereche de 
blugi, îi îmbrăcă şi porni spre biroul de la parter. 

Nici Lara nu avuse mai mult noroc să 
adoarmă. Se gândea îngrozită că dacă Tyler ar fi 
şoptit cuvinte tandre în loc de acuzaţii, ar fi făcut 
probabil dragoste chiar acum. Se simţea foarte 
vulnerabilă. 

Din momentul în care ochii lor s-au întâlnit 
prima dată, a fost conştientă de el ca bărbat. In 


această după amiază, lângă piscină, se întrebase 
dacă ceea ce voia de fapt de la Tyler era ca el să 
înţeleagă că ea era atrăgătoare. Dar ceea ce 
păruse iniţial o provocare interesantă acum avea 
implicaţii adânci şi tulburătoare. 

Nemulţumită, se întoarse pe partea cealaltă, 
aranjându-şi perna înainte de a pune din nou 
capul pe ea. De când fusese în liceu dormise în 
maiouri largi cu mânecă scurtă şi totdeauna se 
simţise bine în ele. În seara aceasta materialul i se 
părea aspru. Două zile în lenjerie de mătase nu 
fusese o idee bună. 

Acum dovedise că el o găsea atrăgătoare. Dar 
ce conta? Era evident că el judecase greşit cele 
două săruturi pe care le văzuse. 


Refuzase avansurile lui Neil, iar pe Dillon îl 
vedea ca pe un prieten. Acuzaţiile lui că ea încerca 
să învrăjbească fraţii unul împotriva celuilalt erau 
supărătoare... Chiar şi astfel, tot răspunsese fizic 
la sărutul lui. Aceasta o îngrijora. Nu ştia ce o 
îngrijora mai tare, aparenta lui dorinţă faţă de ea 
sau dorinţa ei pentru el? Şi-acum? 

Poate că mai bine ar fi fost să-l evite pe cât 
posibil tot restul vacanței. 

În pofida tulburării interioare, reuşi să 
adoarmă. Se trezi mai odihnită decât credea că 
merită în aceste circumstanţe. Işi alese o rochie 
înflorată de plajă cumpărată ieri şi o îmbrăcă 
peste lenjeria de bumbac. 

leşind din cameră, porni pe hol. Ieri dimineaţă 


nu-l întâlnise pe Tyler la micul dejun. Spera să fie 
la fel de norocoasă şi astăzi. Dacă era într-adevăr 
norocoasă, poate Angelique era deja plecată la 
întâlnire, sau n-avea să abordeze subiectul 
garderobei Larei. 

Ajunse la scară şi începu să coboare treptele. 
Când ajunse la cotul scării, se opri. 

Tyler stătea pe a treia treaptă de jos. Era 
Tyler, bineînţeles, dar cum nu-l mai văzuse până 
atunci. 

Părul îi era ciufulit, parcă-şi trecuse degetele 
prin el din când în când. Obrazul avea barba 
nerasă. Când se uită mai jos, i se opri respiraţia. 
Tot ceea ce avea pe el, era o pereche de blugi 
decoloraţi şi uzaţi. 


Capitolul 5 


Lara rămase încremenită în locul în care se 
oprise, dar Tyler continuă să urce treptele, 
micşorând distanţa dintre ei. Lara îşi aduse 
imediat aminte de clipele în care mâinile ei erau 
pe pieptul lui - un piept ce acum era gol, cu 
excepţia unui petec de păr. 

El se opri când ajunseră să se privească în 
ochi de la acelaşi nivel. Stând în faţa ei, îi bloca 
drumul. 

— Ai dormit bine? 

Fiind destul de aproape, era uşor de văzut că 
el nu dormise, cu toate că lăsa impresia că abia se 
dăduse jos din pat. 


— Da, mulţumesc. 

El se rezemă într-un cot pe balustradă. 

— Mă duc să încerc să prind un pui de somn. 
N-ai vrea să vii cu mine? 

— Mă tem că va trebui să refuz, spuse ea 
zâmbind dulce. Făcu un pas în lateral ca să îl 
ocolească şi continuă să coboare treptele. 

Făcu şi el un pas lateral, urcând apoi o 
treaptă. Pieptul lui era acum în prim plan. Văzu că 
are într-adevăr umeri laţi, dar goi şi foarte 
aproape, păreau mai laţi şi mai tulburători. Putea 
rămâne îndelung să-l privească astfel. Să se uite 
însă mai jos, era exclus. Siguranţa de sine îi 
dispăru când îşi dădu seama că i-ar plăcea să urce 
sus cu el - să reia ce începuseră aseară. Nu mai 
simţise asemenea tentaţie din adolescenţă. El o 
privi cu ochii micşoraţi. 

— Domnişoară Rose, eşti când fierbinte când 
rece. Faci dragoste cu mine cu ochii şi apoi te 
prefaci rece şi indiferentă când eu sugerez să 
facem următorul pas. 

— Eu... nu-i adevărat. 

— Că nu te prefaci indiferentă? 

— Nu, cealaltă. 

— Că faci dragoste cu mine cu ochii? O faci 
din seara când ne-am întâlnit. Nu te-ai gândit că 
am să observ? Atingându-i obrazul cu degetul, el 
râse. Roşeşti? O adevărată mică actriţă, nu? 

Putea fi când se concentra, dar nu fusese cu 
Tyler. Această acuzaţie era la fel de nedreaptă ca 
cele pe care i le aruncase aseară. Oscilă între a 


plânge şi a-i răspunde pe măsură. 

— Totdeauna eşti atât de fermecător 
dimineaţa? 

— N-am primit niciodată reclamaţii. Lara 
ridică din umeri. _ 

— Bine, somn uşor. Il ocoli. De data aceasta el 
nu încercă să o oprească şi ea continuă să 
coboare. 

— Sigur n-ai să te răzgândeşti? 

Ea îl privi peste umăr. Doamne, arăta minunat 
şi era sigură că dispoziţia lui de dimineaţă nu era 
singurul lucru pentru care nu primise reclamaţii. 
Îşi imagină că merge sus şi că el este lângă ea, cu 
capul pe cealaltă pernă. 

— Iar o faci, Lara, spuse el zâmbind. 

Întorcându-se, ea făcu un semn de dezgust şi 
continuă să coboare restul treptelor. 


În momentul intrării lui Tyler în sufragerie, 
Lara era la a doua ceaşcă de cafea. Era proaspăt 
ras şi abia ieşit de sub duş; îmbrăcat în costum, 
arăta foarte schimbat, dar nu mai puţin dezirabil 
decât când se întâlniseră pe scară. Îşi lăsă servieta 
lângă uşă şi veni la masă. 

— Unde pleci, Tyler? întrebă Claire. 

— Fort Lauderdale. 

— Probleme? 

— Nu, doar vizita mea lunară de rutină. 

— De obicei nu plecai până după prânz. 

Lara se întrebă dacă drumul la Fort 
Lauderdale nu era planul pentru sâmbătă seara pe 


care-l menţionase aseară. Era posibil. Unde locuia 
Davette Simms? Mergea şi ea cu el? 

Claire se încruntă. 

— N-ai putea amâna o săptămână, pentru că 
avem oaspeţi? 

— Sunt sigur că toţi veţi fi foarte ocupați şi 
nici nu veţi observa lipsa mea. 

Slabă nădejde, se gândi Lara. Ea avea să 
observe şi era al naibii de tentată să o şi spună. 

— Bine, măcar aşază-te şi mănâncă ceva. 

— Îmi pregăteşte Betty ceva pentru drum. Se 
întinse şi o sărută pe Claire pe obraz. Am să mă 
întorc marţi seară. 

— Şi sărutul meu de rămas-bun, unde e 
iubitule? se auzi vocea lui Angelique. 

Tyler se aplecă şi sărută şi obrazul acesteia. 
Se îndreptă şi porni spre Lara. Ochii lui o priveau 
intens. 


— Lara? 

— Nu mulţumesc, spuse repede, conştientă că 
toate privirile erau îndreptate spre ea. 

— Eşti sigură? Ochii lui o provocau să accepte. 

— Nu te simţi obligat. 

— Crede-mă, nu mă simt. Bine? 

Dacă ar fi continuat să refuze, el ar fi putut 
crede că se temea. Era doar un sărut pe obraz, cu 
siguranţă putea supravieţui momentului. 

— Bine. 

Ea întinse obrazul ca să primească sărutul. El 
o prinse de bărbie, îi ridică faţa şi o sărută pe 


buze. Lara suspină, iar el profită şi îi şopti la 
ureche. 

— Aminteşte-ţi ce ţi-am spus aseară. Dacă mă 
întorc acasă şi-i găsesc pe Neil şi Dillon pe picior 
de război, va trebui să-mi dai socoteală. 

Îi veni să-l salute milităreşte, dar îi zâmbi doar 
pe jumătate. 

— Călătorie plăcută, domnule Thorne. 

Plecarea lui Tyler îl scosese din cadru, dar nu 
şi din mintea ei. Nici pe departe. De câte ori urca 
sau cobora scările sau trecea pe lângă intrarea din 
hol, şi-l amintea. La parter, uşa biroului lui îşi 
râdea de ea. 

Dillon ajunse la timp să ia prânzul cu ea şi cu 
Claire. După aceea, Claire plecă la o partidă de 
bridge, iar ei doi îşi băură cafeaua în grădină. 

— Ar trebui să-i cer scuze lui Claire pentru 
purtarea mamei. Işi petrece mai tot timpul cu 
Preston Kent în loc să apară la micul dejun şi la 
cină. 


— Nu tu trebuie să-ţi ceri scuze. În plus, sunt 
sigur, Claire ştia la ce să se aştepte din partea lui 
Angelique. Sunt prietene de multă vreme. 

Şi Lara ştia la ce să se aştepte, dar tot era 
dezamăgită. Claire putea fi la fel, sau poate nu. 

— Cred că ai dreptate, spuse ea. 

— Bineînțeles. Totdeauna am dreptate, o 
tachină el. 

— Şi modest. Cine ar putea cere mai mult? 

— Se pare că doar câteva femei... Eu sunt tot 


singur. 

— Pentru că aşa vrei, sunt sigură. Dillon ridică 
din umeri. 

— Dar tu? E cineva în viaţa ta care aşteaptă 
acasă numărând zilele? 

— Nu. 

— E greu de crezut. 

— Presupun că ai vrut să-mi faci un 
compliment nu să-mi opui onestitatea la îndoială, 
îl tachină ea. 

— Bineînţeles că a fost un compliment. 
Uitându-mă la tine, presupun că ai alunga bărbaţii 
cu bâţul. 

— Am avut oferte, dar scânteia nu s-a aprins 
niciodată, până acum. 

— Până acum? 

De data aceasta o făcuse. 

— M-a luat gura pe dinainte. Dillon se 
încruntă. 

— Lara, doar nu vorbeşti despre Neil, nu? 

— Nu, nu e vorba de Neil. Dillon păru uşurat şi 
Lara se întrebă de ce. Ai vreun motiv să te bucuri 
că nu e Neil? 

Dillon bău din cafea. 


— E un tip de treabă, dar nu cred că e pregătit 
de însurătoare şi n-aş vrea să suferi. 

Era Tyler mai pregătit pentru însurătoare 
decât Neil? Era mai mare, dar avea vreo 
importanţă? Nu e Neil, îl asigură ea. 

— E cineva pe care îl cunosc? N-avea sens să 


nege că era cineva. 

— Aş prefera să nu spun. 

El zâmbi, cu zâmbetul ucigător al lui Tyler. 

— E Farley. Te-ai îndrăgostit de valet. Lara îşi 
ridică ochii spre cer. 

El se rezemă de spătar şi îşi încrucişă braţele 
pe piept. 

— În cazul acesta nu rămân decât eu. Să 
stabilim o întâlnire? în ochii lui apăruse o sclipire 
şi Lara fu conştientă că el nu menţionase 
intenţionat numele lui Tyler. 

— Am spus eu că e cineva din Florida? 

— Nu, cred că n-ai spus. 

— Spuneai că Neil nu e pregătit pentru 
însurătoare, dar Tyler? Crezi că are intenţii 
serioase cu Davette Simms? 

El clătină din cap şi zâmbi. 

— Nu, nu se mai întâlnesc de câteva 
săptămâni. 

— Dar a sunat aseară. 

— E operatoare. 

— Dar Neil a spus... 

— Neil a fost plecat o lună şi oricum are 
tendinţa să exagereze. 

— Inteleg. 

— De ce? Te interesează Tyler? 

— Pe mine? Nu, eram doar curioasă. 

Nu era sigură că o crezuse, dar o lăsă în pace. 

— Păcat. Cred că voi doi v-aţi înţelege. 

Dacă Dillon ar fi auzit vreuna dintre 
conversațiile lor, ar fi ştiut mai bine. 


— Nu e un bărbat cu care să poţi vorbi cu 
uşurinţă. 

— E puţin rezervat până când ajungi să îl 
cunoşti. Lasă-i timp. Apropo, unde e Tyler? 

— A plecat azi dimineaţă la Fort Lauderdale. 

— Sper că totul e în ordine. 

— I-a spus lui Claire că e doar o călătorie de 
rutină. 

— Mă întreb de ce a plecat atât de devreme. 
De obicei e acasă duminica la cină. 

— De fapt, cred că îşi putea reprograma 
călătoria. 

— De ce? 

El ridică din umeri. 

— Credeam că prezenţa ta îl va tenta să stea 
acasă şi să joace rolul gazdei. 

Conversaţia lor se mută pe un teren mai puţin 
personal. Când apăru Neil, porniră toţi trei cu 
barca pe râu. Amândoi fraţii rămaseră la cină. 
Angelique sunase cât timp fuseseră plecaţi şi 
anunţase că se va întoarce acasă târziu. 

Când se servi primul fel, Neil întrebă: 

— Nu-l aşteptăm pe Tyler? 

— A plecat devreme la Fort Lauderdale. 

— Nu va fi aici duminică la cină? Claire se uită 
la Lara. 

— Când băieţii erau mici, luam cina împreună 
în fiecare seară, chiar dacă soţul meu pleca din 
nou la birou după aceea. După ce au crescut, au 
avut fiecare programul lui, mai ales după ce Dillon 


şi Neil s-au mutat. Cam acum şase luni, Tyler a 
sugerat să ne adunăm ca o familie la cina de 
duminică. 

— Toată lumea a fost aici aseară, remarcă 
Lara. 

— In onoarea vizitei tale şi a mamei tale, 
răspunse Claire. Neil se aplecă spre ea. 


— Cu tine aici, probabil eu voi apărea în 
fiecare zi. 

Acum, mai mult ca niciodată, o uluia plecarea 
lui Tyler. Se surprinse de câteva ori uitându-se 
spre capătul mesei - vederea scaunului lui gol 
nemulţumind-o. După cum arătau lucrurile, el 
plecase din propria casă. Nu ştia dacă să se simtă 
vinovată sau să fie mândră că avusese un efect 
atât de puternic asupra lui. 

În afară de gândurile ei la Tyler, restul serii a 
fost plăcută. In noaptea aceea îl visă din nou. Nu 
mai ţinea minte întreg visul dar esenţa acestuia 
era clară în bătăile rapide ale inimii ei. 

După micul dejun, când se aşeză în fotoliul 
uriaş de piele din spatele biroului lui Tyler, avu 
puternica senzaţie a prezenţei lui. Atât de 
puternică, încât se aştepta să ridice ochii şi să-l 
vadă în faţa ei. Era mirată că mai avea putere de 
concentrare, să lucreze la proiect. 

După ce trimise programul final prin modem 
în dosarele de la serviciu, se simţi uşurată. Avu 
senzaţia de revigorare după terminarea acestui 
proiect la care lucrase din greu luni de zile şi se 


apropiase de final. De-acum şi până când avea să 
se întoarcă la serviciu, orice timp petrecut în faţa 
computerului avea să fie doar pentru ea. 

Plutind de fericire că terminase cu bine ceea 
ce avusese de făcut, întinse mâna să oprească 
computerul. Se opri. 

Programul de pornire al calculatorului lui 
Tyler era cel standard. La serviciu, ei aveau 
obiceiul să modifice acest program şi calculatorul 
îi întâmpina spunându-le pe nume. Alte programe 
începeau cu muzică sau selecţii de programe 
animate. 

N-avea să dureze mult până să dea puţină 
personalizare computerului lui Tyler. 


Lara era încă bine dispusă când apărură Dillon 
şi Neil să o ducă la prânz la yacht club. Prânzul a 
fost plăcut. Prietenia ei cu Dillon continuă să 
sporească şi surprinzător, Neil se comportă ca un 
gentleman perfect. 

Se întrebă dacă Tyler îi avertizase sau ea le 
impusese prin atitudinea ei 

Terminaseră de mâncat şi discutau despre 
cum să petreacă restul după amiezii când trei 
femei se opriră la masa lor. O brunetă înaltă stătea 
puţin în faţa însoţitoarelor ei. 

— Neil, când te-ai întors? Neil se ridică şi o 
îmbrăţişă. 

— Davette, ce mai faci? 

Lara îl privi pe Dillon. Uşoara lui încuviinţare 
îi confirmă suspiciunea. Îşi dori să fi plecat mai 


devreme ca să nu se fi întâlnit cu noile sosite. Nu 
dorea să fie prezentată femeii ce avusese o 
legătură cu Tyler. Dar, nu avea ce face. Davette îl 
salută apoi pe Dillon. Acesta o prezentă pe Lara. 
După aceea Davette îşi prezentă prietenele. În 
timpul prezentărilor, Lara o studie pe Davette. 

Femeia era frumoasă, singurul lucru care o 
izbi pe Lara fu aerul sofisticat al femeii. Şi-o putea 
imagina uşor alături de Tyler şi se întrebă de ce 
încetaseră să se mai vadă. 

Davette se întoarse spre Lara. 

— Trebuie să fii vizitatoarea din California de 
care mi-a pomenit Tyler. 

— Da. 

— Ai mai fost aici până acum? îmi pari foarte 
familiară. 

— Nu. Sunt la prima călătorie în Florida. Lara 
bănui că Davette remarcase asemănarea ei cu 
mama sa. I se întâmpla adesea. 


În timp ce Davette, Neil şi Dillon vorbeau 
despre prietenii lor, Lara continuă să o studieze 
atent pe Davette, încercând cu disperare să 
găsească la ea ceva care să nu-i placă, dar nu 
izbuti. 

— Bine, ne ducem la masa noastră. Mi-a făcut 
plăcere să te cunosc, Lara. Dillon, salută-l pe Tyler 
din partea mea, spuse Davette. Cele trei femei se 
îndepărtară. 

— Pare foarte drăguță, comentă Lara. 

Neil urmărea cu privirea femeile ce se 


îndepărtau. Dillon răspunse: 

— Da, este. 

— Cât au fost împreună ea şi Tyler? Neil îşi 
îndreptă atenţia spre Lara. 

— A, fratele cel mare a făcut o nouă cucerire? 

— Făceam doar conversaţie. 

— Nu, a face conversaţie înseamnă a spune 
lucruri ca: „Avem vreme frumoasă”. 

— Bine. Avem vreme frumoasă, Neil. Nu 
vorbeai ceva mai devreme despre o plimbare cu 
maşina pe coastă? 

Tyler nu-şi dădea seama dacă cele două zile 
zburaseră sau i se păruseră o eternitate. Mergând 
dimineaţă de la Fort Lauderdale direct la biroul 
din Vero Beach, reuşi să-şi întârzie plecarea acasă 
cu încă câteva ore. Dar acum era înapoi. 

Se întrebă dacă fusese plecat destulă vreme 
pentru ca să rupă orice legătură între el şi Lara. 
Cel puţin, cu distanţa de atâtea mile dintre ei, 
reuşise să doarmă. Reuşise să privească mai 
obiectiv această problemă. Deşi nu era sută la 
sută mulţumit, hotărâse că dacă atracţia continua 
să se manifeste, va depăşi rezervele de a avea o 
legătură cu Lara. Va înceta să mai analizeze 
lucrurile şi va trece la fapte. 

Şoferul deschise portiera din spate a 
limuzinei. Tyler cobori, se aplecă şi îşi luă servieta 
şi laptop-ul. 


Urcă scările de la intrare, deschise uşa şi intră 
în casă. Farley probabil că nu auzise sosirea 


maşinii. Ajungând înăuntru, casa i se păru pustie. 
Unde erau ceilalţi? 

Ajungând la birou, deschise uşa şi intră. 
Draperiile erau trase pentru a lăsa să pătrundă 
lumina soarelui după amiezii şi fereastra era 
deschisă. Îşi lăsă servieta şi laptop-ul pe birou. 

Prin fereastra deschisă se auzeau râsete. 
Recunoscu vocea mamei sale şi a băieţilor, chiar şi 
pe a lui Farley, deşi acesta râdea rar, dar mai era o 
voce care se auzea printre cele familiare. Râsul 
acesta era o muzică dulce pentru urechile lui. 

Se apropie de fereastră ca să descopere sursa 
râsetelor - avea deja o bănuială despre persoana 
pe care avea să o descopere. 

Mama sa stătea în picioare lângă Farley, în 
timp ce pe gazon Dillon şi Neil jucau crochet cu 
Lara. Niciunul din ei nu părea foarte bun la acest 
joc, dar niciunul nu părea să se supere şi se 
amuzau teribil când unul lovea bilele celuilalt 
atâta vreme cât reuşeau să le treacă pe sub porţi. 

Larisa Rose mai înflorise puţin de când nu o 
mai văzuse. Se întrebă cât timp petrecuseră cu ea 
Neil şi Dillon. După cum se purtau, bănui că se 
văzuseră destulă vreme şi după atmosfera de 
camaraderie, era sigur că Lara îi luase 
avertismentul în serios. Se întrebă dacă mai 
avusese vreo întâlnire cu vreunul din ei. 

— Sperai să te aştepte pe tine, amice? îşi zise 
el. Nu era nicio îndoială, cât fusese plecat, nu se 
gândise cât o dorea de fapt. 

Bila lui Dillon se opri la câţiva centimetri de 


ţintă şi Lara râse din nou. Era şi mai frumoasă 
când zâmbea sau râdea. 

Se întrebă care ar fi reacţia lor dacă ar apărea 
acolo, ar lua-o în braţe şi ar pleca împreună. Se 
întoarse cu spatele la fereastră. 


Încercă să ignore discuţia continuă şi râsetele 
venite de afară. Se duse la birou, luă discheta din 
laptop ca să treacă în memoria computerului ceea 
ce lucrase cât fusese plecat. 

Se întrebă dacă Lara profitase de invitaţia de 
a lucra pe computer în lipsa lui. Nu era niciun 
semn că cineva fusese în biroul lui. Totul era aşa 
cum lăsase. 

Porni computerul şi aşteptă ca acesta să 
afişeze programul de pornire. In loc de meniul 
familiar, apăru: BUNĂ ZIUA, TYLER. 

Mesajul clipi de două ori şi fu înlocuit de un 
altul: CE POT 

FACE ASTĂZI PENTRU TINE? 

Clipi din nou şi apăru meniul obişnuit. 

Lara folosise aşadar computerul, bine. Aceasta 
era doar o mică atenţie sau de data aceasta era 
deja pregătită să meargă mai departe? Alese un 
fişier. NU MUNCI PREA TARE! apăru pe ecran. 

Tyler chicoti. 

— Nu te teme dulceaţă. Muncesc eu tare dar 
şi joc tare. 

Închizând uşa camerei sale, Lara zâmbea încă. 
Se îndreptă spre dulapul de haine ca să-şi ia 
costumul de baie. Işi făcuse un obicei din a înota 


după amiaza, apoi făcea duş şi se îmbrăca pentru 
cină. 

Telefonul de pe noptieră sună. Era Betty. 

— Vă caută un domn, Ben Dennison. 

Farley fusese instruit că nu vorbea cu Ben, dar 
probabil că era ocupat şi preluase Betty această 
sarcină. Fuse tentată să-i spună că nu vrea să 
vorbească, dar hotări că era momentul să pună 
punct apelurilor lui. 

— Fă-mi legătura, Betty. 

— Alo? 


— Lara? Părea surprins. Se întrebă de câte ori 
sunase până atunci. 

— Da, domnule Dennison. 

— Vă mulţumesc că aţi preluat legătura. 

— Păstraţi-vă aprecierile până veţi auzi ce am 
de spus. Aici, sunt în vacanţă, nu este casa mea, 
sau un hotel unde cineva este plătit să răspundă la 
telefon, iar eu aş aprecia dacă nu m-aţi mai suna 
aici. 

— Acceptaţi să vă întâlniți cu mine şi voi 
înceta să mai sun. 

— Nu am ce să vă spun. 

— E în regulă. Mergem la un film, ieşim la 
cină sau bem o cafea ori o băutură? 

— Nu, mulţumesc. Şi vă rog să nu mai sunati. 
Închise telefonul, sperând că el îi va îndeplini 
cererea, deşi era greu de crezut. 

İşi puse costumul de baie, îşi luă prosopul 
pentru plajă şi se îndreptă spre piscină. După ce 


înotă, trase în apă o saltea gonflabilă, se întinse pe 
ea şi se lăsă să plutească pe apă cu ochii la cerul 
albastru. 

Oftă mulţumită şi închise ochii. Ziua de astăzi 
fusese bună - chiar foarte bună. Era foarte 
bucuroasă că îşi terminase programul la care 
lucrase, dar începuse să aibă îndoieli că făcuse 
bine lăsându-i mesaje lui Tyler pe computer. 
Programul oricum avea să se autodistrugă la 
miezul nopţii. Dacă nu-şi folosea computerul până 
atunci, n-avea să le vadă. 

Prânzul fusese plăcut. Fusese ciudat să o 
întâlnească pe Davette, dar acum că avusese timp 
să se gândească, nu i se mai părea la fel. Văzând 
genul de femeie de care Tyler era atras o ajuta să 
nu-şi facă iluzii prea mari despre ei doi. 

După prânz, făcuseră un tur cu maşina prin 
zonă şi vizitaseră muzeul McLarty Treasure. 


Întorşi acasă, Neil sugerase să joace crochet şi 
ea acceptase, chiar dacă nu jucase de multă 
vreme. Nu-i trebuise mult să constate că nici 
Dillon şi nici Neil nu erau antrenați, dar se 
distraseră. 

Deşi nu începuse bine, şi nu stătuse prea mult 
cu mama sa, această vacanţă luase o întorsătură 
plăcută - dacă depăşea starea de excitație 
aproape constantă provocată de gândul la Tyler. 

Starea de mulţumire şi legănarea plăcută a 
apei o făcură să adoarmă. 

O trezi brusc o pereche de mâini ce îi 


acoperiră ochii. Se ridică brusc, şi salteaua 
pneumatică se răsturnă. Căzând în apă, simţi 
răceala acesteia pe pielea încălzită de soare. Spre 
norocul ei, era în partea mai puţin adâncă a 
acesteia, pentru că picioarele atinseră fundul 
piscinei în timp ce capul îi rămase deasupra apei. 

— Dillon? 

Nu veni niciun răspuns. 

— Neil? Poţi să-ţi iei mâinile acum. Tot nu 
primi răspuns. 

— Nu e amuzant. 

Simţi stânjeneală când realiză că i se făcuse 
pielea de găină. Pentru că eram uscată şi caldă, 
iar apa este rece, îşi spuse. Nodul din stomac îi 
spunea însă altceva. 

Oricine ar fi fost în spatele ei se mişcase şi 
acum ea era lipită de el. Era cald, chiar în răceala 
apei. 

— Tyler. Era mai mult o şoaptă. 


Capitolul 6 


El îi descoperi ochii, lăsându-şi mâinile să 
alunece pe umerii ei. Apoi plasă un sărut cald 
chiar lângă urechea ei înainte de a răspunde. 

— Corect din trei încercări. Îşi mută mâinile 
mai jos şi îi încercui talia, trăgând-o la pieptul lui, 
până când simţi că o învăluie căldura. Genunchii îi 
deveniră nesiguri. 

— Ţi-a fost dor de mine? 

— O, ai fost plecat. Respira greu ca şi cum 


făcuse un efort, nu stătuse întinsă pe saltea. 

— Ştii că da. Te-am sărutat la plecare, ţii 
minte? Primesc un sărut de bun venit? 

— Nu cred că ar fi o idee bună. 

— Nu te preface inaccesibilă, Lara. Ştiu că te- 
ai gândit la mine cât am fost plecat. 

Pe lângă că era bogat, frumos şi puternic, 
putea citi şi gândurile? 

— M-am gândit? 

— Da, ai făcut-o. Îi aplică un şir de sărutări de- 
a lungul gâtului. Am lucrat la computer. 

Şi îi văzuse mesajele. 


— O întoarse cu faţa, continuând să o ţină 
strâns. Mâinile ei rămaseră prinse între ei, pe 
pieptul lui. Îi simţea căldura cu palmele, iar părul 
de pe piept era mai moale decât se aşteptase. Se 
întrebă cum l-ar simţi cu pielea de pe obraz, sau 
cu sânii. 

— Nu poţi nega că te-ai gândit la mine zilele 
trecute. 

Îl privi. Considerase mesajele ei ca fiind 
dovada că se gândise la el şi părea încântat. Se 
gândise la el dar nu voia ca el să ştie. Sau voia? 
De aceea lăsase mesajele? 

Voise să-i ofere calea de a se apropia din nou 
de ea? Flirtase cu el? Ştia că flirtul cu Tyler era 
echivalent cu riscul. 

Se  simţise victorioasă când terminase 
programul şi dorise să se manifeste puţin. Simţise 
nevoia să-i arate că ea era mai mult decât vedea 


el. Ştia că nu trebuia să-i pese de ceea ce credea 
el, dar îi păsase, mai ales după ce o cunoscuse pe 
sofisticata Davette. 

Bine... trebuia să recunoască, într-un fel, 
flirtase deliberat cu el. 

— Şi eu m-am gândit la tine. În ochii lui era 
pasiune. Ştia că avea nevoie doar de puţină 
încurajare din partea ei ca să o sărute. Focul ce se 
aprinsese în ea noaptea trecută o încălzi din nou 
când îşi aminti clipele petrecute în braţele lui. 
Sărutările lui fuseseră minunate, dar le voia 
repetate? 

Doamne, da! De ce n-ar putea fi mai 
indulgentă cu sine? De ce să se priveze de ceva 
după care tânjea? 

— Sper că erau gânduri frumoase. Privirea lui 
se opri pe buzele ei. 

— Foarte frumoase. 

Işi mută mâinile la ceafa lui, trăgându-l uşor, 
grăbindu-l să-i scoată pe amândoi din nefericire. 


N-avea nevoie să fie rugat de două ori. Era tot 
ceea ce ea îşi amintea... mai mult... despărțiți doar 
de materialul costumelor de baie şi înconjurați de 
apă. Ciudat cum apa părea acum caldă, când doar 
câteva clipe mai devreme fusese rece. 

În mintea ei îl văzu pe Tyler ca în prima seară. 
Cu aura sa de putere, păruse de neatins şi distant. 
Abia fusese în stare să discute cu el, iar acum era 
în braţele lui. Incredibil. 

— De ce începem întotdeauna nişte lucruri în 


locuri în care nu le putem duce la bun sfârşit? 
Vocea lui profundă era puţin răguşită şi o făcu pe 
Lara să se lipească mai mult de el. 

— Noi? Nu-mi amintesc să fii început ceva. Tu 
ai fost cel care m-a aşteptat în seara aceea... tu ai 
fost cel care m-a trântit de pe saltea. Se simţi 
puţin vinovată. Ea fusese cea care îl încurajase şi 
îl sărutase pentru că ştia că nu vor putea merge 
mai departe. Oricât i-ar fi plăcut sărutările lui, nu 
putea risca să se lase antrenată mai departe. 

Tyler râse. 

— Asta-i mulţumirea că nu te-am lăsat să 
dormi? 

— Ai fi putut să mă trezeşti strigându-mă. 

— N-ar fi fost nici pe departe atât de plăcut. O 
sărută din nou. Nu. O simplă trezire n-ar fi fost 
atât de plăcută, trebuia să recunoască. 

Când sărutul se sfârşi, o ridică pe marginea 
piscinei, apoi ieşi şi el. 

— Ascultă. Îşi înclină capul ca să se uite la el. 
N-am vrut să mă uit la tine aşa cum ai spus tu că o 
fac. 

— Cred că am spus că faci dragoste cu mine 
cu ochii. 

— Da, dar vreau să ştii că n-o fac intenţionat. 


— Prin urmare, am dreptate. 

— N-o fac intenţionat. 

— Ar trebui să fiu flatat, pentru că mă 
consideri irezistibil? Irezistibil? Când îi zâmbea 
aşa cum o făcea acum, cuvântul se potrivea 


perfect. 

— Nu sunt sigură. Nu te cunosc prea bine, aşa 
că trebuie să fie atracţie fizică. 

— E un început respectabil, nu crezi? 

— Nu m-am gândit prea mult la acest subiect. 
Mincinoaso, adăugă în gând. 

Tyler dădu din cap. 

— Nu-mi pot da seama care e jocul tău. 

— Şi dacă nu joc niciun joc? 

— E un gând interesant. 

Părea sceptic. Obişnuit cu femei sofisticate era 
posibil să pară un joc pentru el 

— Am observat că Neil şi Dillon par să fie în 
relaţii bune, aşa că am presupus că mi-ai urmat 
sfatul de la plecare. 

— Vrei să spui avertismentul acela camuflat 
într-un sărut? 

— Sărutul a fost pentru mine. Pentru că nu m- 
am putut stăpâni. Cred că ar trebui să ne pregătim 
pentru cină. 

Lara se întoarse în camera ei mai târziu ca de 
obicei şi trebui să se grăbească pentru a fi gata la 
timp. Gândindu-se la Tyler, regretă că lăsase 
mesajele pe computer, deschizând calea unei 
continuări. 


Lara, Lara, ce se petrece cu tine? Carapacea 
în spatele căreia îşi ascunsese feminitatea se 
crăpase. Poate că era ticăitul ceasului biologic - 
nevoia maternală care o împingea spre instinctul 
de procreare. Nu se aşteptase să o găsească 


înainte de treizeci de ani. 

Se gândise adesea la posibilitatea de a avea 
un cămin în viitor. Era timpul să se uite în jur după 
un bărbat cu care să se aşeze la casa ei? 

Încercă să şi-l imagineze pe Domnul Potrivit, 
dar nu-l văzu decât pe Tyler. Se întrebă care erau 
planurile lui pentru căsătorie şi familie. 

Nu, Lara, retrage-te. Claire spusese că e 
bolnav de munca sa. Nu era ceea ce gândise ea 
despre un soţ şi un tată de familie. In plus, el era 
aici în Florida, iar serviciul ei în California. 
Bineînţeles că ar fi putut eventual găsi ceva în 
Florida... 

Era Tyler bărbatul pe care-l aşteptase? El era 
oare în spatele tuturor acestor senzaţii noi pe care 
le trăia? 

Era uşor să se imagineze împreună cu el, 
înlănţuiţi într-o îmbrăţişare pasionată... dar când 
încerca să-şi imagineze cum ar sta la capetele 
opuse ale mesei din sufragerie, cu mai mulţi copii 
înşiraţi pe laturile mesei, nu reuşi. 

Cineva bătu în uşă. Doar n-a venit să continue 
ceea ce începuseră? Poate venise să o conducă jos. 

Deschise uşa. Nu era Tyler, ci Angelique. 

— Ai o clipă, bobocule? 

— Sigur, intră. Trebuie să-mi mai pun pantofii 
ca să fiu gata să cobor. Se duse să-şi ia pantofii şi 
se aşeză apoi pe marginea patului ca să se încalţe. 


— Nu ştiu cum să încep... Mama ei se aşeză 
lângă ea şi îi puse o mână pe umăr. 


— Trebuie să fie ceva serios, tu nu prea rămâi 
fără cuvinte, o tachină Lara în speranţa că-i va 
ridica puţin moralul. 

— Lara, fii atentă cu Tyler. 

— Atentă? Te referi la protecţie sexuală? 
Angelique ridică din umeri. 

— Presupun că ştii ce înseamnă să fii atentă, 
mă refer să nu te implici prea mult emoţional. 

— Lasă-mă să spun lucrurilor pe nume... Vrei 
să sugerezi că pot să mă urc în patul lui dar mă 
avertizezi să nu mă implic emoţional? 

— Da, zâmbi Angelique. 

Lara rămase cu gura căscată şi nu putu vorbi 
imediat. 

— Şi cum rămâne cu aşteptarea Domnului 
Potrivit? O sprânceană perfectă se ridică în semn 
de uimire. 

— Ce te aşteptai să-ţi spun când erai 
adolescentă? Erai tânără, dar acum ai douăzeci şi 
cinci de ani şi aşa sunt vremurile şi vârsta, oricât 
aş spera să fie altfel. Cred că ar fi anormal din 
partea mea să mă aştept să fii virgină. Nu eşti, nu? 

— Bine... nu, dar aceasta nu înseamnă că am 
să sar în patul lui Tyler Thorne. 

— Bine, am socotit doar ce am văzut pe faţa ta 
după ce te-a sărutat alaltăieri dimineaţă. Şi după 
ceea ce am văzut de la fereastra camerei mele 
puţin mai devreme. 

Deci, acesta era motivul apariţiei acestei 
discuţii. Să întrebă cine îi mai văzuse. 

— În pofida a ceea ce ai văzut, nu am de gând 


să am o relaţie cu Tyler, emoţional sau altfel. 


— S-ar putea să vrei să te răzgândeşti. Nu 
sunt mulţi bărbaţi ca Tyler şi ţi-ar putea oferi 
câteva amintiri care să-ţi ţină de cald în nopţile 
reci. 

— Mamă, doar n-ai... tu şi Tyler... doar n-aţi... 
Angelique se ridică imediat în picioare. 

— Pentru numele lui Dumnezeu, Lara, e fiul 
vitreg al celei mai bune prietene! 

— Şi dacă nu era? 

— În acel caz, aş fi pus mâna pe el într-o clipă. 

— Emoţional sau altfel? 

— Altfel. 

— De ce nu emoţional? Angelique se aşeză din 
nou lângă ea. 

— Din acelaşi motiv pentru care nu m-am 
căsătorit niciodată cu tatăl tău. 

M-am ei nu discutase niciodată aspectele 
personale dintre ea şi Davis MacPherson, tatăl 
Larei. 

Povestea de dragoste a superstarului cu ex- 
fundaşul devenit antrenor de fotbal american 
făcuse multă vâlvă. Lara fusese prinsă între ei de 
multe ori în războiul emoţional şi totdeauna 
crezuse că nu s-au căsătorit niciodată pentru că 
nu se potriveau. 

Mama ei continuă. 

— Unii bărbaţi sunt prea preocupaţi de 
serviciul lor pentru a se implica total într-o relaţie. 

Lara era sigură că era inutil să scoată în 


evidenţă că Angelique fusese la fel de devotată 
carierei sale pe cât fusese şi Davis carierei lui. 


— Crezi că Tyler face parte dintre acei 
bărbaţi? Angelique încuviinţă. 

— L-am văzut duminică dimineaţă în biroul lui. 
Arăta de parcă lucrase toată noaptea. Şi la nicio 
oră după aceea, îmbrăcat în costum, pleca într-o 
călătorie de afaceri. Plus ce mi-a spus Claire, că a 
plecat cu limuzina ca să poată lucra pe drum. 

Lara era foarte sigură că nu nevoia de a lucra 
îl dusese pe Tyler în birou la primele ore ale 
dimineţii de duminică. 

Tyler cobori primul la cină. Se miră când 
Dillon intră pe uşa din faţă. 

— Cărui fapt datorăm prezenţa ta la cină într-o 
zi din cursul săptămânii? 

Dillon ridică din umeri. 

— M-am gândit că dacă avem oaspeţi... 

— A, oaspeţii noştri. Am observat că Neil a 
fost inclus în jocul de crochet de azi după amiază. 
Mi-a făcut plăcere să văd că n-a fost lăsat din nou 
pe dinafară. 

— Nu l-am lăsat pe Neil pe dinafară de la 
nimic. A fost aici aproape tot timpul cât ai fost 
plecat. 

— Dar l-ai lăsat pe dinafară sâmbătă seara. Şi 
pentru că am ajuns la acest subiect, unde-ai fost 
cu Lara? 

— Am fost să ascultăm orchestra Grant 
Reardon şi l-am invitat şi pe Neil. N-a vrut să 


meargă. 
Tyler îşi încrucişă braţele pe piept. 


— Neil n-a vrut să meargă? 

— Da, eu am invitat pe toată lumea care era la 
masă şi Lara a fost singura care a dat dovadă de 
interes. Ce te-a făcut să crezi că Neil n-ar fi fost 
invitat? 

— Pentru că ieşind din birou după ce am 
vorbit cu Davette, era îmbufnat că ai şters-o 
undeva cu Lara. 

— Nu ştiu ce să-ţi spun, dar a fost invitat şi 
ştia perfect unde eram. 

Tyler se întrebă ce fel de truc pusese Neil la 
cale. Un lucru era clar, totuşi. Lara era 
nevinovată. 

La naiba, se simţea ca un netrebnic pentru 
felul cum o tratase în seara aceea. O simplă scuză 
nu părea adecvată, dar avea să fie punctul lui de 
plecare. 

Preston Kent luă cina împreună cu ei în seara 
aceea. Lara era dispusă să rămână tăcută şi să 
lase conversaţia despre filme să se desfăşoare fără 
ea. Singura problemă a fost că se tot surprindea 
privindu-l pe Tyler. Mai tot timpul, Tyler o privise 
şi el. 

În timp ce beau cafeaua, Angelique şi Preston 
prezentară tuturor ideea de a filma părţi ale 
vacanței lui Angelique din săptămâna următoare 
pentru a fi folosite într-un documentar ce avea să 
fie prezentat chiar înaintea noului film. 


— Ce părere ai, Claire? Am putea face o parte 
a filmărilor aici? întrebă Angelique. 

— E casa lui Tyler. 

— Tyler? 

— Nu văd de ce nu. 


— Mulţumesc, răspunse Angelique. 

— Cu plăcere. 

— Crezi că am putea face o parte a filmărilor 
pe unul dintre vapoarele tale? întrebă Preston. 

Tyler se rezemă de spătarul scaunului. 

— Aş putea probabil aranja ceva pentru 
începutul săptămânii următoare. Două zile, o 
noapte, iar plata va fi filmul pe care firma mea de 
publicitate ar putea să-l folosească pentru 
reclame. Mai ales cadrele ce îi vor include pe 
Angelique sau Neil. 

— De ce eu? întrebă Neil. 

— Dacă nu depui efort personal în afacerea 
familiei, poţi cel puţin să ne laşi să beneficiem de 
celebritatea ta în sportul preferat. 

— Bine, comunică-mi decizia finală şi voi 
desemna mâine pe cineva să se ocupe de asta. 
Tyler se ridică de la masă. Lara, dacă ai câteva 
minute, am câteva întrebări în legătură cu 
sistemul de siguranţă al computerului meu. 

Ea puse şervetul pe masă şi se ridică la rândul 
ei. 

— Bine. 

Ajunşi în birou, Lara se îndreptă spre biroul 
lui. Tyler îi făcu semn spre canapeaua de piele 


albă de lângă peretele îndepărtat. 

— E mai comod aici. 

Lara se aşeză. Tyler se aşeză lângă ea, cu 
braţul întins pe spătarul canapelei. 

— Lara, despre cele petrecute sâmbătă 
seara... îţi datorez scuze. Am înţeles greşit situaţia 
şi nu mi-am dat seama că Neil a fost inclus în 
invitaţia de a ieşi cu voi. 


— Dillon a întrebat pe toată lumea - Neil, 
Claire, Angelique şi pe mine. Neil a spus că auzise 
deja orchestra şi voia să se culce devreme. 

— Din nefericire, eu am crezut altceva 
sâmbăta trecută şi îmi cer scuze. 

Lara se întrebă de ce crezuse el altceva şi 
dacă el îşi cerea scuze pentru că judecase greşit şi 
se înfuriase sau şi pentru că o sărutase. Nu era 
sigură că-i plăcea ideea ca el să-şi ceară scuze că 
o sărutase. Dar era plăcut impresionată că îşi 
cerea scuze pentru cum se purtase. 

— E în regulă. Oamenii fac greşeli. 

— Cred că e bine pentru mine să fac din când 
în când câte o greşeală ca să-mi amintesc că sunt 
om. Când ai responsabilitatea atâtor oameni e 
uşor să uiţi. În altă ordine de idei, îţi place ce faci? 

— Îmi place. E minunat să fiu plătită pentru 
ceva ce aş face oricum în timpul liber. Nu vrei să 
mă uit la sistemul de securitate? 

Voiam să discut cu tine. Presupun că deja l-ai 
văzut. 

— Nu. 


— Mesajele? 

— Sunt făcute din afara programului în care 
lucrezi. Apropo, programul se va autodistruge la 
miezul nopţii. 

— Ai fi putut intra în programele mele de 
afaceri? 

— Probabil. _ 

— Poate ar trebui să încerci. Imi voi da astfel 
seama cât de sigure sunt. Dacă reuşeşti să intri, o 
poate face şi altcineva. 

— Posibil, dar dacă te temi de hackeri că ţi-ar 
putea sparge codurile de acces şi să intre din 
afară, te temi de ceea ce nu trebuie. Majoritatea 
infracţiunilor pe computere sunt comise de 
angajaţii nemulţumiţi sau de foştii angajaţi. 
Oameni care deja ştiu cum să-ţi acceseze 
computerul. 

Securizarea computerelor era un subiect 
favorit pentru Lara şi cum Tyler continua să pună 
întrebări şi să-şi arate interesul, ea continuă să-i 
răspundă. Tyler vorbi despre securizarea 
computerelor în general, erorile umane ce tulbură 
sistemul, monitorizarea undelor radio emise de 
computere, precum şi despre viruşi şi tehnologia 
antiviruşi. 

Ea fuse uimită să constate cât timp trecuse de 
când se uitase la ceas. 

— Bravo, uite cât e ceasul. De ce nu mă 
opreşti? 

— A fost foarte interesant. Nu ştiu prea multe 
despre computerul meu cu excepţia modului de 


folosire al programelor. Pentru mine este doar o 
altă piesă a echipamentului de afaceri ca un 
calculator de buzunar sau un telefon. 

Era ciudat să audă că atât de mult din lumea 
ei era considerat doar o piesă de echipament, dar 
în lumea lui Tyler atâta era. 

— Mai bine ne-am întoarce la ceilalţi. Vor 
începe să creadă că ne-am pierdut. 

— Nu pot să mă gândesc la altcineva cu care 
să mă pierd. 

— E foarte drăguţ din partea ta să o spui. 

Tyler se întinse şi o trase în braţele lui. Ea 
trebui să-şi dea capul pe spate ca să-l privească. 

— Eşti sigură că trebuie să ne facem apariţia? 

Ar fi vrut să spună nu, dar îşi imagina deja 
figura lui Neil. Şi a lui Angelique. Mama ei avea să 
creadă că i-a urmat sfatul. Şi nu hotărâse ea că 
nici nu se punea problema să aibă o relaţie fizică 
cu Tyler? 


Orice logică dispăru când o sărută Tyler. Se 
relaxă, îşi trase genunchii şi se cuibări în braţele 
lui. 

Câteva clipe mai târziu, Tyler se smulse din 
îmbrăţişare. 

— Lara, eu nu mai rezist. Ori ne întoarcem 
acum în salon, ori încuiem uşa. 

Lara era pierdută undeva între căldura şi 
siguranţa din braţele lui Tyler şi căldura sălbatică 
şi bucuria provocată de sărutările lui. In loc să 
încuviinţeze cele spuse de el, ea îl sărută, folosind 


trucurile subtile pe care le folosise el cu ea. 

Tyler gemu, se trase înapoi şi îşi înfundă faţa 
la gâtul ei. 

— Va fi atât de bine, Lara. 

Realitatea o trezi. Se aştepta el să fie bine - ea 
ştia că avea să fie, şi toate amintirile frumoase ale 
sărutărilor dulci vor fi stricate. 

— Nu, eu... Te rog, lasă-mă să plec! 

El îşi slăbi strânsoarea şi ea se eliberă din 
braţele lui. Traversă camera şi ieşi într-o clipă. 
După ce ieşi din birou, în loc să se îndrepte spre 
salon, se îndreptă spre camera ei. Aproape 
ajunsese când îşi dădu seama că el era în spatele 
ei. 

O apucă de mână şi o întoarse cu faţa la el. 

— De ce fugi de mine? 

Ea dădu din cap. Dacă o lua din nou în braţe, 
va fi pierdută. 

— Tyler, Nu pot... Te rog, încearcă să înţelegi. 
Nu pot. Simţi că i se umezesc ochii. 

Tyler încercă să pună mâna pe ea. 

— Lara, ce se întâmplă? Lasă-mă să te ajut. 

Mâna pe care ea o ridică să se apere de el, 
tremura. _ 

— Nu pot. Imi pare rău. 


Capitolul 7 
Tyler intră în apartamentul lui, oprindu-se în 


camera de zi pentru a-şi turna un pahar de coniac 
înainte de a se duce în dormitor. 


Fir-ar să fie, arăta de parcă era speriată de 
moarte. In timp ce-i trecea prin minte că se 
prefăcuse, ceva din adâncul lui recunoscu 
autenticitatea emoţiilor ei. 

Bău o gură din pahar, apoi îl puse pe noptieră. 
Aşezându-se pe marginea patului, îşi scoase 
pantofii şi şosetele. Cineva trebuie că o rănise, şi o 
rănise rău. Sau era virgină, iar el se apropiase 
prea repede de ea. 

Dar avea douăzeci şi cinci de ani, iar felul în 
care îl sărutase nu era al unei virgine... 

De ce se supărase? Ştia cu siguranţă încotro 
se îndreptau. Ea fusese cea care iniţiase ultimul 
lor sărut. Şi amândoi erau trecuţi de vârsta la care 
se opreau la săruturi... Adulții se sărută între ei 
astfel doar dacă nu face parte din meseria lor. Dar 
ei nu făceau parte din acest cerc. 


Îşi scoase haina, cravata, cămaşa şi pantalonii, 
apoi îşi luă paharul şi se întinse în pat rezemat de 
tăblie. Mintea îi zbură înapoi la conversaţia pe 
care o avuseseră după amiază lângă piscină. 
Păruse surprinsă când o acuzase că se gândise la 
el cât fusese plecat. Pentru o clipă, el crezuse că 
avea să nege, dar ea recunoscuse că era adevărat. 
Fusese pe cale să o sărute dar ea făcuse prima 
mişcare. 

Dar dacă inocenţa ei nu era un rol pe care îl 
juca? Discuţia lui cu Dillon de dinainte de cină 
relevase că ea fusese nevinovată sâmbătă seara. 

Tema din ochii ei fusese reală. Şi dacă 


inocenţa din ochii ei fusese la fel de adevărată? 
Dacă nu avea control conştient asupra felului cum 
îl privea? spusese că ar trebui să fie atracţie fizică 
din moment ce nu-l cunoştea bine. 

De ce ar putea fi speriată de atracţia fizică? 
Tot nu-i venea să creadă că putea fi lipsită de 
experienţă. 

Se simţi lovit de trăsnet. Tyler, dobitocule, e 
deja încurcată cu altcineva! Are un prieten, poate 
chiar locuieşte cu ea şi o aşteaptă acasă. 

Filmarea documentarului începu devreme joi 
dimineaţa. Lara a fost obligată să apară în câteva 
scene de grup, dar petrecu majoritatea timpului 
privind de la distanţă. Ben Dennison făcea parte 
din echipă şi cu cât era mai departe el, cu atât era 
mai mulţumită. 

Îi plăcu să o vadă lucrând pe mama ei. 
Angelique se simţea în elementul ei. Părea să-i 
facă plăcere să fie în centrul atenţiei şi parcă învia 
mai mult când pornea aparatul de filmat. 

Lara şi Claire stăteau de vorbă pe terasă când 
asistentul lui Preston se apropie de ele. Preston 
voia nişte cadre cu Lara şi Angelique pe fundalul 
râului. Plănuia să le folosească cu o altă bandă 
sonoră în care Angelique să vorbească despre 
viaţa de mamă. 

Lara era curioasă să vadă ce va spune mama 
ei. În timp ce mergeau, camera şi echipa erau 
destul de departe în faţă şi puteau avea o 
conversaţie particulară. 

— Cum merg lucrurile cu Tyler, bobocule? 


— Nu prea bine. 

Vocea lui Preston, amplificată de un megafon, 
le întrerupse. 

— Lara, ne poţi oferi un zâmbet? Lara zâmbi. 

— Poate ar trebui să schimbăm subiectul, 
mamă. 

— Sunt sigură că trebuie să fie destule lucruri 
în legătură cu Tyler care să te facă să zâmbeşti. 

— Probabil. 

Mă aştept la puţin mai mult entuziasm după 
ce aţi dispărut în birou aseară şi n-aţi mai fost 
văzuţi până azi dimineaţă. Şi niciunul dintre voi nu 
arată ca şi când ar fi dormit foarte mult. 

— Nu pot vorbi pentru Tyler, dar eu ştiu că n- 
am dormit. Preston interveni din nou. 

Lara ia-o pe Angelique de mână. Bine. 

Fără să piardă nimic, Angelique continuă 
discuţia. 

— Nu acesta era răspunsul pe care îl 
aşteptam. Mă aşteptam să spui noi nu am dormit 
azi-noapte. 

— Imi pare râu că te dezamăgesc. 

— V-aţi certat? 

— Nu, nu tocmai, dar seara noastră nu s-a 
terminat foarte plăcut. Aş prefera să nu intru în 
detalii. Acest zâmbet va deveni istorie. 

Mama ei râse. 


— Cred că e un talent să-ţi păstrezi o expresie 
pe faţă în timp ce duci o conversaţie ce stârneşte 
emoţii contradictorii. 


— Un talent de care nu a trebuit să mă 
folosesc în munca mea. 

— Eu n-o folosesc doar când lucrez. E foarte 
potrivită şi în viaţa socială. 

În filme şi la televiziune, mamele şi fiicele se 
plimbă şi schimbă astfel de impresii mereu. Lara 
putea număra pe degetele de la o singură mână de 
câte ori o făcuse ea cu Angelique. Când a fost 
ultima dată? Atât de demult că nici nu-şi mai 
amintea. 

Angelique continuă. 

— Pentru că suntem singure, voiam să-ţi spun 
că Neil şi Dillon discutau aseară dacă vei pleca 
sau nu la sfârşitul vacanței. Ei cred că Tyler a fost 
ţinta ochită de Cupidon. 

— Nu sunt sigură că i-aş atribui lui Cupidon 
ceva din cele ce se întâmplă. 

Angelique încuviinţă. 

— Cred că ar fi bine să-l ţii în afara tabloului, 
cu tot cu săgeți. Îţi aminteşti mica noastră discuţie 
de ieri înainte de cină? 

— Da, pentru numele lui Dumnezeu, nu sunt 
nici douăzeci şi patru de ore. 

— Bine. 

Chiar dacă Angelique îi dorea binele, sfatul se 
potrivea mai degrabă stilului de viaţă dus de 
Angelique, iar dacă mama ei chiar o cunoştea, ar fi 
trebuit să ştie. 

Lara privi spre Angelique, care schimbase 
discuţia şi spunea acum cât de plăcut ar fi să aibă 
un râu care să treacă prin curtea din spate. 


— E mult mai liniştit decât oceanul şi nu 
trebuie să fii atentă la valuri ca să nu-ți uzi 
pantofii. 


Lara zâmbi, dar zâmbetul ei era dulce amărui. 
Preston şi echipa lui înregistrau pe peliculă 
imaginea mamei şi a fiicei, una lângă cealaltă. 
Erau aproape doar fizic, dar între ele era o 
prăpastie. Totdeauna fusese acolo - Lara realizase 
de mult - dar acum părea mai lată ca niciodată. 

Prânzul se servi într-un cort aşezat în grădina 
din faţă. Lara se aşeză la coada unei mese lungi, 
prinzând ocazional frânturi din conversațiile duse 
în jurul ei. 

Aproape terminase când apăru Dillon şi se 
aşeză la masă în faţa ei. 

— Iar chiuleşti de la serviciu? întrebă ea 
zâmbind. 

— Nu, sunt în pauza de masă şi m-am gândit 
să trec pe-aici să văd cum merg filmările. 

— Cred că totul merge bine. Se pare că se 
opresc în mod constant ca să regleze când una 
când alta, dar cred că e ceva obişnuit. Vrei să 
mănânci? 

— Am mâncat bine de dimineaţă. El se aplecă 
spre ea, lăsându-şi mâna pe masă. I-ai făcut deci 
capul mare lui Tyler aseară cu sistemele de 
securizare ale computerelor, sau a fost un pretext 
ca să rămâneţi singuri? 

— Mi-a pus câteva întrebări despre 
computere, răspunse ea înroşindu-se. 


— Cred că te-ai răzgândit în legătură cu Tyler 
şi lipsa ta de interes pentru el. 

— Am avut o conversaţie plăcută aseară dar 
tot nu mă interesează în felul în care insinuezi tu. 

— Adevărat? 

— Da, adevărat. 


— Şi tot ce-aţi făcut aseară a fost doar să 
vorbiţi? Nu putea spune da cu toată onestitatea. 

— De ce întrebi? 

— Zvonurile! Am auzit că a fost o scenă 
emoţionantă ieri după amiază în piscină. 

— Unde-ai auzit asemenea zvon? 

— După ce tu şi Tyler aţi plecat din sufragerie. 
Am auzit-o pe Angelique comentând. Ce spui? 

— Ce să spun... şi eu am auzit că tu şi Neil ne- 
aţi discutat aseară. 

— Am făcut-o. Cred că Neil s-ar fi putut să fi 
pus ceva la cale. 

— Ce te face să crezi? 

— Se pare că alaltăseară a pretins că el n-a 
fost invitat să meargă cu noi. A jucat şi o scenă. L- 
a convins pe Tyler că noi am plecat pe ascuns fără 
el. 

— Deci, Neil era în spatele acelui incident. Cel 
puţin Tyler şi-a cerut scuze, dar dacă Neil şi-ar fi 
văzut de treabă, toată povestea nu s-ar fi 
întâmplat. 

— "Ţi-a spus Tyler ceva? 

— Da, sâmbătă seara după ce m-ai adus tu 
înapoi. 


— Adevărat? l-ai explicat că l-am invitat pe 
Neil? 

— Nu m-a lăsat să explic. 

— Cred că era supărat. 

— Nu era fericit. 

— Incă vă mai vorbiţi, ceea ce mă face să cred 
că n-a fost prea rău. 

— Ştiam că n-am făcut nimic rău. 

— Acum ştie şi Tyler. Dacă nu te supără 
întrebarea, şi-a cerut scuze? 


— Da. 

— Bine. Fii totuşi atentă. Neil ar putea încerca 
ceva din nou. 

— Ai să vii la cină? 

— Nu astă seară. Am să vin mâine seară. 

Lara privi cum se îndepărta, apoi se uită în jur. 
Observă câteva priviri feminine urmărindu-l. Ce 
aveau bărbaţii din familia Thorne de erau 
irezistibili? 

Târziu după amiază, Lara se strecură să 
lucreze pe computerul lui Tyler. Accesă 
computerul de la serviciu, intră în dosarele 
personale şi extrase un program educaţional pe 
care-l lucrase în timpul liber. 

Făcu câteva schimbări şi în timp ce aştepta 
computerul să compileze programul, se duse la 
fereastră şi privi afară unde filmarea continua. 

Computerul o anunţă când termină. 

Se întoarse şi porni înapoi spre birou, 
încremenind când îl văzu pe Tyler stând între ea şi 


uşă. Era nemulțumită să-l vadă după nereuşita de 
aseară şi nu ştia la ce să se aştepte. 

— Bună, Lara. 

— Bună, ai nevoie de computer? Termin 
imediat. 

— Nu. Am venit să-mi las servieta. Nu mi-am 
dat seama că lucrai. Scuze pentru întrerupere. 

— Nu e cazul. E biroul tău. Erau dureros de 
politicoşi unul cu celălalt. 

Tyler se îndreptă spre birou şi puse servieta 
pe el. 

— Am să o las aici dacă nu te deranjează. 

— Deloc. 

El privi prin fereastră. 


— Tot asta fac? Când am plecat eu la birou se 
pregăteau. Privi spre ea, apoi din nou afară. Tu de 
ce nu eşti cu ei? 

— Am fost mai devreme, dar am plecat pe 
furiş ca să lucrez pe computer. 

— Atunci te las. Ne vedem la cină. El se 
întoarse şi se îndreptă spre uşă. Părea nerăbdător 
să plece. 

— Da, ne vedem la cină. 

El ridică mâna ca răspuns la răspunsul ei, dar 
nu se întoarse. 

Se purtase de parcă abia dacă se cunoşteau. 
Părea că vrea să o ţină la distanţă. Era probabil 
cel mai bun lucru pentru amândoi. Îşi spuse că era 
uşurată. Dar de fapt nu era. 

Conversaţia plăcută pe care o avuseseră 


despre computere şi senzaţia de siguranţă când el 
o ţinuse în braţe îi reveni în minte. 

Privirea i se opri pe canapeaua unde seara 
trecută fuseseră îmbrăţişaţi şi retrăi mental acele 
momente. 

Intoarse scaunul şi privi peisajul marin din 
spatele biroului lui Tyler. Vacanţa ei era pe 
jumătate terminată. Văzuse sfârşitul vacanței ca 
pe scăparea de Tyler şi de tot ce-i făcuse, dar 
acum nu mai era sigură 

Se întrebă dacă să meargă mai departe şi să 
facă dragoste cu el. Dar problema nu erau numai 
ei doi. Dacă avea să se găsească în poziţia în care 
se aflase mama sa - necăsătorită şi însărcinată? 

S-ar căsători Tyler cu ea? Ar vrea ea să se 
mărite cu el ştiind că o face numai pentru copil? 
Ar fi în stare să crească bebeluşul singură? 
Bineînţeles, ar lua măsuri de precauţie pentru ca 
această situaţie să nu apară, dar în cazul în care s- 
ar ivi, se simţea pregătită să se descurce. 

Tresări, ieşi din program şi închise 
computerul. Tyler n-avea să se uite prin ea astă 
seară. În seara aceasta, la cină, avea să arate cât 
mai bine cu putinţă şi va lăsa natura să facă 
restul. 


Eforturile ei fură zadarnice. Tyler abia dacă se 
uită spre ea, chiar şi când îi adresă o întrebare 
directă. Imediat ce se sfârşi cina, el se scuză, 
motivând că avea de lucru. Ea se uită la un film pe 
video cu Angelique şi Claire... Când filmul se 


termină, plecă la culcare, observând lumina de 
sub uşa biroului lui. A fost tentată să bată la uşă, 
dar ce i-ar fi spus după ce el ar fi răspuns? 

N-ar fi putut intra pe uşă ca să-i spună că se 
hotărâse să facă dragoste cu el. În loc să meargă 
pe hol, o porni pe scări. 

Tyler era în birou, dar nu lucra. Era întins pe 
canapea şi privea în tavan. 

Nu-i ieşise din minte imaginea ei, stând în faţa 
ferestrei şi privind activitatea de afară. Imaginea 
ei îi atinsese coarda sensibilă. Incercă să o ignore, 
spunându-şi că nu era problema lui. Ea hotărâse 
să se depărteze de ceilalţi. Era dreptul ei. 

Dar i se părea foarte greşit - era tânără, 
frumoasă, era în vacanţă şi fusese singură în 
biroul lui. Ar fi trebuit să se distreze. Dacă avea un 
prieten sau nu, el se hotări să afle. 

Joi se dovedi aproape o repetare a zilei de 
miercuri. Cu o singură excepţie. 


Tyler nu apăru la cină în seara aceea. Lara 
încercă să se convingă că nu-i păsa, dar se simţi 
mizerabil. Se hotărî până la urmă să exploreze 
până la capăt magnetismul dintre ei, ceea ce se 
dovedi imposibil din moment ce el nu era acolo. 

Acceptă invitaţia lui Dillon la o plimbare prin 
grădină, sperând că schimbarea scenariului îi va 
ridica moralul. 

— Ai fost foarte tăcută în seara aceasta. Lara 
râse. 

— Dillon, sunt tăcută aproape mereu. 


— Dar în seara aceasta a fost o tăcere 
deosebită. 

— Bine... eram preocupată de ceva. 

— Pot să te ajut? 

— Hmm. Dillon era totuşi bărbat, poate 
aducea el puţină lumină în problemă. Să 
presupunem că sunt doi oameni... 

— Un bărbat şi o femeie? 

— Da, şi bărbatul face câteva avansuri femeii, 
dar ea crede că nu e interesată şi spune nu. Apoi 
începe să se gândească... 

— Şi se răzgândeşte? 

— Şi ce să fac dacă el nu mai e interesat? 

— Atâta timp cât îi bate inima, sunt sigur că 
încă e interesat. Unica întrebare e dacă tu eşti 
hotărâtă să îi transmiţi mesajul. 

— Cum să o fac? 

— Data viitoare când îţi va mai arunca una din 
acele priviri înfierbântate, cum l-am văzut şi eu, 
priveşte-l direct în ochi şi zâmbeşte. 

Lara se opri. 

— Ai observat? 

El îi puse mâinile pe umeri, întorcând-o cu faţa 
spre el. 3 

— Trebuia să fiu orb ca să nu văd. Imi e de 
ajutor şi faptul că îmi e cel mai bun prieten şi îl 
citesc ca pe o carte. 


— Îmi doresc să mă faci să-l înţeleg. Pe mine 
mă nedumereşte. El o privi gânditor. 
— Nu cred că el este ceea ce te nedumereşte. 


Cred că te nedumereşte ceea ce te face să simţi. 

Cuvintele lui atinseră o coardă sensibilă. 

— Dacă eram deşteaptă, mă îndrăgosteam de 
tine. Dragoste? De unde apăruse asemenea vorbă? 
Atracţie fizică... alchimie sexuală... expresii de 
modă veche, destul de bune; putea numi cu 
oricare dintre ele ceea ce simţea pentru Tyler. Dar 
dragoste? 

— Lara? 

— Da? 

— Te simţi bine? Ai căpătat o privire stranie. 
Încercă să-şi revină şi îi zâmbi. 

— Mă simt bine. Se îndepărtă de el şi începu 
din nou să meargă. Îmi miroase a flori de portocal, 
dar n-am văzut niciun pom. Dillon o ajunse din 
urmă şi o luă de mână. E o livadă de portocali la 
depărtare de un kilometru dincolo de râu şi când 
bate vântul aduce parfumul. 

Merseră spre marginea râului, apoi se 
întoarseră spre casă. Când ajunseră la treptele ce 
duceau la terasă, Lara îl zări pe Tyler rezemat de 
balustradă. 


Capitolul 8 


Lara nu-şi dădu seama că începuse să-l 
strângă pe Dillon de mână până când acesta nu 
încercă să-şi elibereze cu blândeţe mâna din mâna 
ei. N-ar lăsa-o singură cu Tyler, nu? Scăparea ei 
de mai devreme când rostise cuvântul dragoste, o 
făcuse să fie nervoasă. 


Dillon rupse tăcerea. 

— Văd că ai ajuns în sfârşit acasă. Tyler cobori 
scările în întâmpinarea lor. 

— Evident. 

— Bine, M-am trezit devreme dimineaţă, aşa 
că vă rog să mă scuzaţi. Mă duc să-i spun noapte 
bună lui Claire şi să plec acasă. 

O părăsea. 

— Mulţumesc pentru plimbare, Dillon. 

— Oricând. El o bătu pe umăr şi îi făcu un 
semn cu ochiul, înainte de a porni să treacă pe 
lângă Tyler şi să urce scara. 

Lara se uită la Tyler şi se întrebă dacă era 
îndrăgostită de el. Abia dacă-l cunoştea. Ar fi 
putut fi dragoste la prima vedere dacă ea ar fi 
crezut în existenţa acestei posibilităţi. 

Tyler îşi înfundă mâinile în buzunare. 


— Am lucrat până târziu în ultima vreme la 
serviciu şi aş putea să-mi iau câteva zile libere. 

— Oricine merită câte o mică vacanţă din când 
în când. Dar nu înţelegea de ce îi spusese ei sau la 
ce reacţie se aştepta din partea ei. 

— M-am gândit că ţi-ar place să vezi şi altceva 
din Florida nu numai casa mea, iar mama ta va fi 
foarte ocupată cu filmarea documentarului... şi m- 
am gândit că am putea pleca într-un weekend 
prelungit ca turişti. 

— Dacă te-a rugat Claire ... 

— Lara, a fost ideea mea. Claire nu ştie nimic 
încă. Nu văd niciun motiv să-i spun până nu aflu 


dacă vrei să mergi sau nu. 

— E ideea ta? 

— Da. 

— Chiar vrei să faci acest lucru? 

Îşi lua câteva zile libere pentru a merge cu ea? 
Se înfioră. 

— Pentru că practic sunt invitata lui Claire, 
noi ne-am cunoscut doar pentru că ea locuieşte în 
casa ta. Ne cunoaştem foarte puţin. Şi... ca să fiu 
sinceră, am crezut că după seara de marţi, n-ai să 
mai vrei să petreci cu mine mai mult timp decât 
vei fi obligat. 

— Acesta este unul dintre avantajele acestei 
călătorii, vom avea şansa să ne cunoaştem, să 
pornim din nou această relaţie ca prieteni. 

Ceea ce ştia era că era atrasă fizic de el. Mai 
ştia că marţi el se dovedise a fi o companie plăcută 
şi că i-ar fi plăcut să mai vadă ceva înainte de a se 
întoarce acasă. 


— Bine... 

— Îţi promit camere separate şi nu voi face 
nicio presiune asupra ta. 

Simpla lui existenţă era o presiune asupra ei. 
Nu era sigură că voia camere separate, dar oferta 
o bucura. 

— Hai, Lara, nu-ţi poţi petrece vacanţa în 
Florida fără a merge la Disney World. 

— Epcot Center? Totdeauna mi-am dorit să 
văd Epcot Center. 

— Dorinţa ta e ordin pentru mine. Dacă ar fi 


fost atât de simplu! 

Plecară devreme în dimineaţa următoare. 
Tyler conduse spre Orlando un Ferrari negru, 
elegant şi frumos ca proprietarul. 

— Cred că vom putea merge la Epcot astăzi, 
mâine la Magic Kingdom sau la Disney/MGM 
Studios, apoi duminică să mergem la Disney Park 
sau să pornim spre Kennedy Space Center. Tyler 
se întinse să pună un CD. Muzica de jazz se auzi 
imediat. 

— După toate filmările pe care le-am văzut în 
ultimele două zile, cred că mi-ar plăcea să văd 
Magic Kingdom mai degrabă decât Disney/MGM 
Studios. 

— Nu trebuie să iei o hotărâre acum. 

— Vreau să-ţi spun că apreciez mult că m-ai 
luat în această vacanţă. 

— N-ai de ce. După cum spuneai aseară, toată 
lumea merită o mică vacanţă din când în când. E 
multă vreme de când n-am avut nicio vacanţă. 
Poate că eu ar trebui să-ţi mulţumesc ţie. 

Niciunul din ei nu mai vorbi câteva minute. 
Într-un târziu, Tyler rupse tăcerea. 


— Larisa e un nume frumos. E numele cuiva 
din familie? 

— Mi s-a dat numele după personajul din 
Doctor Jivago. Doar mama îmi spune Larisa când e 
supărată. De obicei îmi spune Lara, sau când e în 
foarte bună dispoziţie îmi spune Boboc de 
trandafir, ca în Cetăţeanul Kane, Angelique a fost 


totdeauna obsedată de filme. 

Discutară o mulţime de lucruri în restul 
drumului. Tyler era relaxat şi Lara simţi că relaţia 
lor devenise caldă. Când ajunseră în Orlando, el 
făcu înregistrările la hotel Swam, apoi o duse la 
Epcot Center cum îi promisese. 

Doar două lucruri făcuseră ca ziua să nu fie 
perfectă. Pagerul lui Tyler care-l făcu să caute un 
telefon o dată la câteva ore şi faptul că nu apăruse 
nicio privire înfierbântată. 

Mai târziu noaptea, Sem înghesuiră la World 
Showcase Lagoon pentru a urmări spectacolul de 
lumini şi muzică. Ea îl înghesuia pe Tyler „ca din 
întâmplare” ori de câte ori avea ocazia. La 
început, el se muta politicos, făcându-i loc de 
fiecare dată, dar cum mulţimea oamenilor se mări, 
se mută până la urmă în spatele ei, ţinând-o 
practic în braţe. 

Lara reuşi cu greu să se concentreze la 
spectacolul lumină-laser şi focuri de artificii în 
timp ce stătea cuibărită în braţele lui Tyler. 

Întoarse capul şi se uită la el. Tyler părea 
preocupat de spectacolul pe care-l urmărea. Când 
ultimele acorduri ale muzicii încetară şi artificiile 
păliră, lumea aplaudă şi Tyler îşi întoarse privirea 
spre ea. 

— Eşti gata să încheiem ziua? Vocea lui 
catifelată de obicei sună puţin răguşit. 


— Da. Tyler o tinu de mijloc până când 
ajunseră la uşa camerei de la hotel. 


— Intri să bei ceva? întrebă ea. 

— Nu, cred că ar fi mai bine să mă duc în 
camera mea. Se uita oriunde dar nu la ea. 

Lara deveni puţin nesigură, dar nu era gata să 
se dea bătută. Amintirea reacţiilor lui fizice când o 
ţinea la piept nu cu mult timp în urmă a ajută să-şi 
recapete încrederea. 

— Doar un pahar? Nu e încă prea târziu. El o 
privi până la urmă, iar ea zâmbi. Tyler făcu o 
grimasă. 

— S-ar putea să nu te uiţi la mine în felul acela 
în mod intenţionat, dar voit sau nu, efectul este 
acelaşi şi ca să fiu sincer, mă omoară. Îşi îndesă 
mâinile adânc în buzunare. Ca să te pot trimite 
înapoi la celălalt cu conştiinţa curată, mai bine 
plec... acum. 

— Celălalt? Lara îi puse mâna pe braţ. Nu-mi 
amintesc să fi spus că există cineva. 

El ridică din umeri. 

— N-ai spus, dar părea explicaţia logică 
pentru ceea ce s-a întâmplat marţi seara. 

— Tyler, nu există nimeni ... pentru moment. 
Nu voia să-i confirme că era singură, deşi acesta 
era adevărul. 

Relaxarea din starea de tensiune interveni 
instantaneu. 

— Fiindcă tot veni vorba, presupunerea ta 
despre Davette Simms de sâmbăta trecută, era 
greşită. 

— Ştiu. Simţi cum i se înroşeau obrajii. 

— Oferta ta... pentru o băutură, e încă 


valabilă? Pauza pe care o făcuse era semnificativă. 
Ea începu să vorbească, dar fu întreruptă de 
pagerul care devenise de-acum familiar. 
Tyler se uită la numărul de pe afişajul 
aparatului şi bombăni. Se uită la Lara cu regret. 


— Acest telefon va dura. 

Moralul ei căzu la pământ. Ridică din umeri, şi 
rosti automat. 

— Inteleg. 

— Voiam să-ți propun să-mi dai cheia de la 
camera ta şi să vin după ce voi termina. Amintirea 
vremurilor când era lăsată să aştepte o făcu să 
refuze. 

— A fost o zi obositoare, cred că am să mă 
culc. Tyler era încruntat şi uluit când o privi. 

— Bine, atunci ne vedem dimineaţă. 

Lara intră în cameră, regretând de cum 
închise uşa, graba cu care îl refuzase. Şi peste o 
oră regretul era acelaşi, în timp ce stătea singură, 
ghemuită în mijlocul patului imens şi auzind duşul 
curgând în camera alăturată. Tyler trebuie că 
terminase de vorbit la telefon. Putea să-l sune şi 
să-i spună că era încă trează, dar se răzgândi... 

Nu, munca lui era mai importantă decât ea şi 
deşi Angelique o avertizase, tot era supărată. 

I-ar fi plăcut ca măcar o dată să fii fost cea mai 
importantă pentru cineva! 

După ce Lara îl lăsase singur în hol, Tyler se 
dusese în camera lui. Se stăpâni cu greu să nu 
trântească uşa în urma lui. 


Îşi luă servieta, se îndreptă spre telefon şi 
formă numărul. Patruzeci şi cinci de minute mai 
târziu, el lăsă receptorul jos. 

Privi spre peretele ce despărţea cele două 
camere, de parcă ar fi putut trece cu privirea prin 
el dacă ar fi privit destul de mult. 


— La naiba. Îşi frecă tâmplele cu vârfurile 
degetelor. Poate că era mai bine... 

Făcu un duş înainte să se culce. Stând întins în 
pat pe întuneric, rămase treaz, cu gândul la Lara. 
Se simţiseră atât de bine astăzi. Inchizând ochii, o 
revăzu cum îl privise în seara petrecerii. Îşi 
reaminti fiecare moment petrecut cu ea de atunci. 
Când se gândi la marţea trecută, îi veni un gând 
straniu. Dacă nu avea un prieten, ce provocase 
ciudata ei reacţie? 

Poate că avusese dreptate să creadă că cineva 
o agresase. Nu ştia... dar intenţiona să afle. 

Petrecură dimineaţa următoare şi prima parte 
a după amiezii la Magic Kingdom. 

— Cum se compară cu Disneyland? întrebă 
Tyler când se aşezară pe o bancă la umbră ca să 
bea limonadă. 

— Să înţeleg că n-ai fost acolo? 

— Nu. Prima mea călătorie în California a fost 
cam acum un an. De atunci, toate călătoriile acolo 
au fost legate de afaceri. 

— Bine, Disneyland şi Disney World au acelaşi 
proiect de bază, cu o stradă principală ce duce la 
un castel şi diferitele zone la care se ajunge de- 


acolo, dar castelele sunt diferite. Şi în timp ce 
majoritatea caruselelor sunt în general la fel, au 
câteva diferenţe subtile. Unul dintre primele 
lucruri pe care le-am observat azi dimineaţă când 
am ajuns aici este că Disney World nu are un 
Matterhorn. 

— Totdeauna m-am întrebat de ce nu au 
construit şi aici unul. Eram obişnuiţi să-l vedem în 
Minunata Lume a lui Disney. 

— L-am văzut şi eu. 

— Dillon, Neil şi cu mine nu îl pierdeam 
niciodată. 


— Trebuie să fi fost plăcut să ai fraţi cu care 
să împarţi totul. 

— Câteodată, râse el. Alte dăţi ne luptam pe 
ce locuri să stăm. 

— E greu să-mi imaginez pe cei trei bărbaţi 
frumoşi ai familiei Thorne cum erau puşti 
năzdrăvani. Cu excepţia lui Neil. N 

— Mulţumesc pentru compliment. Intinse 
mâna şi îi trecu o şuviţă de păr după ureche. Şi tu 
eşti frumoasă... mai ales când roşeşti. 

Înainte să-i poată răspunde, el îşi înclină căpul 
şi se aplecă spre ea. Lara închise ochii înainte ca 
buzele lui să le atingă pe ale ei. Fu un sărut scurt, 
cu gust de limonadă şi soare. 

— Care îţi place mai mult? 

— Care îmi place mai mult? Bine... acesta a 
fost plăcut... ridică din umeri, dar a fost cam 
scurt. Dar este de înţeles, cu atâţia oameni în jur. 


Tyler râse. După ce-şi puse paharul pe bancă 
lângă el, îl puse şi pe al ei şi o cuprinse în braţe. 

— Ce întrebasem eu era dacă îţi place mai 
mult Disneyland sau Disney World. 

— O, Doamne. Îşi lăsă capul la pieptul lui ca să 
se ascundă de privirea lui amuzată. 

Trecu o bună bucată de vreme până reuşi să-l 
privească din nou. El o mângâie pe obraz. 

— Te-ai hotărât ce ţi-ar plăcea să faci mâine, 
Lara? Să-mi petrec ziua în braţele tale, zise ea în 
gând. 

— M-ar interesa Centrul Spaţial. 

— Am putea petrece noaptea aici şi să pornim 
la drum mâine dimineaţă, sau am putea merge la 
Cocoa Beach. Am acolo un apartament cu cameră 
de oaspeţi, sau dacă te-ai simţi mai confortabil, am 
putea merge la un hotel. 


— Apartamentul ar fi foarte bun. Şi ar rămâne 
de văzut cum va fi cu camera de oaspeţi. 

Din felul cum  descrisese Tyler acest 
apartament ca fiind un loc în care să stea el când 
era în zona Port Canaveral pentru afaceri, Lara se 
aşteptase să fie mic şi mai degrabă amenajat 
pentru eficienţă decât pentru confort. Nu se 
aşteptase la o casă mare. O întindere albastră de 
cer se vedea din balcon. Dedesubt, Oceanul 
Atlantic îşi mişca valurile. 

— Am putea ieşi să înotăm. 

— Cred că ar trebui să intru măcar cu 
picioarele în Atlantic. Se despărţiră ca să meargă 


să se schimbe, Uitându-se în oglindă, îşi dădu 
dintr-odată seama că era foarte expusă în 
costumul de baie. Se miră de propria reacţie 
pentru că Tyler o văzuse de multe ori în costum de 
baie. El nu se uită atent şi nu făcu niciun 
comentariu. O străbătu un val de căldură. Se 
aştepta să-şi liniştească trupul supraîncălzit în 
apă, dar aceasta nu se întâmplă. 

— E atât de caldă şi nisipul e mai fin decât pe 
plajele din sudul Californiei. 

— După felul cum vorbeşte lumea despre 
California şi Florida, te aştepţi să fie mai 
asemănătoare decât sunt în realitate. 

— Amândouă au plaje, portocali şi Disney. 

Se îndreptă spre ocean şi începu să înoate. 
Tyler o urmă. lIntorşi pe plajă, stăteau pe 
prosoapele pe care le adusese Tyler. Lara se 
întinse pe burtă şi închise ochii. 

Stând pe o parte şi proptit în cot, Tyler întinse 
mâna şi descrise o linie pe spatele ei. 


— Îmi doresc să fi fost mai devreme ca să te 
pot unge pe spate. Lara deschise ochii şi se uită la 
el. 

— Îţi accept oferta. 

— Bineînţeles. El continuă să-şi mişte mâna pe 
spatele ei. Şi mă aştept să-mi întorci acest 
serviciu. 

Numai gândul că l-ar putea atinge o făcu să nu 
mai stea nemişcată. Se ridică şi îşi adună 
genunchii sub bărbie, ţinându-şi picioarele cu 


mâinile. 

— Lara? 

— Hmm? 

— Dacă n-ai un prieten care te aşteaptă acasă, 
de ce ai fugit de mine alaltăseară? Se ridică şi se 
mută mai aproape de ea. 

— Nu mi-e uşor să vorbesc despre acest 
subiect. 

— Lara, te-a agresat cineva sexual? 

— N-am fost violată, dacă la aceasta te referi. 
Dar n-a fost o experienţă plăcută. 

— Când s-a întâmplat? 

— Când eram în liceu. 

— Şi de-atunci n-a mai fost nimeni? 

Lara inspiră adânc şi expiră încet. Cu două 
zile mai înainte n-ar fi fost capabilă să poarte 
această discuţie cu el. 

— N-am făcut un jurământ de castitate. Am 
fost ocupată mai întâi cu şcoala, apoi cu serviciul 
şi cariera şi timpul a trecut. Intoarse capul şi îl 
privi. Ştiu că pentru tine poate părea că sunt când 
caldă când rece, dar nu e adevărat... Te vreau. Te- 
am vrut de la început. 


— De când te-am sărutat prima oară? 

— Nu, de când am dat cu ochii de tine. Dar 
păreai atât de distant. După ce m-ai sărutat, te-am 
vrut mai mult decât până atunci, dar am avut 
dovada concretă că erai mai experimentat decât 
mine. N-am vrut să fii dezamăgit. 

O prinse de bărbie şi o sili să îl privească. 


— Când faci dragoste nu e ca atunci când joci 
tenis şi partenerii e bine să aibă acelaşi nivel de 
pregătire, Lara. Sentimentele sincere sunt mai 
importante decât abilităţile din dormitor. Dacă 
vrei să ştiţi, nu săruţi ca o femeie lipsită de 
experienţă. 

Lara ridică din umeri. 

— Tu ai condus şi eu te-am urmat. 

Focul din ochii lui se înteţi. Ea voi să se uite în 
altă parte dar nu reuşi. 

— Cum ţi-ar plăcea să zbori cu mine în 
paradis? 

— Chiar crezi că pot? 

— Nu te-aş fi întrebat dacă n-aş fi crezut. El 
întinse mâna şi o mângâie uşor pe ceafă. Eşti o 
femeie foarte senzuală şi foarte sexy, Lara, chiar 
dacă ai negat-o şi faţă de tine însăţi. 

Avea dreptate. Işi negase senzualitatea. 
Imaginea mamei o determinase să se ascundă sub 
masca independenței. 

— Mă simt senzuală când sunt cu tine, dar... 

— Ce-ar fi să mergem sus şi să continuăm 
discuţia? 

— Eşti foarte sigur de tine, nu? îl tachină ea. 

— Am motive să fiu. 

— Te-a refuzat vreodată vreo femeie? 

— Tu. 

— Doar atât? 


— Nu înseamnă că am solicitat grațiile tuturor 
femeilor pe care le-am întâlnit. 

— Am cunoscut-o pe Davette când am luat 
masa cu Neil şi Dillon. 

— Ce legătură are cu noi? Dacă aş fi vrut-o pe 
ea, ar fi fost aici, cu mine. 


— Cred că ceea ce vreau să ştiiu într-adevăr 
este de ce eu? 

— Aş putea să-ţi pun aceeaşi întrebare. 

— Nu sunt sigură că pot răspunde. 

— Nici eu. 

— Tot ce ştiu e că îmi pare firesc. 

— Mai mult decât firesc. 

Jumătate de oră mai târziu, îşi usca părul în 
baia camerei pentru oaspeţi, gândindu-se la ceea 
ce avea în bagaj şi încercând să se hotărască cu ce 
să se îmbrace. Ce putea fi mai atrăgător? 

Se uită la capotul de mătase pe care îl purta. 
Era probabil potrivit, dar dacă el era îmbrăcat în 
costum? se gândi apoi că ea s-ar putea îmbrăca şi 
l-ar putea găsi pe el în haină de casă. Imediat ce 
îşi uscă părul, deschise uşa şi intră în dormitor. 
Sări speriată şi îşi duse mâna la gât când observă 
mişcare în pat. Tyler era întins în mijlocul patului 
şi stătea rezemat de tăblie. 

— N-am vrut să te sperii. Se mişcă spre 
marginea patului şi se ridică în picioare. 

Mâna Larei tremura când o lăsă în jos. 

— Stai liniştit. Doar că nu mă aşteptam să te 
găsesc aici. 


Era îmbrăcat doar cu o pereche de chiloţi 
bleumarin şi ea rămase cu ochii pe părul de pe 
pieptul lui. O cuprinse un val de căldură. 
Incapabilă să se uite în ochii lui, închise ochii şi se 
întoarse cu spatele. 

N-avea de gând să dea înapoi. Avea doar 
nevoie de un răgaz. 

— Lara? Vocea venise chiar din spatele ei. 

Deschise ochii. In faţa ei era uşa cu oglindă a 
dulapului de haine. Se privi în oglindă. El se 
apropie şi îi cuprinse mijlocul. Căldura trupului lui 
o ardea prin mătasea subţire. 


Tyler îi ridică părul şi îi sărută gâtul. Lara se 
relaxă şi se rezemă cu spatele de el, închizând 
ochi. Se înfioră când una din mâinile lui se 
strecură sub capot. Simti atingerea lui ca o arsură 
cu cealaltă mână, el desfăcu încet nodul 
cordonului şi deschise capotul. 

Lara deschise ochii, pândindu-i reacţia. După 
ce o măsură din cap până-n picioare, privirea lui o 
întâlni pe a ei în oglindă. 

— Eşti frumoasă, Lara. 

Se întoarse cu faţa şi se lăsă în voia buzelor şi 
a mângâierilor lui, în timp ce mâinile ei alunecau 
pe spatele lui. O ridică în braţe şi o duse la pat, 
continuând să o sărute. 

O întinse în pat şi se lungi lângă ea. 

Faţa lui de apropie încet de ea şi o sărută din 
nou. Sărutările lui deveniră tot mai fierbinţi, iar 
mângâierile mai intime. La rândul ei, Lara nu 


rămase inactivă, mângâindu-i tulburată trupul. 

Dintr-odată lucrurile deveniră simple. Erau 
bărbat şi femeie, împlinind ritualul dragostei. 

Fusese minunat, nu se simţise violată. Simţise 
împlinire mai degrabă, fusese o completare. 

— Tyler, nu mi-am imaginat niciodată că poate 
fi astfel. 

— i-a plăcut? Vocea lui era răguşită şi 
nesigură. 

— O, da. Realiză că pe lângă dorinţa de a nu-l 
dezamăgi pe el, fusese şi teama de a nu fi ea 
dezamăgită. 

El îi înlătură o şuviţă de păr de pe frunte. 

— Îţi mulţumesc. 

— Pentru ce? 

— Pentru că mi-ai redat magia. 

— Cred că eu ar trebui să-ţi mulţumesc pentru 
că m-ai introdus în lumea magiei. 

El râse uşor, ţinând-o în continuare strâns în 
braţe. Era atât de bine în braţele lui, se gândi ea 
în timp ce aluneca în somn. 


Când se trezi, camera era luminată doar de 
ultimele raze ale apusului. Privi spre Tyler care 
dormea alături. Ochii lui erau închişi şi respira 
adânc. 

Doar nu era îndrăgostită de el! Ce se putea 
întâmpla dacă era? Ce-avea să fie cu serviciul ei? 
Cu al lui? Voia el să se însoare, să aibă o familie? 

Dar se simţea atât de bine cu el, chiar dacă 
vorbeau numai sau tăceau pur şi simplu. Şi-apoi, 


bineînţeles, mai era şi altceva... felul cum o făcea 
să se aprindă doar cu o privire. 

Dar ceea ce simţea era oare dragoste 
adevărată? Adormi din nou. 

— Lara? şopti Tyler. 

Lara vru să răspundă dar nu avu energia să 
deschidă gura. Simţi că Tyler se dă jos din pat. 
Deschise ochii şi-l văzu punând telefonul în priză. 

Îşi muşcă buza şi se stăpâni să protesteze. 
Acum că era satisfăcut, se întorsese la afaceri, ca 
de obicei. Dezamăgirea nu era un cuvânt destul de 
cuprinzător pentru a descrie ceea ce simţea. 

Tyler discuta cu cineva pe nume Don. Era pe 
cale să se dea jos din pat şi să meargă la baie când 
îl auzi spunând: 

— Care e specialitatea de astăzi a lui Leni? Se 
ridică în pat şi luă perna în braţe, în timp ce el 
comanda masa pentru două persoane. Nu fusese 
un telefon de afaceri, până la urmă! 

După ce închise telefonul, se întoarse spre ea. 
Ea se aruncă în braţele lui. 

Tyler râse în timp ce căzură împreună pe pat. 


— Credeam că dormi. 

— Acum sunt trează. 

— Bine. Cina va sosi cam peste douăzeci de 
minute. 

Tyler stătea pe balcon, privind valurile 
oceanului în lumina lunii. O lăsase pe Lara 
dormind liniştită în patul lui. Departe la orizont, se 
vedeau luminile unui vapor de croazieră ce ieşea 


în larg. Nu ştia dacă era unul din vasele lui sau nu, 
dar îşi reaminti faptul că luni trebuia să se 
întoarcă la serviciu. De când începuse să lucreze 
la Neptune, totdeauna aşteptase o nouă zi de 
muncă... până acum. Acum i-ar fi plăcut să rămână 
aici, cu Lara, mereu. 

Gândindu-se la discuţia pe care o avuseseră pe 
plajă, îşi dăduse seama că în timp ce discutaseră 
comportamentul ei de marţea trecută, nu realizase 
de ce se răzgândise ea aseară. De altfel, ea nu-i 
dăduse niciun amănunt despre experienţa ei 
iniţială. Din ceea ce-i spusese, înţelesese că 
bărbatul cu care fusese îşi arătase interesul 
pentru ea datorită legăturii ei cu Angelique. Tipul 
fusese un prost. Angelique fusese frumoasă şi 
atrăgătoare, dar fusese imatură şi preocupată 
doar de sine. Cu o asemenea mamă, nu era de 
mirare că Lara avusese atâtea motive de 
nesiguranţă. Chiar era surprins că nu ajunsese o 
uşuratică. 

La naiba! Viaţa lui ar fi fost mai uşoară dacă 
ea ar fi fost cum o crezuse iniţial. Işi trecu 
degetele prin păr. Cum se vor despărţi la sfârşitul 
săptămânii? Ar rămâne dacă i-ar propune? Ar fi 
dispusă să se mute în Florida? 

Dar dacă i-ar cere şi ea ar accepta, ar 
continua să aibă aceeaşi lipsă de entuziasm pentru 
serviciu? Gândul îl supără. Se implicase prea mult 
în companie, dublându-i profitul în ultimii câţiva 
ani, în pofida proastei situaţii economice. De el 
depindeau o mulţime de oameni în păstrarea 


companiei. Avea să fie capabil să-şi desfăşoare în 
continuare activitatea cu Lara în preajmă? 

Nu prea credea. Ar merge la serviciu dar ar 
număra orele, minutele şi secundele până ar putea 
să plece ca să fie cu ea. 

Privind în susul şi în josul plajei la luminile 
hotelurilor şi ale vilelor, hotărî că, în pofida 
atracției dintre ei, va trebui să o lase să plece. 

Intră înapoi şi se îndreptă spre birou. 

Lara se trezi brusc. Visase meniul perfect de 
afişare pe ecran al programului său educaţional. 
Se întinse după carnetul de notițe pe care îl ţinea 
de obicei pe noptieră, dar mâna ei atinse doar 
lemn lustruit. Uitase, era în vacanţă. Avea un 
carnet de notițe în poşetă. 

Se ridică, apoi se opri, amintindu-şi că nu se 
dusese singură la culcare. 

— Tyler? Nu primi niciun răspuns. 

Dându-se jos din pat, îşi puse capotul şi merse 
în camera de oaspeţi pentru a-şi trece ideea pe 
hârtie. Ceasul de pe noptieră arăta trei şi douăzeci 
de minute. 

Făcu repede o schiţă şi notă ceea ce visase, 
apoi se duse să-l caute pe Tyler. 

Era în birou. Ridică privirea când ea intră în 
cameră. 

— Bună. 

— Bună. Faptul că erau treji în primele ore ale 
dimineţii când majoritatea oamenilor dormeau îi 
dădea o senzaţie de intimitate. 


— M-am trezit şi tu plecaseşi. 

— Voiam să verific ceva înainte de a ne ocupa 
din nou unul de celălalt. 

— Dacă ai de lucru am putea rămâne aici. Aş 
putea face plajă astăzi. 

— Nu te superi dacă nu mergem la Space 
Center? Lara ridică din umeri. 

— Pot oricând să mă duc într-una din zilele 
când eşti la serviciu. 

El se ridică în picioare şi o privi. Căldura din 
ochii lui o arse de la distanţă. 

— Fără Space Center, fără plajă, fără 
cearşafuri întinse şi fără propuneri. Se încruntă la 
ea şi ocoli biroul. 

Ea îl întâmpină la jumătatea drumului. 

Lara se trezi încet. Nu era somnoroasă, ci 
foarte relaxată şi nu voia să deschidă ochii. 
Braţele lui Tyler o ţineau strâns. 

— Aşa trebuie să te simţi în rai. Tyler râse 
încet. 

— Acelaşi lucru l-ai spus şi aseară, în 
circumstanţe mult diferite. 

Lara deschise ochii şi îi zâmbi. 

— Din câte-mi amintesc, soarele răsărise, aşa 
că nu putea fi mai degrabă dimineaţă devreme 
decât noapte? 

— Suntem în vacanţă. N-avem nevoie să ştim 
cât este ceasul. 

— Îmi place cum gândeşti. 

— Numai asta îţi place la mine? Lara râse. 

— Vânezi complimente. 


— Nu, încerc să mă asigur că nu mă vrei doar 
pentru mintea mea. Ea îşi trecu degetele peste 
pieptul lui. 


— Te asigur, că nu. 

El îi ridică mâna, o duse la buze şi îi sărută 
palma. 

— Acţiunile vorbesc mai mult decât cuvintele. 

— Vrei să-ţi dovedesc că nu te vreau doar 
pentru mintea ta? Tyler zâmbi. 

— Crezi că poţi? 

Ea-i răspunse la întrebare fără să spună vreo 
vorbă. 

Soarele pe care îl priviseră răsărind era 
aproape de apus şi sosise vremea să se întoarcă la 
Vero Beach. Pe drumul de întoarcere, Lara 
rememoră ziua şi nu reuşi să-şi stăpânească 
zâmbetul. 

Nu mai ţinea minte de câte ori făcuseră 
dragoste sau de câte ori adormiseră, dar se simţea 
minunat - perfect trează şi plină de energie. Tyler 
îi depăşise şi cele mai nebune visuri. 

Dar îl iubea? 

Era aproape sigură că îl iubea. Şi la fel de 
sigură că la sfârşitul săptămânii, sau înainte, dacă 
i-ar cere să rămână cu el, răspunsul ei ar şi de. 

— Eşti foarte tăcută. 

— Mă gândeam la weekend. 

— Te-ai simţit bine? Lara zâmbi. 

— Da. 

El întinse mâna şi o prinse de genunchi. 


— Bine. Vreau să ai amintiri plăcute despre 
călătoria în Florida. I se puse un nod în stomac. 
Amintiri plăcute? 


Capitolul 10 


Lara nu era sigură că era pregătită să dea 
ochii cu mama sa, cu Claire, sau cu oricine 
altcineva. Işi reaminti că ar putea fi suspectaţi că 
au dormit împreună în timpul weekendului, dar nu 
trebuia să confirme suspiciunile lor printr-un 
comportament vinovat sau să încerce în mod 
evident să se dea de gol prin comportamentul faţă 
de Tyler. 

Uşa se deschise când ei începură să urce 
treptele de la intrare. 

După ce le ură bun venit acasă, Farley spuse: 

— Domnule Thorne, doamna Thorne, 
domnişoara Angelique şi domnul Dillon sunt în 
camera de zi. 

— Mulţumesc Farley. 

— Mergem? 

Lara îşi muşcă buza de jos, ridică din umeri şi 
mormăi: 

— Cred că da. 

Tyler o privi cu ochii micşoraţi. 

— Iubito, n-ai motive să fii nervoasă. Nimeni 
nu va şti nimic vreodată, decât dacă tu hotărăşti 
să le spui. 


Lara fu mulţumită de înţelegerea lui, mai ales 


că nu-i împărtăşise temerile. Ştia că el avea 
dreptate, nimeni n-avea să afle, dar era greu de 
crezut că tot ceea ce experimentase în acest 
weekend nu se vedea din înfăţişarea ei. Chiar dacă 
înfăţişarea ei releva doar o nouă strălucire, ei 
aveau să ştie de ce. Dar strălucirea putea fi pentru 
că se îndrăgostise pentru prima oară... 

— Şi în seara aceasta? Puse întrebarea care o 
frământase în ultima parte a călătoriei lor. 

În ochii lui păru să treacă umbră. 

— Ne descurcăm. Cu o mână pe mijlocul 
spatelui ei, el o conduse în cameră. 

— Hei, unde sunt urechile lui Mickey Mouse? 
Dillon fu primul care le observă apariţia. 

Angelique bătu cu mâna locul lângă ea pe 
canapea. 

— Vino aici şi povesteşte-mi despre Disney 
World. 

Lara povesti, Tyler adăugă amănunte şi 
Angelique privea când la unul când la celălalt. 
Lara ştia că mama ei încerca să afle dacă se 
întâmplase între ei. 

Conversaţia trecu apoi la filmarea de a doua 
zi. Claire şi Dillon se ocupaseră mult de pregătiri 
pe durata weekendului. 

— Preston trimite o limuzină pentru mine la 
şapte. Neil şi Claire vin cu mine, dar este destul 
loc şi pentru voi. 

Lara se uită la Tyler. 

— Voi fi numai eu, mamă. Tyler nu merge. 
Încercase să nu lase amărăciunea să i se citească 


în voce. 
— Ai să vii după serviciu, nu-i aşa? Petrecerea 
va ţine aproape toată noaptea. 


— Sunt sigur că va ţine, dar eu nu voi putea 
veni. 

— Te rog! insistă Angelique. 

— Mi-am luat deja prea mult timp liber. 

Prin fereastră, Lara observă maşina lui Neil 
intrând pe alee. 

— A sosit Neil. Claire se uită afară. 

— Deja a venit? Se uită la ceas. Uite câte 
ceasul, mai bine ne-am schimba pentru cină. 

După ce-l întâmpinară pe Neil, Claire, 
Angelique, Tyler şi Lara porniră sus. 

Ajunsă la uşa camerei ei, Lara se opri şi se 
întoarse să se uite după Tyler. Aşteptase ceva din 
partea lui înainte de a porni fiecare spre camera 
sa. Un semn subtil care să fie înţelegerea lor 
pentru timpul petrecut împreună... un semn cu 
ochiul, o strângere de mână, o privire arzătoare. 
Dar poate nu trebuia să fie un semn... El ştia mai 
mult despre relaţia bărbat-femeie decât ştia ea. 

După duş, se duse la dulap. Primul lucru pe 
care îl văzu fuse rochia pe care o împrumutase de 
la Angelique. Voia să se asigure că el n-avea să o 
ignore în seara acesta, dar putea îndrăzni s-o 
îmbrace din nou? 

— Hei, bătrâne, nu vii la cină? 

— Betty mi-a dus o tavă aici. Tyler nu-şi ridică 
ochii din contractul pe care îl citea. 


Neil se aşeză neinvitat pe fotoliul din faţa 
biroului. 


— Lara e îmbrăcată în rochia pe care a purtat- 
o în prima seară când a venit. Eşti sigur că nu vrei 
să te răzgândeşti? A 

Tyler se foi nemulţumit pe scaun. Încercase să 
se concentreze asupra lucrului şi să nu se 
gândească la Lara. 

Se uită la fratele său mai mic şi văzu o sclipire 
în ochii acestuia. Aceasta însemna de obicei 
bucluc. Ce mai punea oare la cale? 

— Au fost câteva telefoane pentru tine 
sâmbătă şi duminică. Se pare că n-ai răspuns la 
apelurile pagerului, apoi Dillon a încercat să te 
sune la apartament, dar nici acolo n-a primit 
răspuns. Mă întrebam... 

— Apropo, Neil, de ce m-ai lăsat să cred că 
Dillon a fugit cu Lara sâmbăta trecută. 

— N-am vrut să crezi că ai fost singurul lăsat 
pe dinafară. 

— Când naiba ai de gând să te maturizezi? 

— Hei, încercam să-ţi fac o favoare. 

— Amestecânduc-te în viaţa mea? 

Dacă Neil nu s-ar fi amestecat, poate că n-ar fi 
sărutat-o prima oară pe Lara. Ar fi continuat să 
creadă despre ea că e o prinţesă de gheaţă, ceea 
ce l-ar fi mulţumit. 

Minţea. Avusese un weekend incredibil. Putea 
regreta că legătura avea să fie de scurtă durată, 
dar nu putea regreta că se întâmplase. Dacă era 


onest cu sine, ar fi trebuit să-i fie recunoscător lui 
Neil. 

Şi ar fi fost, dacă ar fi sigur că şi el şi Lara 
aveau să se despartă fără să sufere. Dar ea 
devenise foarte tăcută după ce el îi spusese că 
voia să aibă amintiri foarte plăcute despre 
călătoria ei. Ea nu spusese nimic care să arate ce 
simţea. Şi întrebarea ei despre astă seară... îl 
şocase să constate că nu avea un răspuns. Nu 
putuse răspunde pentru că nu plănuise nimic. 
Clipă de clipă se gândise să fie cu ea, dar nu 
realizase până când întrebase ea despre seara 
aceasta. Totul mergea împotriva oricărui precept 
pe care-l urmase vreodată. Poate că ea îl vrăjise. 

Neil se ridică, întrerupându-i firul gândurilor. 

— Aminteşte-ţi că nu întinereşti. 

— Nimeni n-o poate face. 

Tyler îl privi cum pleacă, dar imediat ce uşa se 
închise în urma lui, în minte o şi văzu pe Lara. 
Purta din nou acea rochie. Poate ar fi trebuit să ia 
cina în sufragerie. Oricum, ea n-avea să plece 
până sâmbătă. 

Tyler era cât pe ce să întârzie la cină. Lara se 
întrebă dacă lucrase până atunci. 

— A, văd că te-ai hotărât să ni te alături, până 
la urmă, spuse Neil. 

Lara se uită la Tyler. Nu avusese de gând să ia 
cina cu ei? se întrebă de ce şi ce-l făcuse să se 
răzgândească. 

Uşoara lui ridicare din umeri nu-i dădu prea 
mari indicii. El îşi luă locul, în capul mesei. 


Mâncarea era excelentă, ca întotdeauna, dar 
Lara nu era în stare s-o aprecieze. Era prea 
conştientă de prezenţa lui Tyler. Fiecare mişcare a 
lui stârmea amintirea chinuitoare a timpului 
petrecut împreună. 


Nu participă aproape de loc la conversaţie, 
abia aşteptând ca masa să se termine şi să-şi 
poată arunca braţele în jurul gâtului lui Tyler. Se 
întrebă cum ar reacţiona ceilalţi dacă ar face-o, 
inclusiv Tyler. 

Ce-ar face? Ar lua-o în braţe şi ar pleca cu ea 
sau i-ar sugera politicos să-şi reia locul? 

— Mă gândeam... începu Neil. Şi ceva din 
tonul lui o făcu pe Lara să fie foarte atentă. 

— Dumnezeu să ne ferească, îl întrerupse 
Dillon. 

— Mulţumesc, dar aşteaptă să auzi ideea până 
la sfârşit înainte de a face glume, zâmbi Neil. 

— La ce te-ai gândit, Neil? interveni Claire. 

— Cred că Lara ar trebui să se mărite cu unul 
dintre noi. Lara abia reuşi să-şi pună paharul cu 
apă pe masă fără să-l verse. Mai înainte se 
gândise că măritişul cu Tyler era în afara oricărei 
discuţii, dar aceasta fusese înainte de a-şi petrece 
weekendul cu el. 

li aruncă o privire. Acesta se uita la Neil şi 
păru calm când întrebă: 

— De ce? 

— Dacă s-ar mărita cu unul dintre noi, s-ar 
putea numi Larisa Rose - Thorne (Larisa Trandafir 


- Spin). 

— Drăguţ, spuse Angelique, dar o femeie nu 
trebuie să se mărite ca să-şi schimbe numele. O 
poate face cu un formular completat şi nişte taxe. 

Neil ridică din umeri. 

— Ar fi mai simplu dacă s-ar mărita cu unul 
dintre noi. 

— Ai de gând să sugerezi vreun nume? întrebă 
Claire. 


— În niciun caz. Ea trebuie să facă alegerea. 

— Te oferi voluntar? întrebă Tyler. 

— Cum e zicala aceea veche? interveni Dillon 
în conversaţie. Vârsta înaintea frumuseţii? 

— Eu sunt cel mai arătos, nu-i aşa? spuse Neil, 
îndreptându-se de spate şi aranjându-şi haina. 
Aruncă o mână pe spătarul scaunului Larei. 

Claire clătină din cap. 

— Destul, Neil. Cred că Lara mulţumeşte 
cerului că e copil unic. Poate ar trebui să-i spui că 
glumeşti. 

— Poate că nu glumesc. 

Betty intră cu desertul şi conversaţia se 
întoarse la filmul lui Angelique. Lara era ocupată 
cu gândul de a fi Larisa Rose - Thorne, de a avea o 
familie aşa cum visase cu ochii deschişi pe drumul 
de întoarcere, să se trezească la fel ca azi 
dimineaţă în braţele lui Tyler. 

Întotdeauna avea să fie astfel? Prezenţa lui o 
va face mereu să îşi dorească să fie în braţele lui? 
Gândul îi provoca în acelaşi timp bucurie şi teamă. 


El nu părea să fie tulburat. Arăta şi vorbea 
normal când răspunse la întrebarea lui Angelique. 

Dar, îşi reaminti ea din nou, pentru el nu era o 
situaţie nouă. Pentru ea era. 

Îşi dorea ca el să fi reacţionat în vreun fel la 
sugestia lui Neil. După ce spusese în maşină 
despre amintirile frumoase pe care voia să i le lase 
despre călătorie, nu mai era sigură de legătura lor. 


La terminarea cinei, trecură în salon. Înainte 
de a apuca să se aşeze, Tyler o întrebă pe Lara 
dacă i-ar face plăcere o plimbare prin grădină. 

Acceptă. Ajunşi afară şi ieşiţi din lumina din 
faţa casei, Tyler o trase în braţele sale şi o sărută 
cu pasiune. Deci nu era atât de neafectat pe cât 
părea. Lara răspunse sărutului său cu aceeaşi 
pasiune. 

Se lipi de el, nemulțumită că întâlnea bariera 
hainelor. Tyler îşi strecură o mână prin şliţul 
rochiei ei, în timp ce cu cealaltă o ţinea strâns 
lipită de el. 

— Abia aşteptam clipa asta. 

Vocea lui suna răguşit. Îşi plimbă mâna pe 
portjartierul ei. 

— Şi eu la fel, gemu Lara. 

Sărutul lui deveni mai insistent, iar 
mângâierile tot mai îndrăzneţe. 

— Poate că ar trebui să mergem sus, şopti el 
cu buzele lipite de buzele ei. 

Ea suspină în semn de încuviinţare. 

Apartamentul lui era uriaş. Intrară într-un 


living mare, despărţit de dormitor de o uşă dublă 
prin care se vedea interiorul. 


— Bei ceva? 

— Nu, mulţumesc. 

Intinzând o mână, el îi trecu degetele prin păr, 
apoi îşi lăsă palma pe obrazul ei. 

— Trebuie să-mi fac griji că mâine când vei fi 
departe te vei lăsa fermecată de Neil? 

— Poate ar trebui să vii şi să te convingi că nu 
mă va fermeca. Işi trecu degetele prin părul lui, 
apoi îi trase capul mai aproape ca să grăbească 
sărutul următor. 

Tyler rezistă cererii ei nerostite. 

— Cred că m-am făcut înţeles. Am 
responsabilităţi aici. 

— Atunci voi sta şi eu aici. Pot veni cu maşina 
până la tine la birou şi să-ţi aduc prânzul, iar când 
te vei întoarce acasă, vom fi doar noi doi... adăugă 
ea în gând. 

El îşi scutura capul şi se încruntase. 

— Lara, probabil voi lucra şi în timpul pauzei 
de prânz şi voi veni acasă foarte târziu. Nu vreau 
să stau toată ziua cu grija că te plictiseşti. Vreau 
să pleci. 

— Înţeleg. Se retrase câţiva paşi şi se întoarse 
cu spatele la el. Perdelele erau deschise şi ea privi 
în întuneric. 

— Nu, nu cred că înţelegi. 

— O, înţeleg că responsabilităţile sunt puse 
înaintea obligațiilor şi a promisiunilor. Era 


supărată pe ea, frustrată de situaţie. 

— De ce nu accepţi că am spus nu? 

Pentru că m-am îndrăgostit de tine şi vreau să 
fiu cu tine şi să mă iubeşti. Ce-ar fi spus oare dacă 
ea ar fi rostit cuvintele care-i veniseră în minte? 
Dacă şi el ar fi ţinut la ea, n-ar fi fost atât de 
liniştit în privinţa zilei de mâine. 


Capitolul 11 


Domnea o tăcere apăsătoare. Lara privi peste 
umăr la Tyler. Stătea cu mâinile adânc înfipte în 
buzunare. 

— Poate că ar fi trebuit să fi avut înainte 
această discuţie. El îşi trecu o mână prin păr, apoi 
îşi frecă ceafa. 

— Lara, nu văd schimbându-se această situaţie 
în viitorul apropiat. 

Ea se sili să râdă. 

— N-am luat în serios cuvintele lui Neil. Tu? 

— Nu-ţi face probleme, n-am de gând să-ţi 
forţez mâna să te căsătoreşti cu mine dacă asta te 
îngrijorează. 

— Bineînţeles că nu. 

— Sunt îngrijorat că s-ar putea să trăieşti cu o 
impresie greşită şi n-aş vrea să suferi. 

Era prea târziu, dar nu trebuia să-l lase să 
afle. Nu-i trebuia simpatia sau mila lui. 

— Crezi că am să sufăr pentru că nu vrei să te 
căsătoreşti cu mine? Ce te face să crezi că aş fi 
gata să mă căsătoresc cu tine dacă m-ai întreba? 


— Bine, eu... 

— Pentru informarea dumneavoastră, domnule 
Thorne, sunt perfect fericită cu viaţa pe care o 
duc, aşa cum este. Cel puţin aşa fusese până să 
plece în vacanţă. 

— Lara. Încercă să o atingă, dar ea se retrase. 

— Sunt fericită astfel. Şi dacă te interesează, 
prefer să mă numesc oricum altfel decât Larisa 
Rose Thorne. Crede-mă, nu m-aş mărita cu tine 
nici dacă ai fi singurul bărbat de pe lume. 

Tyler privi ieşirea furtunoasă a Larei pe uşă, 
cu capul sus şi umerii drepţi. Dacă ar fi crezut o 
clipă că ceea ce-i spusese era adevărat, ar fi plecat 
după ea, ar fi luat-o pe sus şi ar fi dus-o în pat. 

Dar în ochii ei văzuse pentru o clipă suferinţă, 
chiar dacă ea reuşise să o ascundă apoi. La naiba. 
N-ar fi trebuit să o atingă vreodată. Ar fi trebuit să 
facă duşuri reci şi să păstreze distanţa. 

Mai rău era că simţea nevoia să plece după ea, 
să o ia în braţe şi să-i spună că nu era adevărat ce- 
i spusese. Să-i spună să-şi anuleze programul de 
mâine şi să petreacă fiecare clipă împreună, de 
preferinţă îmbrăţişaţi. Să-i promită orice pentru a 
alunga umbra din ochii ei. 

— Lara, iubito, e vremea să te trezeşti. Vocea 
ce se auzise lângă urechea ei era blândă. Umărul 
pe care avea capul rezemat era masculin. 

Lara deschise ochii şi se ridică încet; limuzina 
se oprise. Se uită la bărbatul în braţele căruia se 
afla. 


— Neil. Căscă. Îmi pare rău. 

— N-ai motive. El întinse mâna şi-i înlătură 
părul de pe faţă. Singurul meu regret este că nu 
sunt cel care ţi-a risipit energia. 

Zgomotul motorului o adormise după ce toată 
noaptea se răsucise în pat în speranţa că va reuşi 
să adoarmă. Nu ştia când căzuse în braţele lui 
Neil, dar pentru că Angelique şi Claire fuseseră şi 
ele în maşină, nu era îngrijorată. Căscă din nou. 

— După ce vom ajunge pe vapor, te vei putea 
duce să dormi în cabina ta, continuă Neil. Dacă 
mă rogi frumos, m-aş putea lăsa convins poate să 
te las să mă foloseşti din nou drept pernă. 

Ea se sili să zâmbească la gluma lui Neil. Nu 
voia să ştie cineva că ceva era în neregulă. 
Situaţia cu Tyler era şi aşa destul de rea, n-ar fi 
suportat să şi vorbească despre ea. 

Din fericire, pe vapor erau destule activităţi în 
desfăşurare care să-i ţină gândurile departe de 
Tyler. Echipajul navei era acolo, ocupat cu 
problemele lui, tratând anturajul lui Angelique ca 
pe nişte oaspeţi, în timp ce Preston şi echipa sa 
înregistrau activitatea pe film. Într-un moment de 
acalmie. Lara începu să se plimbe pe punte. 

Auzi paşi care se opriră în apropierea ei. 
Întorcând capul, îl văzu pe Ben Dennison rezemat 
de copastie lângă ea. 

— Am văzut viitorul film al mamei 
dumneavoastră la montaj. L-aţi văzut? 

— Nu. 


— E vorba despre relaţia mamă-fiică. Timpul 
ar fi foarte potrivit să scrieţi o carte acum. 


— Domnule Dennison, v-am refuzat de mai 
multe ori. Dacă nu înţelegeţi sensul acestui 
cuvânt, ar fi timpul să consultaţi un dicţionar. 

— Am învăţat din experienţă că înseamnă 
adesea poate. 

— Vă garantez că de data aceasta înseamnă 
tot nu. Se întoarse şi se îndepărtă. 

El o urmă şi o prinse de braţ. 

— Sunt sigur că editorul va face să merite 
efortul.  Trăgându-şi mâna, se pregăti să-i 
răspundă dar fu întreruptă de Neil. 

— Tipul acesta te deranjează, Lara? 

— Da, mă deranjează. 

Neil făcu un gest peste umăr cu degetul mare. 

— Fă paşi amice. 

Se îndepărtă şi Neil îl urmări cu privirea. 

— Ce s-a întâmplat? 

Lara îi explică despre Ben şi ideea lui de a 
publica o carte. 

— Bine, dacă te mai deranjează, doar spune- 
mi şi-l arunc la şobolanii din cală. 

Lara râse. 

— Angelique m-a trimis să te aduc. Echipa de 
filmare ia o pauză şi vom lua prânzul în 
apartamentul ei. 

N-avea poftă de mâncare, dar acceptă braţul 
oferit de el şi îl urmă în apartamentul lui 
Angelique. 


Entuziasmul ei scăzu şi mai mult până la cină 
şi pentru dansul programat ulterior. Dar se 
îmbrăcă atent pentru eventualitatea că Dillon avea 
să-l convingă până la urmă pe Tyler să vină. 
Împrumută o altă rochie de la Angelique, la fel de 
sexy şi îndrăzneață ca prima. 

În loc să-şi lase părul liber ca să fie ascunsă 
privirilor, îl strânse la spate într-o coadă de cal. 
Din cauza alegerii pieptănăturii, umerii şi spatele 
îi rămaseră la vedere. 

Când Dillon apăru singur, cu puţină vreme 
înainte de cină, pierdu şi ultima speranţă că Tyler 
se va răzgândi. 

Îndată ce orchestra începu să cânte, dansă cu 
Neil şi Dillon, apoi cu o mulţime de parteneri din 
echipa de filmare, actori şi figuranţi. Se sili să 
râdă la glumele care nu-i păreau amuzante şi să 
zâmbească politicos la complimentele primite. 

Privi prin sală. Avea vedenii? Un bărbat care 
semăna cu Tyler stătea acolo, cu braţele 
încrucişate pe piept, uitându-se fix la ea. Era el 
sau îşi dorise atât de mult ca el să fie acolo încât 
mintea îi juca feste? îl pierdu din vedere din cauza 
mulţimii. Când încercă să-l regăsească cu privirea, 
greşi pasul şi ateriză pe piciorul partenerului de 
dans. Zâmbi a scuză. 

— Îmi pare rău. 

— E în regulă, dar vă va costa un alt dans. 

— Încercaţi mai târziu, cred că dansul acesta 
este al meu. Vocea veni din spatele ei. Deşi 


familiară, era destul de rece. 

Răceală se vedea şi în ochii lui, când o luă în 
braţe. 

— Regret că-ţi stric distracţia, dar dacă am 
venit atâta cale pentru tine, cred că-mi datorezi 
cel puţin un dans. 

Inima Larei bătea cu putere. Era aici... Chiar 
era aici. 


— Nu sunt sigură că-mi place tonul tău. 

— Eu sunt sigur că nu-mi place să te găsesc 
îmbrăcată ucigător în braţele a jumătate de duzină 
de bărbaţi străini. 

— De când eşti aici? Am fost în braţele lor 
pentru că dansam cu ei. Aceasta este o petrecere. 

— Ai auzit vreodată că poţi sta deoparte? 

O scânteie de speranţă îi lumină inima. Dacă 
nu i-ar păsa, n-ar reacţiona astfel. 

— Dacă nu te-aş cunoaşte, aş spune că eşti ca 
un amant gelos. Ar fi vrut să-şi arunce braţele în 
jurul gâtului lui şi să râdă fericită. 

Înainte de a face vreo mişcare apăru Neil. 

— Hei, bătrâne, mă bucur să văd că ai reuşit 
să vii. Il bătu pe Tyler pe umăr. 

— Lara, Preston crede că lumina a fost slabă 
în scenele cât am dansat împreună. Vrea să le 
reluăm. 

Lara se uită la Tyler. Arăta mai furios decât 
înainte. 

— Nu mă lăsa să te opresc. El îi dădu drumul 
şi făcu un pas înapoi. O parte din ea voia să se 


întoarcă în braţele lui, dar era oare înţelept. Poate 
dacă se arăta mai puţin accesibilă... Nu rezistă 
când Neil o luă de mână. 

— Nu crezi că sari calul? îl întrebă ea pe Neil 
după ce începură să danseze. 

— Nu-ţi face probleme, îi va face bine să ştie 
că are puţină competiţie. 

Nu era nicio competiţie în ceea ce o privea, ea 
încercase doar să facă să treacă timpul. Se îndoia 
că era în stare să mai recunoască partenerii cu 
care dansase în ultima oră... aşa impresie 
nemaipomenită îi făcuseră. 


— De-aceea ai venit? 

— Nu, vă descurcaţi bine singuri. Preston 
chiar m-a trimis. 

— Sper ca de data aceasta să fie mulţumit de 
lumină. 

— E aşa groaznic să dansezi cu mine? 

— N-am vrut... 

— Nu te scuza. Ştiu că ai prefera să te cerţi cu 
Tyler. 

— Te ţii mereu de şotii, Neil, dar tu crezi în 
lumea lui Tyler? 

— Da. El este tot ceea ce vreau să fiu când mă 
voi maturiza. 

Tyler stătea la o masă din afara luminilor, 
aparatelor şi celorlalte echipamente de filmare. 

Ea avea dreptate, bineînţeles, se purtase ca un 
amant gelos. De obicei nu se comporta astfel. Şi 
din nou, în ultima săptămână spusese şi făcuse o 


mulţime de lucruri care nu intrau în obiceiurile 
lui. 

Se  înfuriase văzând-o dansând, râzând şi 
simțindu-se bine. Toată ziua şi-o imaginase tristă, 
singură şi ducându-i lipsa. Viziunea ei încântată, 
zâmbind recunoscătoare când el intra în sală îl 
făcuse ca toată ziua să muncească şi să-şi pună 
angajaţii să muncească pe rupte. Se grăbise să 
plece de la serviciu şi închiriase un elicopter ca să 
vină în ajutorul ei. 

Bine, în sfârşit acum ştia adevărul - ea nu 
avusese nevoie de el să o salveze. Se îndoia că se 
gândise măcar o singură dată la el de când ieşise 
ca o furtună aseară din camera lui. Poate că doari 
se păruse că vede suferinţă în ochii ei, poate că ea 
credea fiecare cuvânt pe care-l pronunţase. 


Venise cu elicopterul dar aranjase ca limuzina 
să-l ia dimineaţă. Putea chema şoferul să vină şi să 
îl ia acum. Se gândi că era deja aici şi, aşa cum 
spusese Lara, aceasta era o petrecere. 

Reperă o blondă pe care o observase în jurul 
casei pe timpul recentelor filmări. Ea se uita la el. 
Când ea zâmbi şi îşi ridică paharul spre el, se 
ridică în picioare şi înclină capul în direcţia în care 
era ea. 

Trecuse aproape o oră de când ea şi Neil 
terminaseră dansul şi se despărţiseră. Ea-l văzu pe 
Tyler stând de vorbă cu una din coafezele lui 
Angelique şi se hotărî să aştepte până vor termina 
de discutat înainte să-l abordeze. 


Dar conversaţia continuase. Dansaseră, apoi 
se aşezaseră la o masă şi continuaseră să discute. 
Nu numai o dată îl văzuse uitându-se spre ea. 

Lara refuză toate invitaţiile la dans, motivând 
oboseala. Până la urmă, nu mai suportă şi plecă 
să-şi găsească parteneri, sperând astfel să-i 
capteze atenţia. 

Pierdu şirul dansurilor şi al partenerilor. Afişă 
un zâmbet mulţumit când dansă cu Dillon. 

— Ce se întâmplă cu voi doi? 

— Nimic. 

— Ce-a fost în weekend? 

— Ce vrei să spui? 

— Mă aşteptam să vă întoarceţi la o altă 
temperatură. 

— Îmi pare rău că te-am dezamăgit. 

— Ultima dată când am avut o discuţie 
sinceră, te întrebai cum să-l faci să înţeleagă că 
erai interesată de el. 


— M-am mai gândit puţin şi m-am răzgândit 
din nou. 

— Nu te cred nici mort. 

— Dillon, îţi apreciez grija, dar nu este treaba 
ta. 

— E cel mai bun prieten al meu, Lara şi se 
poartă ciudat. Nu-şi ia niciodată mai mult de o zi 
liberă, nu-şi uită niciodată pagerul şi nu se plimbă 
niciodată în grădină după cină. 

— Poate că i-a recomandat doctorul să o lase 
mai moale cu munca şi să înceapă un program de 


exerciţii fizice. 

— Sunt sigur că mi-ar fi spus. 

— Bine, atunci sunt sigură că dacă va vrea să- 
ţi spună ce am discutat mai devreme, îţi va spune. 
Melodia ajunse la sfârşit. Se îndepărtă de Dillon. 

— Ar mai trebui să afli ceva; nu discută 
niciodată mai mult de o jumătate de oră cu o 
femeie la o petrecere decât dacă plănuieşte să o ia 
cu el în pat. 

Minunat. Îl aruncase direct în braţele unei alte 
femei. 

Când altcineva o invită la dans, nici măcar nu 
se uită la el şi acceptă imediat. Tyler şi prietena 
lui se ridicară. Răsuflă uşurată când se îndreptară 
spre ringul de dans. Dar uşurarea fu de scurtă 
durată pentru că femeia se lipi de Tyler, 
încolăcindu-şi braţele în jurul gâtului lui. Când 
Lara privi unghiile lungi ale femeii intrând în părul 
lui Tyler, le simţi înfigându-se în inima ei. 

— Aş... aş vrea să ies la aer. Se retrase de 
lângă bărbatul cu care dansa. 

Când ajunse afară, constată că acesta venise 
după ea şi că nu era un necunoscut. Dansase cu 
Ben Dennison. Minunat, este tot ce-mi trebuie, îşi 
zise ea. 


— Prea multă şampanie? întrebă el. 

— De fapt, nu-mi amintesc să fi băut ceva. 

— Chiar v-a supărat atât de mult să o vedeţi 
pe mama dumneavoastră sărutându-l pe Preston 
Kent? 


Îl sărutase mama ei pe Preston? Fusese atât 
de atentă la Tyler încât nu observase. 

— Dacă veţi continua să-mi puneţi întrebări 
personale, voi insista să vă întoarceţi la petrecere. 

— Nu mai pun întrebări. 

Merseră fără să vorbească, urmăriţi de muzica 
ce străbătea de la petrecere. 

— Aţi vrea să mergeţi în cabina mea şi să 
vedeţi viitorul film al mamei dumneavoastră? 

— Nu. Nu dorea nimic mai mult decât să 
rămână singură. Cred că am să mă duc în cabina 
mea. A fost o zi lungă. 

— Vă conduc. 

— Nu-i nevoie. 

Cu o viteză care o şocă, o întoarse cu faţa spre 
el şi o prinse în braţe. 

— Lara, uită toată povestea cu cartea, uită-te 
la mine ca bărbat... un bărbat complet fascinat de 
tine. 

Se dezmetici repede şi începu să se zbată ca 
să se elibereze. 

— Sunt flatată dar... 

O propti cu spatele de perete. Era sigură că 
dacă ar ţipa, cineva ar auzi, dar încerca să se 
descurce fără să facă o scenă. Punându-şi mâinile 
pe pieptul lui, îl împinse. 


— Lara, puiule, nu te lupta cu mine. 

— Atunci lasă-mă să plec. Vocea ei era încă 
stăpânită, dar se gândi că va trebui să strige. 

— Dă-mi un sărut mai întâi. Incepu să-şi 


apropie gura de gura ei. Ea îl împinse mai tare şi 
deschise gura să strige. Dintr-odată, el nu mai era 
acolo, iar forţa cu care se pregătise să îl împingă o 
făcu să se clatine. Reechilibrându-se să nu cadă, 
se simţi prinsă de o pereche de braţe puternice. 

Instinctiv, se zbătu să scape, dar îl văzu pe 
Ben căzut pe punte şi frecându-şi maxilarul. 

Ridică privirea. Era în braţele lui Tyler. Se uită 
în jur după femeia cu care dansase el. Nici urmă. 

Uşurarea că el fusese singura cauză a 
frustrărilor de seara trecută, că scăpase de efortul 
de a părea fericită de rolul pe care trebuise să-l 
joace că îi plăcea să fie la petrecere ca şi bucuria 
de a fi scăpată de Ben, o făcură să izbucnească în 
plâns. 

— Te simţi bine, iubito? 

Încuviinţând, cu o mişcare din cap, se întoarse 
şi îşi aruncă braţele în jurul gâtului lui. El o 
strânse în braţe, legănând-o încet. 

— Hai să mergem undeva unde să putem 
vorbi. _ 

Ea încuviinţă din nou. Indreptându-se, se uită 
în ochii lui. Lumina era slabă dar nu mai văzu nici 
urmă de răceală. 

— Tyler? 

Punându-şi o mână sub bărbia ei îi ridică faţa 
şi o sărută. 

— Lara, te iubesc, şopti el lângă buzele ei. 


Capitolul 12 


— Şi eu te iubesc, răspunse ea în şoaptă. 
Sărutul care urmă fu mai mult tandru decât plin 
de pasiune şi apoi, porniră spre apartamentul lui 
Tyler. 

Ajunşi acolo, Tyler se aşeză pe canapea, 
trăgând-o pe Lara pe genunchii lui şi îmbrăţişând- 
O. 

— Cine era tipul? 

Lara se strânse mai tare la pieptul lui, 
recunoscătoare că o salvase de Ben şi fericită că 
erau singuri cum fuseseră în weekend. 

— Îţi aminteşti ziua în care ai venit la piscină 
să-mi aduci mesajele? El încuviinţă. Acela era Ben 
Dennison. 

— Cel cu biografia? 

— Da. 

— De ce naiba ai plecat de la petrecere cu el? 

— N-am plecat cu el. Eu am plecat şi el m-a 
urmat. Îmi ceruse să-l ajut cu acea carte. Cred că 
se hotărâse să schimbe tactica şi să încerce să mă 
seducă mai întâi. 


— Iubito, au trecut toate, atâta timp cât ai fost 
sinceră în privinţa celor spuse pe punte. 

— Că te iubesc? 

— Exact, zâmbi Tyler. 

— Chiar aşa este, zâmbi ea. Dar tot vreau să-ţi 
vorbesc despre mine. 

— Dacă ţii neapărat. 

— Înainte de toate, vreau să-ţi spun că 
Angelique mă iubeşte şi s-a străduit să fie o mamă 


bună. Dar strădaniile ei n-au avut continuitate. 

— Se opri o clipă, cu sprâncenele încruntate. 

— Din cât îmi amintesc, totdeauna am fost pe 
locul doi în viaţa mamei. Am fost mereu plasată 
după cariera ei şi după orice bărbat cu care s-a 
întâmplat să fie încurcată. Ştiu că uneori nu se 
putea altfel dar se întâmpla atât de des... şi dura 
atât de mult... 

— Dar tatăl tău? 

— N-am ştiut cine era tatăl meu până la vârsta 
de şase ani. El era prezent din când în când, îl 
ştiam ca domnul MacPherson, dar n-am ştiut că 
suntem rude şi nici el. 

Tyler păru uluit. 

— N-ai ştiut că era tatăl tău? 

— Nu până la şase ani. Când a aflat, amândoi 
s-au jucat de-a războiul pe seama mea o bună 
bucată de vreme. Câteodată, când tatăl meu 
trebuia să vină să mă ia pentru o vizită, Angelique 
făcea pe supărată. Când în sfârşit tatăl meu sosea, 
sfârşea prin a o scoate pe ea în oraş. Eu eram doar 
o fetiţă. Nu puteam intra în competiţie cu mama. 

Davis îmi promitea că va ieşi cu mine altă 
dată, dar pentru el a se ţine de promisiune 
însemna doar să-mi trimită nişte jucării scumpe 
sau rochii noi. Bineînţeles, în sezonul de fotbal, 
când el era pe drum şi eu la şcoală, nu-l vedeam şi 
nici nu auzeam de el. 

— Când erai mică, ai întrebat vreodată unde 
era tatăl tău? 

— Sigur, ştiam că în familie se presupune că 


trebuie să existe doi părinţi. Angelique îmi spunea 
că tatăl meu este plecat într-o călătorie lungă de 
afaceri. Eram mică. N-aveam idee cât de lungă 
poate fi o călătorie de afaceri. Privind în urmă, m- 
a deranjat cel mai tare că a minţit pentru că la 
scurtă vreme după aceea, părinţii lui Davis au 
murit. Mi-am pierdut repede bunicii şi mi-a fost 
greu s-o iert pe mama pentru acei ani ai copilăriei 
pe care aş fi putut să-i petrec împreună cu ei. Am 
amintiri foarte plăcute despre scurta vreme 
petrecută cu ei şi mă întreb cât de diferită ar fi 
fost viaţa dacă i-aş fi avut lângă mine de la 
început. 

— Dar părinţii mamei tale? 

— Ei au murit înainte ca mama să ajungă la 
Hollywood. Cel puţin ea aşa a spus întotdeauna. 

— Mătuşi, unchi, veri? 

— Din partea tatii, dar pentru că eu am venit 
mai târziu, nu m-am integrat niciodată între ei. În 
plus, pentru că mama e cine e, au un fel de 
rezervă. 

— Se pare că n-ai fost prea fericită în 
copilărie. 

— N-am fost şi m-am simţit vinovată pentru că 
eram nefericită. Mă uitam în jur la tot ce aveam, 
ştiind că majoritatea fetiţelor ar fi fericite să aibă 
măcar o parte din ce aveam eu, Dar aş fi schimbat 
totul pe o familie iubitoare unde copiii stăteau 
acasă tot anul şi părinţii lucrau de la nouă la cinci. 


— Spuneai mai devreme că mama ta te iubea. 


— Da. Şi sunt sigură că mă iubea, dar nu sunt 
sigură că ştia cum să se exprime pentru ca un 
copil să se simtă dorit. Totdeauna m-a tratat mai 
mult ca pe o posesiune, cum tratează un copil o 
jucărie. Am resimţit felul în care m-a tratat, dar pe 
de altă parte, am fost cel mai mare fan al ei. 
Stăteam în întunericul sălii de cinematograf 
pierdută în imaginea de pe ecran. Câteodată eram 
atât de captivată încât uitam că ea era mama mea. 

— Trebuie să fii fost ciudat s-o vezi pe mama 
ta jucând diverse roluri şi apoi în viaţa reală. 

— A fost. Dar şi mai ciudat a fost când am 
văzut-o pe ecran făcând dragoste cu diferiţi 
bărbaţi, mulţi dintre ei fiind cei cu care ieşea. Pe 
unii i-am întâlnit după aceea, în vacanțe sau în 
alte ocazii şi mi se părea bizar să vorbesc cu 
oameni pe care-i văzusem făcând dragoste cu 
mama. 

— Din cauza aceasta, mai târziu, mă simţeam 
mai bine când eram la şcoală decât atunci când 
eram acasă. Dar n-aveam de ales. 

— Iubito, nu pot schimba nimic din trecutul 
tău, dar vreau să fac tot ce pot pentru a-ţi oferi 
dragostea de care ai nevoie. Şi, în plus, vin cu doi 
fraţi şi o mamă care îţi doresc binele. 

— Chiar vrei să spui ceea ce cred eu? 

— Vreau să te măriţi cu mine. 

— Dar aseară ai spus... 

El îi puse un deget pe buze. 

— Ştiu ce am spus, dar am greşit. Toată ziua 
m-am gândit la tine, numărând minutele până să 


te revăd. A fost enervant. Totdeauna am reuşit cu 
succes să separ munca de viaţa particulară, dar de 
când te-am întâlnit, mă gândesc mereu la tine, 
chiar şi când nu suntem împreună... chiar şi când 
ar trebui să muncesc. 

Cuvintele lui o făcură să se înfioare. 

— Nu ştiu. Mi s-a părut că abia aşteptai să te 
întorci la serviciu şi să pleci de lângă mine. 

— Nu ştiam ce spun. Eram uluit de ceea ce 
simţeam. Într-un fel, mă speria. Am încercat să mă 
conving că dacă ignoram sentimentele, acestea 
vor dispărea şi odată ce plecai la sfârşitul 
săptămânii, lucrurile aveau să se întoarcă la 
normal. 

— Plănuiai deci să mă laşi să plec acasă? 
Bănuiam că s-ar putea întâmpla aşa când ai spus 
că vrei să am amintiri plăcute despre călătoria în 
Florida. 

— Te rog, încearcă să înţelegi, n-a fost pentru 
că nu te voiam. Te voiam prea mult. Dar nu 
vedeam cum puteam echilibra ceea ce simţeam 
pentru tine cu munca mea. 

— Şi-acum? 

— Acum? Tot nu ştiu cum voi face, dar sunt 
sigur că va trebui... în niciun caz nu te pot lăsa să 
pleci. O sărută, ca pentru a-i demonstra că este 
sincer. 

— Am crezut că mor când te-am văzut 
dansând cu alţi bărbaţi. Ai avut dreptate când ai 
spus că sunt un amant gelos. 

— Să vedem dacă poţi fi un amant mulţumit. 


Degetele ei deveniră foarte ocupate cu cravata 
şi nasturii cămăşii lui, în timp ce degetele lui se 
ocupară de fermoarul rochiei. 

Se sărutară şi se mângâiară tot mai insistent, 
apoi Tyler o ridică în braţe şi porni spre dormitor, 
trântind uşa cu piciorul în urma lui. 


Cuvintele de dragoste se pierdură în 
îmbrăţişări pasionate, uitând tot ce exista în jurul 
lor, atingând împreună extazul final, după care se 
prăbuşiră în somn. 

Cineva bătea în uşa apartamentului. Tyler se 
apropie mai mult de Lara. Oricine ar fi fost avea 
să plece. 

Înţelese că se înşelase când auzi uşa 
deschizându-se. Cobori cu mare grijă din pat ca să 
n-o deranjeze pe Lara şi îşi puse pantalonii. 

Când îşi trăgea fermoarul, auzi vocea lui 
Dillon la uşa dormitorului. 

— Tyler, am să număr până la zece şi dacă nu 
ieşi, intrăm. 

El înjură traversând camera şi deschise uşa 
doar cât să iasă, apoi o închise în urma lui. 

Dillon mergea înainte şi înapoi prin faţa 
canapelei, ocolind cu grijă articolele de 
îmbrăcăminte. Neil stătea pe un scaun, cu 
picioarele întinse. 

— Aţi găsit momentul potrivit pentru o 
discuţie de familie. Vă previn, da data aceasta ar fi 
bine să aveţi un motiv întemeiat. 

Dillon se opri. 


— Lara a dispărut. 

— Lara a dispărut? se auzi Tyler ca un ecou. 
Ştia că arăta ca scos din pat, iar după articolele 
feminine împrăştiate peste tot, era clar că nu era 
singur. Dacă recunoştea că Lara era acolo, ei ar fi 
aflat că el făcuse dragoste cu ea. Nu-i păsa dacă ei 
ştiau sau nu, dar bănuia că Lara s-ar simţi 
stânjenită ca ei să ştie. 

— Da, Lara a dispărut. 

— Sunt sigur că n-a păţit nimic. Acum, vă rog 
să mă scuzaţi. Oare unde era rochia Larei? Nu-şi 
putea lăsa fraţii s-o vadă, cu siguranţă aveau să o 
recunoască. 


— Nu, ascultă-mă... E patru dimineaţa... Lara 
n-a fost în cabina ei toată noaptea şi nici individul 
acela Dennison ultimul cu care a fost văzută. După 
ceea ce spune Neil, tipul acela o hărţuia în 
legătură cu o carte pe care vrea să o scrie... 

— Dillon, ascultă-mă, Lara e bine. E majoră şi 
se poate descurca singură. Acum, dacă vreţi să mă 
scuzaţi. 

— Nu-mi vine să cred că laşi să treacă o 
noapte până să vezi ce e cu Lara! E musafira 
noastră şi deci răspundem de ea. 

— Noapte bună, Dillon. Ia-l pe Neil cu tine. 
Privi peste umăr, dar scaunul era gol. Se întoarse. 

Neil era în cealaltă parte a canapelei, ţinând 
ridicată rochia Larei. 

— Cred că e cazul să plecăm. 

Dillon începu să protesteze, apoi văzu rochia 


pe care o ţinea Neil. 

— A, da, acum plecăm. Dillon şi Neil porniră 
spre uşă. Tyler merse în urma lor. 

— Dacă vreunul dintre voi vă spune ceva care 
să o stânjenească mâine, va trebui să-mi daţi 
socoteală. 

— Atunci pot să o felicit şi să-i spun că mă 
bucur să avem un trandafir printre spini? 

— Cred că ar fi bine să te prefaci că nu ştii 
nimic. Lasă-ne timp să facem nişte planuri şi să 
aranjăm un anunţ oficial. 

Neil ridică din umeri. 

— Am să încerc. Aruncă rochia Larei pe 
umărul lui Tyler, apoi deschise uşa şi ieşi. 

Dillon rămase în prag. 


— Cred că ar trebui să ne cerem scuze că am 
năvălit. 

— Nu e nevoie. De fapt, mă bucur că sunteţi 
amândoi atât de protectori cu ea. 

— Mă bucur pentru tine, Tyler. Nu se putea 
întâmpla unui tip mai grozav. 

— Mulţumesc. 

Dillon se întoarse şi ieşi. Tyler închise uşa în 
urma lui. Luând rochia Larei de pe umăr, se duse 
să o pună pe spătarul scaunului, mângâind 
materialul cu mâna. 

Era îndrăgostit de ea. Ar fi trebuit să-şi dea 
seama mai devreme, dar nu fusese îndrăgostit 
niciodată până atunci şi nu fusese sigur. Nu-l 
recunoscuse până n-o strânsese în braţe în seara 


aceasta şi ea se uitase cu dragoste în ochii lui. 

După cum mergeau lucrurile la serviciu, poate 
era timpul să o lase mai moale - să muncească mai 
puţin, să delege mai mult pe alţii. Jake se ocupase 
de expansiunea pe coasta de vest şi o făcuse bine, 
iar Dillon îi ţinuse locul cu succes în timpul 
weekendului. 

Era o problemă care îl nemulţumea încă. Lara 
avea un bagaj emoţional atât de mare. Copilăria 
nu fusese vina ei, dar o marcase şi ea avea nevoie 
de multă atenţie. li putea el oferi ceea ce avea 
nevoie? Avea timpul necesar, energia, sau şi mai 
important, ştia cum? O iubea mult, dar era oare 
suficient? 


Capitolul 13 


Ceasul lui Tyler sună puţin înainte de răsăritul 
soarelui a doua zi. Lara mormăi ceva. El o sărută 
pe păr. 

— E pentru mine, nu trebuie să te scoli. 

— Trebuie să mă duc în cabina mea. 

— Nu te va deranja nimeni aici. 

— Poate că nu, dar trebuie să mă schimb 
înainte de a mă vedea cineva. 

— Ai dreptate. 

Tyler se îndreptă spre duş în timp ce Lara îşi 
căuta hainele. Nu le găsi pe toate. 

Işi puse cămaşa lui Tyler şi intră în baie. El 
ieşise din cadă şi se ştergea. 

— Dacă nu încetezi să mă mai priveşti astfel, 


am să te duc înapoi în pat şi apoi am să întârzii la 
serviciu. 

— Nu-mi găsesc toate hainele. 

El îşi înfăşură prosopul în jurul taliei, apoi 
merse în dormitor. Scoase câteva piese de lenjerie 
din spatele unei perne de pe canapea. Lara îl 
urmă. El îi înmână lenjeria. 


— Cum au ajuns în buzunarul tău? 

— Le-am pus în buzunar când Dillon şi Neil au 
trecut azi-noapte pe aici. Credeau că ai dispărut. 

Lara se aşeză pe pat. 

— Deci ştiu... 

— Nu le-am spus eu. Neil a găsit rochia. El se 
aşeză pe pat lângă ea şi îi puse mâna pe umeri. 

Ea se întoarse spre el şi îşi ascunse faţa în 
umărul lui. 

— Probabil crezi că e o prostie din partea mea 
să mă simt prost pentru că ei ştiu. 

— Nu, dar cred că te vei simţi mai bine dacă 
anunţăm logodna. 

— Eşti pregătit să o faci? 

— Ce zici de vineri seara? Toată familia va fi 
acolo şi Claire vrea să pregătească cina pentru 
tine şi Angelique. 

— Bine. Întoarse capul şi îl sărută. El mormăi. 

— Am să întârzii la serviciu mormăi el. 

Lara pluti în următoarele zile ca într-un vis. În 
timp ce Iyler era la serviciu, ea lucra la computer 
şi seara plănuiau detaliile pentru logodnă. 

Miercuri în pauza de prânz, merseră la 


bijutier. Bijutierul măsură degetul Larei, dar Tyler 
insistă ca inelul să fie o surpriză. 

Joi după amiază ea lucra la program când 
intră Farley. 

— A sosit un domn care vrea să vă vadă, 
domnişoară Rose. Un domn MacPherson. Să-l 
poftesc aici? 

Ce căuta tatăl ei aici? 


— Da, mulţumesc, Farley. Tatăl ei intră. Părul 
nu-i încărunţise încă şi silueta atletică avea 
aceeaşi vigoare, deşi nu mai era antrenor de mai 
bine de cinci ani. Lara se repezi să-l îmbrăţişeze. 
Când încercă să se retragă, el o strânse şi mai tare 
la piept. 

— Lara, iubito, de ce n-ai spus nimic 
niciodată? 

— Ce să spun? 

Davis, scoase din buzunar un ziar împăturit şi 
îl întinse pe birou. Era un ziar ieftin de scandal. 
Poza mamei sale fusese pe prima pagină de multe 
ori, ca şi a tatălui ei, dar de data aceasta era o 
poză a ei din copilărie. Titlul era CRESCUTA ÎN 
UMBRA - COPILĂRIA NEFERICITA A LARISEI. 

Deschise repede ziarul şi începu să citească, 
abia auzind vocea lui Davis. Bătăile inimii ei se 
înteţeau pe măsură ce citea articolul. I se pusese 
un nod în gât pe care încerca să-l înghită. 
Cuvintele nu numai că exprimau nefericirea 
copilăriei ei, dar erau aceleaşi pe care le spusese 
unei singure persoane... O persoană faţă de care 


îşi arătase dragostea. O persoană cu care făcea 
planuri pentru restul vieţii. 

— Nu puteai veni la mine în loc să mă faci să 
aflu astfel? întrebarea lui Davis îi rupse firul 
gândurilor. 

— Tată, n-am nicio legătură cu acest articol. 

— Deci nu este adevărat? îi dăm în judecată. 
Pot să dau telefon? 

— N-am spus că nu e adevărat. Dar aceste 
lucruri le-am spus unei singure persoane. Un 
bărbat în care am avut atâta încredere încât 
intenţionam să mă mărit cu el. 

Davis o trase din nou la pieptul său. 

— Lara vreau să îndrept ceva dacă pot. Aveai 
dreptate. Niciodată nu m-am simţit confortabil în 
rolul de tată, dar ar fi trebuit să mă străduiesc. 
Vreau să ştii, părinţii mei te-au iubit foarte mult, 
la fel ca pe oricare dintre nepoţii lor, chiar dacă nu 
te-au cunoscut de mică. 

Erau cuvinte care ar fi trebuit să-i alunge 
durerea, dar acum nu se putea concentra decât 
asupra faptului că Tyler o trădase. Dar de ce? De 
ce ar fi dorit să o facă să sufere? Trebuia să-l 
vadă. 

— N-ai să te mai măriţi cu el, nu-i aşa? 

— Trebuie să vorbesc cu el mai întâi. Poate 
are o explicaţie. 

— Nu văd ce ar putea fi. 

leşiră din birou şi ajunseră la uşa de la intrare 
când aceasta se deschise şi intră Angelique. Ea 
zâmbi spre Lara, dar zâmbetul ei îngheţă când 


văzu cine o însoțea. 

— Ce caută aici, Lara? 

— Sunt tatăl ei, sau ai uitat? 

— Angelique îşi puse mâinile în şolduri şi 
izbucni cearta. Lara îşi lăsă părinţii certându-se, 
ştiind că nu-i vor simţi lipsa, urcă în cameră să-şi 
ia poşeta, apoi cobori la maşina ei. Fusese cu 
limuzina la biroul lui Tyler cu o zi înainte ca să-l ia 
şi să meargă la bijutier. Parcă maşina, apoi intră în 
hol. La biroul de recepţie era o fată frumoasă, iar 
un gardian stătea lângă lifturi. 

Dacă Tyler ştia că povestea avea să fie 
publicată astăzi, era posibil să nu vrea s-o vadă. 
Ca să evite această problemă, întrebă de Dillon. 

— Toţi directorii sunt în şedinţă. 

— Pot să-l aştept în birou? j 

— Nu ştiu cât va dura şedinţa. Işi cobori 
vocea. Sărbătoresc extinderea. 

— Extinderea? 

— N-aţi citit ziarul azi-dimineaţă? 

— Nu. 


— Ne-am extins pe coasta de vest. 

Îi încolţi o idee în minte. Se întrebă dacă ziarul 
de scandal pe care-l avea în poşetă cotizase o 
parte din capitalul necesar pentru extinderea 
companiei. 

— Vreţi să-l sunaţi pe Dillon şi să-i spuneţi că 
Lara vrea să-i vorbească o clipă? 

Fata ridică din umeri şi puse mâna pe telefon. 
După o scurtă conversaţie, lăsă receptorul şi se 


întoarse spre Lara. j 

— Puteţi urca, etajul optsprezece. Intinse 
mâna şi indică lifturile din spatele său. 

Dillon stătea în faţa lifturilor când uşile se 
deschiseră. 

— Ce surpriză. Cu ce pot să te ajut? 

— De fapt, aş vrea să-l văd pe Tyler. 

— Fata de la recepţie cred că a încurcat ceva. 

— Nu, eu am întrebat de tine. Dillon o privi pe 
sub sprâncene. 

— Ai întrebat de mine ca să-l poţi vedea pe 
Tyler? Lara se strâmbă puţin. 

— Nu eram sigură că vrea să mă vadă. Poate 
ar fi bine să mă întorc mai târziu. 

— Aşteaptă te rog în biroul lui şi eu mă duc să- 
l aduc. Deschise uşile şi o invită să intre. 

Abia apucă să se uite în jur că Tyler intră pe 
uşă. Zâmbea, iar bucuria ce i se citea pe faţă, 
părea să umple de energie toată camera. 

— De ce nu l-ai lăsat pe Dillon să te aducă în 
sala de conferinţe? Se apropie şi o luă în braţe. 
Lara nu protestă, nici când el se aplecă să o 
sărute, dar nu-i întoarse sărutul. Dar voia să o 
facă - voia să-i întoarcă sărutul şi să se piardă în 
braţele lui, să caute alinare şi ocrotire împotriva 
restului lumii. 


— Voiam să vorbim singuri. 

El o conduse spre o canapea şi nişte fotolii. 
Lara alese unul dintre fotolii. După ce scoase 
ziarul din poşetă, îl întinse pe măsuţa de cafea 


dintre ei. 

Tyler îl ridică. După ce privi prima pagină, 
deschise ziarul să citească articolul din interior. 

— Ce coincidenţă să apară ziarul chiar când tu 
anunţi o expansiune majoră. 

El o privi, cu ochii micşoraţi. 

— Vrei să repeţi, te rog? 

— Cred că m-ai auzit destul de bine. 

Tyler se ridică în picioare şi trânti ziarul pe 
canapea. 

— Bine, am auzit, dar nu văd legătura între 
expansiunea mea şi articol. 

— Tyler, ceea ce scrie în articol am spus unei 
singure persoane şi amândoi ştim cine este acea 
persoană. 

— Vrei să spui că eu sunt responsabil pentru 
aceasta? 

— Ce te aşteptai să cred? 

— Lara, ţi-am spus că te iubesc, ţi-am cerut să 
te căsătoreşti cu mine... şi tu continui să crezi că 
aş putea să-ţi fac aşa ceva? 

— Ştiu că expansiunea firmei trebuie să fi fost 
costisitoare şi că vei crea multe locuri de muncă... 

— Crezi că am vândut povestea ta pentru a-mi 
finanța acţiunea? 

Lara ridică din umeri. 

Tyler râse, dar râsul lui sună aspru şi amar. 

— Domnul Dennison şi prietenii lui scriitori ți- 
au format o părere exagerată despre povestea 
vieţii tale, iubito. Suma maximă ce s-ar fi putut 
obţine pentru această poveste ar fi fost nimic pe 


lângă cât m-a costat expansiunea. În plus, mi-ai 
spus aceste lucruri abia luni seara. Etapele 
expansiunii au fost plănuite luni de zile. 

Lara îşi acoperi gura cu mâna. Ar fi trebuit să- 
şi dea seama mai înainte, dar fusese atât de uluită, 
încât dăduse curs primului impuls. 

— Bine, dacă nu banii au fost motivaţia ta, 
atunci care? De ce-ai făcut-o? 

Tyler îşi încleştă pumnii. 

— Este a doua oară când îmi pui onestitatea 
sub semnul întrebării. Prima dată te-am scuzat 
pentru că nu mă cunoşteai. Dar de data aceasta n- 
ai nicio scuză. Cred că ar fi mai bine să te întorci 
acasă. 

— Cred că ar fi mai bine dacă m-aş întoarce în 
California. 

— S-ar putea să ai dreptate. Privirea lui era 
rece, rece şi goală. 

Lara aproape terminase de împachetat când 
auzi bătăi în uşă. Speră pentru o clipă, că era 
Tyler cu o explicaţie logică pentru că îi trădase 
încrederea, sau să-i ceară să nu plece. 

— Intră. Vocea-i tremurase uşor. 

Nu era Tyler, ci Claire. Ea privi valiza 
deschisă. 

— E totul în regulă? 

— Da. Lara era mulţumită că vocea ei suna 
mai normal ca înainte. 

— Tocmai am primit un telefon de la Dillon. 
Mi-a spus că el crede că ai putea fi supărată de 
ceva. 


Lara ridică din umeri şi continuă să-şi facă 
bagajele. 


— Nu. 

— Speram să aud că vei hotări să rămâi cu 
noi. Sunt foarte nerăbdătoare să am nurori şi să 
devin bunică. 

— N-am să rămân. De fapt, am să plec astăzi. 
Claire veni şi o îmbrăţişă. 

— Te rog, nu pleca. 

Lara încercă să-şi stăpânească lacrimile. 

— Trebuie. 

— Tyler ştie că pleci. 

— Da, ştie. 

— Înţeleg. Claire privi cum Lara punea ultima 
rochie în valiză, închise capacul şi o încuie. 

— E ceva ce pot face? 

— Spune-i mamei că o voi suna săptămâna 
viitoare. 

Patru ore mai târziu, Lara stătea lângă tatăl ei, 
privind cum Florida se îndepărtează, lacuri şi 
râuri devenind din ce în ce mai mici, pe măsură ce 
avionul se ridica mai sus. Închizând ochii, pretinse 
că doarme în timp ce derula mereu în minte 
conversaţia cu Tyler. Nu spusese niciodată că n-o 
făcuse el, dar indignarea la acuzaţia ei dovedea că 
n-o făcuse. Dar era singurul căruia îi spusese. 

Poate fusese un accident. Poate vorbise cu 
cineva şi îi scăpase. Dacă aşa era cazul, de ce nu-i 
spusese? 

Poate după ce va avea timp să se gândească, 


îşi va aminti că spusese cuiva. Avea să o sune cu 
siguranţă şi să-şi ceară scuze, iar ea îl va ierta şi... 
Poveste cu zâne, Lara! 

N-avea sens... povestea lor se terminase. 


Tyler stătea în picioare şi privea pe fereastra 
biroului. Luminile clipeau în parcarea de 
dedesubt, dar el se uita la cerul întunecat de 
deasupra. 

Astăzi fusese cea mai mare zi din istoria lui 
Neptune Cruise Lines de când luase conducerea 
companiei. Ar fi trebuit să-şi sărbătorească 
victoria nu să caute răspunsuri în stele. 
Răspunsurile de care avea nevoie în afaceri 
păreau să vină când avea nevoie de ele, dar n-avea 
nicio idee în legătură cu Lara. 

Dacă ar fi venit cu ziarul şi i-ar fi cerut ajutor 
să afle cine este autorul, ar fi pus în mişcare cerul 
şi pământul ca s-o ajute. Dar înainte de a veni la 
el, deja îl judecase şi condamnase. 

Cum putea avea atât de puţină încredere în el? 
Cum puteau avea un viitor împreună în aceste 
condiţii? 

Şi mai era întrebarea cine vânduse povestea. 
El ştia că n-o făcuse. Bineînţeles nu avea decât 
cuvântul Larei că nu spusese nimănui altcuiva. Ar 
fi putut spune câtorva sute de persoane. 

Lara închise telefonul. Era sigură că mama ei 
se întorsese în California, dar de fiecare dată când 
suna nu reuşea să dea de ea. 

Burton... impresarul mamei sale ştia 


totdeauna unde era. Formă numărul şi-l întrebă 
dacă Angelique se întorsese în oraş. 

— S-a întors, dar e puţin supărată după 
recentul articol despre copilăria ta. 

— Te rog, spune-i că n-am vrut să afle 
altcineva decât Tyler şi că aş vrea să discut 
problema cu ea. 

Burton încuviinţă. 

— Nu pot să fac nicio promisiune, dar am să 
fac tot ce pot. 

— Nu pot cere mai mult, îţi mulţumesc. 


Burton reuşi s-o facă pe Angelique să accepte 
s-o primească sâmbăta următoare.  Aşteptă 
aproape zece minute înainte ca mama ei să apară. 
Angelique arăta de parcă nu dormise mai bine 
decât Lara. 

— Nu văd de ce această întrevedere e 
necesară, Larisa. Am primit mesajul tău limpede 
din articol. 

— Îmi pare rău că ai fost jignită... 

— Cum ai vrea să mă simt când unicul meu 
copil crede că am fost o mamă mizerabilă? Ştiu că 
n-am fost mama anului, dar ţinând cont că am fost 
singură, cu o carieră care mi-a ocupat tot timpul, 
cred că m-am descurcat bine. 

— Mamă n-am intenţionat să afli niciodată. 

— i-am oferit tot ce ai cerut vreodată, dar 
eşti amărâtă că n-am fost totdeauna prezentă la 
chemarea ta. 

— N-am cerut niciodată să fii fost totdeauna. 


Dar au fost unele momente când într-adevăr 
aveam nevoie de tine şi n-ai fost. 

— M-am asigurat că totdeauna a fost cineva la 
şcoală sau acasă. Nu te-am lăsat niciodată 
singură. Ştii câţi copii trebuie să stea singuri cât 
părinţii sunt la serviciu? 

— Totul este relativ, mamă. Poate că am dus-o 
uşor după standardele tale în comparaţie cu alţi 
copii. Tot ce ştiu e că eram tristă şi singură şi că 
cea mai importantă persoană din viaţa mea cerea 
să fiu pusă într-un avion când avea timp pentru 
mine în programul ei încărcat. Dar n-a putut fi 
găsită când mi-am rupt mâna sau prima dată când 
am fost sărutată de un băiat. 

— Crezi că spunându-mi toate acestea acum ai 
să mă faci să sufăr şi vei fi răzbunată pentru 
presupusele mele păcate? 

Lara scutură din cap. 

— Pentru că poţi să sugerezi asemenea lucru 
dovedeşte cât de puţin mă cunoşti. N-am plănuit 
să audă altcineva acele cuvinte cu excepţia lui 
Tyler şi cu siguranţă nu voiam să afli vreodată. 


— De ce naiba să-i spui lui Tyler? Sperai ca el 
să-i spună lui Claire, gândindu-te că s-ar putea 
întoarce împotriva mea şi să-mi pierd astfel cea 
mai bună prietenă? 

— 'Ţi-am spus că nu m-am gândit la răzbunare. 

— Atunci de ce i-ai spus? 

— Eram pe cale să ne anunţăm logodna vineri 
seara... m-am gândit că ar trebui să ştie despre 


copilăria mea înainte de căsătorie. 

— Urma să te căsătoreşti cu Tyler? Atunci de 
ce ai plecat brusc, fără măcar să-ţi iei rămas bun? 

— Cum să mai am încredere în el când fie a 
vândut fie a spus cuiva accidental lucruri pe care i 
le-am încredinţat? 

— Lara, nu cred că Tyler se poate cobori într- 
atât încât să discute confidenţe cu cineva sau şi 
mai grav să le vândă. Trebuie să fie altă explicaţie 
cum a ajuns informaţia în ziar. Eşti sigură că n-ai 
mai spus niciodată nimănui altcuiva? Unei 
prietene la şcoală? Ai ţinut un jurnal? 

Mama ei era convinsă că Tyler era nevinovat. 
Lara îşi dori ca aceasta să fii fost şi prima ei 
reacţie. Insă ea bănuise imediat că era vinovat. 
Era Angelique prea optimistă sau Lara se grăbise 
să judece. 

— N-am ţinut un jurnal şi n-am spus nimănui 
niciodată. Toți credeau că ar fi minunat să te aibă 
ca mamă. N-am vrut să creadă altfel. 

Acum că subiectul copilăriei era deschis, 
poate putea obţine un răspuns la întrebarea care o 
chinuise ani de zile. 

— De ce ai aşteptat până am împlinit şase ani 
ca să-mi spui că Davis era tatăl meu? 

— Lara, eram foarte tânără când am rămas 
însărcinată şi nici eu nu avusesem o copilărie 
fericită, din motive foarte diferite de altfel. 
Angelique îşi împreună mâinile. 


— Mă temeam... că dacă-l vei cunoaşte pe 


Davis, îl vei iubi pe el mai mult decât pe mine. De- 
aceea îl făceam să iasă cu mine când de fapt 
venise să te scoată pe tine în oraş. Mă temeam că 
vei deveni apropiată de el şi mă vei părăsi. 

— Am fost cu tine numai în vacanțe şi în zilele 
libere. Dacă ţineai atât de mult la mine, de ce mă 
trimiteai la internat? 

— Ca să beneficiezi de o atmosferă plină de 
siguranţă şi consistenţă. Lucrez mult, după un 
program neregulat şi în acest domeniu trebuie să 
am o viaţă socială intensă. M-am gândit să iau o 
bonă permanentă ca să fii mereu cu mine, dar mi- 
am dorit totdeauna să merg la internat - chiar de 
când am văzut filmul Mica Prinţesă - aşa că am 
hotărât să te trimit pe tine. Îmi pare rău că ai 
considerat asta drept o pedeapsă. 

Lara înţelese cât de puţin ştia despre trecutul 
mamei sale. Majoritatea din cele ştiute, le citise 
prin reviste. Angelique nu vorbea niciodată despre 
propria copilărie. 

— S-a terminat, gata. Căzu pe gânduri o clipă. 
Ce-ai de gând să faci în legătură cu Tyler? 

— Cred că e prea târziu să mai fac ceva. 

— Prostii, niciodată nu e prea târziu. Dar eşti 
sigură că este ceea ce vrei? Adu-ţi aminte ce-am 
discutat la Claire despre obiceiurile lui legate de 
muncă. 

— Îmi amintesc, dar câteodată îşi dă seama că 
munceşte prea mult şi cred că îşi va face timp 
liber pentru relaţia noastră. Aminteşte-ţi, şi-a luat 
liber tot weekendul pentru a-mi arăta mie 


împrejurimile. În plus, eu intenţionez să lucrez în 
continuare, ceea ce necesită de asemenea timp. 
Câteodată pierd noţiunea timpului când lucrez. 
Mă aştept să fie înţelegător şi să mă ajute în 
meseria mea, nu e corect dacă şi eu procedez la 
fel cu el? Lara îşi ridică mâinile spre cer. De ce tot 
vorbim despre acest subiect? Nu este nicio 
speranţă. 


— Spune-mi cum s-a întâmplat. Cum te-ai 
îndrăgostit. După ce ezită puţin, reuşi să 
povestească, dar fără să amintească ceva despre 
legătura lor intimă. Când termină de povestit, 
întrebă: 

— Cum arăta Tyler în ultima zi cât ai fost 
acolo? 

— Nu l-am văzut. L-am auzit de altfel venind 
târziu noaptea de la serviciu şi joi şi vineri. Când 
m-a dus Claire la aeroport sâmbătă, spunea că era 
la serviciu şi în ziua aceea. N-ai vrea să vorbesc eu 
cu el? 

— Nu, cred că am să mai aştept puţin. Poate 
aflu mai întâi cum a ajuns povestea la ziar. 

— Nu aştepta prea mult. Timpul zboară mai 
repede decât credem. 

Lara opri soneria ceasului, dar acesta 
continuă să sune. Cu ochii pe jumătate deschişi se 
uită la afişajul roşu. Nu era încă şase. De ce 
pornise alarma şi de ce nu se oprise? 

Mintea i se limpezi şi realiză că suna telefonul. 
Se întinse şi ridică receptorul. 


— Alo? 

— Te simţi mai bine acum? Se trezi brusc. 

— Tyler? 

— Bineînţeles că sunt eu, sau ai mai înfipt un 
cuţit în spatele altcuiva? 


Capitolul 14 


Lara se ridică în capul oaselor şi se rezemă de 
capătul patului. 

— Nu sunt sigură că te înţeleg. Chiar dacă 
simţea că era furios, se bucura să-i audă vocea. 

— O, te rog. Acest ziar de scandal poate fi o a 
doua natură pentru cei de la Hollywood, dar eu 
prefer să provoc în ziare titluri cu rezultatele 
muncii mele. 

La naiba, Lara, cum ai putut? Nu te-am crezut 
capabilă de o asemenea răzbunare. 

— Tyler, sincer, nu ştiu despre ce vorbeşti. 

— Vorbesc despre ultima ta apariţie în ziarul 
de scandal şi cu cât mă gândesc mai mult, mă 
întreb dacă nu cumva tot tu ai plasat şi prima 
poveste. Ai obţinut publicitate, ai făcut pace cu 
mama ta şi ai reuşit să mă umileşti pe mine... 

— Tyler, te iubesc. De ce aş vrea să te 
umilesc? 

— Nu ştiu, Lara, spune-mi tu. Dar, nu mă mai 
folosi în jocurile tale de publicitate pentru că data 
viitoare vei auzi de avocatul meu. 


Până să poată răspunde, legătura se 


întrerupse şi veni tonul. Se ridică, se pregăti 
pentru serviciu şi ieşi din casă. Pe drum, se opri şi 
cumpără un ziar. 

Era din nou pe prima pagină. De data aceasta 
fotografia era mai recentă şi era şi o fotografie a 
lui Tyler. Titlul era: FIECARE TRANDAFIR ARE 
SPINII SĂI - LARA îl aRE PE TYLER. 

Nu trebui să citească mult pentru a înţelege 
de ce era Tyler atât de supărat. In interior era altă 
poză a lui Tyler şi comentariul: TALENTELE 
MILIONARULUI LINIEI DE CROAZIERA DUC DIN 
SALA DE CONSILIU în DORMITOR. Povestea reda 
destul de amănunţit evoluţia relaţiei lor. Aproape 
că îl bănuia pe Tyler că o scrisese, până când 
ajunse la sfârşit. „Cuplul s-a certat de curând, dar 
se pare că e o situaţie temporară. 

Angelique o sfătuise să nu aştepte mult până 
să-l sune pe Tyler - şi cine putea şti mai bine cum 
să manevreze bărbaţii, dacă nu doamna numărul 
unu de la Hollywood?” 

Ştia că nu ea vânduse povestea ziarului. Să fii 
fost Angelique... Nu, refuză să facă din nou o 
presupunere greşită. 

Imediat ce ajunse în birou, ridică telefonul şi 
formă numărul serviciului de securitate al 
companiei. 

— Simon, cred că avem o problemă. 

După ce-i ascultă povestea, Simon fuse de 
acord că semăna cu o acţiune de ascultare a 
conversaţiilor ei. Era posibil ca în apartamentul lui 
Tyler de pe navă şi în livingul lui Angelique să fi 


fost microfoane, şi chiar Lara putea fi bănuită că 
dusese microfoanele în ambele locuri. 

— După cum au apărut cele două articole, 
bănuiala mea e că ascultarea a fost aranjată 
pentru motive legate de viaţa ta personală, dar 
pentru că lucrezi într-un departament a cărui 
activitate e strict secretă, există posibilitatea să fi 
fost ascultată şi aici. Voi face cercetări. Am nevoie 
de cooperarea ta. 

Lara primi o salopetă albă de tehnician ca să 
se schimbe, iar Simon şi echipa sa verificară toate 
articolele de îmbrăcăminte, bijuteriile şi toate 
piesele portabile din biroul ei. li goliră poşeta în 
timp ce ea încerca să-şi amintească fiecare obiect 
pe care ar fi putut să-l poarte în cele două zile în 
chestiune. 

— Tot ce e aici, e curat, spuse unul din băieţi. 

Lara îşi dădu părul de pe frunte. Işi netezi 
părul spre spate până dădu cu mâna de coada de 
cal. 

— Simon, dar aceasta? Scoase panglica 
elastică din păr. Nu sunt sigură că am purtat-o de 
fiecare dată. Am câteva de diferite culori, dar am 
avut părul legat de fiecare dată. 

Simon luă panglica elastică. După ce o pipăi, 
luă foarfeca şi tâie o cusătură. 

— Am descoperit. Scoase o piesă mică 
rotundă. Lara îşi ţinu respiraţia. Bănuise că 
avusese microfoane, altfel n-ar fi apelat la Simon, 
dar acum avea dovada în faţa ochilor... 

— Frumos echipament. E mult mai complex 


decât cele folosite de amatori, am putea avea de-a 
face cu un profesionist. Spui că ai mai multe 
panglici elastice pentru păr acasă? 

— Da. 

— Cred că ar fi bine să le verificăm. 

Acasă, găsiră încă trei dispozitive în elasticele 
de păr şi unul în trusa de machiaj. 

— Cine are acces la lucrurile tale personale? 
întrebă Simon. 

— Teoretic, numai eu şi mama. Dar chiar dacă 
are şi ea o cheie, nu cred că a folosit-o vreodată. 


— Dar când ai fost în vacanţă? Personalul 
hotelului? 

— Am stat la prieteni. Stai puţin... când am 
ajuns în Orlando, bagajul meu lipsea. Mi-a fost 
adus a doua zi. Era încuiat încă, dar când l-am 
deschis, totul părea să fie acolo, dar trusa de 
machiaj nu era la locul obişnuit. M-am gândit că 
fusesem prea obosită când făcusem valiza, dar 
acum nu mai sunt foarte sigură. 

— Bine, am de gând să mă uit în ea. 

La scurtă vreme după ce Simon şi echipa 
plecară, sună Angelique. Impresarul ei îi atrăsese 
atenţia asupra articolului. Lara îi explică despre 
microfoane şi despre telefonul lui Tyler din acea 
dimineaţă. 

— Nu mai e nicio speranţă acum. 

— Te împaci cu gândul ăsta? 

— Nu. 

— Atunci sună.-l. 


— Cred că am să aştept până când Simon va 
afla cine a plantat microfoanele. 

— Eu cred că ar trebui să-l suni acum. 

După ce închiseră, Lara rămase cu ochii pe 
telefon. Trebuia să se întoarcă la birou. Se gândi 
din nou, avea timp să dea un telefon scurt. 

Formă numărul de la Neptune Cruise Lines, 
iar când centralista răspunse, ea ceru biroul lui 
Tyler. 

— Biroul domnului Thorne. 

— Aş vrea să vorbesc cu Tyler, vă rog. 

— Domnul Thorne este într-o şedinţă. Vreţi să 
lăsaţi un mesaj? 

— Aaa... am să sun mai târziu, mulţumesc. 
Închise telefonul. Se gândi să o sune pe Claire sau 
pe Dillon şi să le spună despre microfoane. Cu 
siguranţă aveau să-i spună lui Tyler. Dar 
informaţia avea să însemne ceva pentru el? 


Deşi sărise peste masa de prânz, n-avea chef 
nici de cină. N-avea chef nici să lucreze pe 
computer. La televizor nu era nimic ce ar fi dorit 
să vadă. 

Când sună telefonul, se simţi uşurată - i se 
oferea posibilitatea să facă ceva. Răspunse şi fu 
surprinsă să-l audă pe Neil. 

— Ce mai faci, Lara? 

— Bine. 

— Eşti sigură? Ai plecat cam pe neaşteptate. 

Se gândi o clipă că poate l-a rugat Tyler s-o 
sune, ca să se asigure că era bine, dar apoi alungă 


gândul. 

— Ce face Claire? 

— E bine. 

— Şi Dillon? 

— Şi el e bine. 

— Salută-i te rog din partea mea. 

— Sigur. Ai vrea să ştii ce face Tyler? 

— Am vorbit cu el azi-dimineaţă. Neil continuă 
de parcă n-o auzise. 

— Arată ca naiba. 

Era tentată să-i spună lui Neil că cineva le 
ascultase conversațiile, dar se răzgândi. 

— Îmi pare rău. 

— Îţi pare destul de rău ca să te întorci aici? 

— Am putea vorbi despre altceva? 

— Doar dacă insişti. 

— Insist. 


Neil intră în biroul lui Tyler. 

— Şi ea e la fel de nefericită ca şi tine. 

— Cine? 

— Lara. 

— Nu vreau să vorbesc despre Lara. 

— Bine, nu vorbi, ascultă doar. Neil începu să 
meargă înainte şi înapoi prin faţa biroului lui 
Tyler. N-am să pretind că ştiu ce s-a întâmplat 
între voi, dar nu-mi vine să cred că renunţi fără să 
lupti. 

Tyler se rezemă de spătar, urmărindu-l cu 
privirea pe Neil. 

— Neil, ajunge. 


— Vrei să stau liniştit şi să vă las să faceţi cea 
mai mare greşeală a vieţii voastre? 

Tyler îi întinse ziarul. 

Când Neil termină de citit, Tyler spuse: 

— Cred că ai primit răspuns la multe întrebări. 
Acum, dacă nu te superi, am de lucru. 

— Te iubeşte, Tyler. Şi tu o iubeşti. 

— Adevărat. 

— Atunci de ce nu te urci în avion să o aduci 
înapoi? 

— Neil, nu e chiar atât de simplu. 

— Este chiar foarte simplu. 

La două zile după descoperirea microfoanelor, 
telefonul sună pe biroul Larei la serviciu. Ridică 
receptorul. 

— Numele Ben Dennison îţi spune ceva? 

— Simon? 

— Da, eu sunt. Îmi pare rău că nu m-am 
prezentat. Ce spui? 


— Da, îl cunosc pe Ben Dennison. Lucra la 
filmul mamei mele în Florida încearcă să devină 
scriitor şi a încercat să afle povestea copilăriei 
mele pentru a-l ajuta să se lanseze în cariera de 
scriitor. 

— Se pare că scrie cartea fără cooperarea ta. 

— Cum l-ai găsit? 

— A plătit o cunoştinţă de-a lui care lucrează 
la aeroport. Din fericire bugetul meu este mai 
mare decât era al lui şi tipul a fost de un real 
ajutor. 


— Şi acum ce se întâmplă? 

— Îi fac o vizită domnului Benjamin Dennison, 
mă lămuresc cât a aflat urmărindu-ţi convorbirile, 
apoi hotărăsc dacă deschid sau nu acţiune pentru 
spionaj. Ai de gând să depui plângere? 

— Nu, mi-ar face prea multă publicitate şi eu 
vreau să dau totul uitării şi să-mi văd de viaţa 
mea. Ce mai rămăsese din viaţa ei, de când îl 
părăsise pe Tyler. 

Telefonul sună, dar Lara lăsă robotul să 
răspundă, iar uşa de la intrarea blocului era păzită 
de doi gardieni angajaţi de Angelique pentru a 
ţine reporterii la distanţă. 

Dar când îl auzi pe Tyler îşi apăsă palma pe 
inimă ca să-i potolească bătăile nebuneşti. 

— Lara, sunt Tyler. Ştiu că eşti acasă, altfel n- 
ai avea dulăii la uşă... 

Lara smulse receptorul din furcă. Cum ştia de 
gardieni? 

— Tyler, unde eşti? 

— Aproape de a ajunge din nou pe prima 
pagină a nenorocitului de ziar şi poate şi la 
televiziune. 

Vocea lui era furioasă, dar nu părea supărat 
pe ea. 


— Unde eşti? 

— Într-o maşină închiriată, în parcarea 
blocului tău. Dulăii de la uşa ta nu mă lasă să trec. 
Se pare că nu sunt pe listă. 

— Am să spun gardienilor să te lase să intri, 


dacă vrei. 

— S-o faci. 

— Mă tem că nu pot cu reporterii din fața uşii. 

— Numai jumătate din ei sunt în faţa uşii în 
acest moment. 

— Unde sunt ceilalţi? 

— Chiar aici, mă fotografiază pe mine în timp 
ce vorbesc. Lara inspiră adânc. 

— Îmi pare rău... Toată mizeria asta e doar din 
vina mea, dar n-am făcut nimic intenţionat... 

— De ce nu vrei să discutăm după ce ajung la 
tine? 

— Bună idee. 

După ce puse telefonul în furcă, se duse la uşa 
din faţă. O deschise destul de mult ca să cheme 
unul dintre gardieni, dar nu destul de mult ca să 
ofere oportunitatea celor ce pândeau să facă 
fotografii. 

— Tyler Thorne e în drum spre intrare, lăsaţi-l 
să treacă. Închise uşa şi aşteptă sosirea lui Tyler. 
Imediat ce bătu, ea deschise uşa. El se strecură 
repede înăuntru şi închise uşa. În general, arăta 
bine, dar i se vedea puţină îngrijorare în ochi. 

— De când durează asediul acesta? 

— De când a apărut a doua poveste în ziar. 

Tyler făcu un pas şi ea se aruncă la pieptul lui. 
Simţi pe păr sărutul lui. 

— Mi-a fost dor de tine, Lara. 

— Şi mie mi-a fost dor de tine. Îl strânse cu 
putere, ca pentru a se convinge că era într-adevăr 
aici. 


— Tyler, cele două articole. Au apărut din vina 
mea. Ben Dennison mi-a pus microfoane... 

— Ştiu, mi-a spus Claire. 

— Claire? 

— A sunat-o mama ta. Spunea că poate a făcut 
greşeli în trecut, dar n-avea de gând să te lase să- 
ţi strici viitorul. 

Lara chicoti. 

— Înţeleg că tu şi mama ta aţi făcut pace. 

— Da, şi cu tata. 

— Cred că e timpul să facem şi noi la fel. 

Lara îl privi în ochi. Îngrijorarea pe care o 
văzuse mai devreme dispăruse; doar dragostea se 
putea citi în privirea lui. 

— Mi-ar plăcea. Îmi pare rău că te-am învinuit 
pentru primul articol. Eram şocată şi nu gândeam 
prea clar. În plus, îmi venea greu să cred că mă 
iubeai într-adevăr. 

— După tot ce mi-ai spus, ar fi trebuit să-mi 
dau seama... 

— Nu şi dacă citeşti gândurile. 

— Nu mă pricep să citesc gândurile. Dar ar fi 
trebuit să fiu mult mai obiectiv în judecarea 
lucrurilor şi... 

— Tyler, în dragoste, totul e complet subiectiv. 
De aceea a fost atât de uşor pentru mine să trag 
concluzii greşite când am văzut primul articol. M- 
am simţit trădată şi n-am reuşit să văd altfel, iar 
tu fiind unicul om căruia îi spusesem acele lucruri. 
Niciodată nu mi-a trecut prin cap că cineva ar 


risca să-mi pună microfoane. 

— Tentaţia faimei şi a averii pot conduce 
oamenii să facă lucruri ciudate. li mângâie părul. 
Îmi pare rău de reacţia mea la ce de-al doilea 
articol şi regret telefonul de alaltăieri dimineaţă. 
Nici eu n-am dat dovadă de prea multă încredere. 
Am acţionat din impuls, la fel ca tine. 


— Sper să putem găsi o cale să dăm totul 
uitării. 

— Cred că putem? Vâri mâna în buzunarul 
hainei şi scoase o cutie mică de piele. Ridicându-i 
capacul, o întoarse spre ea. Înăuntru era un inel 
cu diamant cu tăietură pătrată şi cu safire în 
fiecare parte. 

— Tyler, este minunat! 

— A fost al bunicii mele. Bunicul l-a cumpărat 
pentru ea la a patruzeci şi cincea aniversare a 
căsătoriei. 

— Bunicii care au construit casa? 

Da. Bunicul şi bunica Thorne. Scoase inelul 
din cutie. Nu se pune problema să nu se 
potrivească. Singura întrebare e dacă mai vrei să-l 
porti. 

— Eu... Eşti sigur că mă mai vrei? 

— Foarte sigur. În plus, ce este un spin fără 
trandafir? 

— Ai avut dreptate. Se potriveşte perfect. 
Ridicându-se pe vârfuri, îl sărută. Ştii că reporterii 
vor pândi toată ziua, adăugă ea. 

— Lasă-i să pândească. O sărută din nou. Cât 


crezi că vor rămâne acolo? 

Lara ridică din umeri. 

— Bănuiesc că până vei pleca. 

— Atunci, au mult de aşteptat. O ridică în 
braţe. Unde este dormitorul? 


Sfârşit 


